text:
অসামগী মথৌনা লৈবা মুখ্য মন্ত্রী শ্রী হিমন্তা বিশ্বা শর্মাজী. মন্ত্রী শ্রী অতুল বোরাজী, কেশব মহন্তাজী, পুজুশ হজারিকাজী, গোল্দন জুবিলী কম্মিতিগী চিয়রমেন দা. দয়ানন্দ পাথকজী, অগ্রদুতকী ফীফ ইদিতর অমসুং কোলোমগা লোয়ননা শাংখ্রবা খোঙচৎ অসিদা তপস্যা তৌখিবা, সাধনা তৌখিবা, অদুগুম্বা কনকসেন দেকাজীগুম্বা মীওইশিং, অতোপ্পা দিগনিতরীশিং, নুপী অমদি নুপাশিং,
অসামিজ লোলগী অৱাং নোংপোক্কী শক্তি লৈরবা খোলাও, দৈনিক অগ্রদুত অসিগা মরী লৈনবা মরুপশিং, পাউমীশিং, স্তাফ অমসুং রীদর পুম্নমপু চহি ৫০ শুবগী গোল্দন জুবিলী – দিকেদ মঙা ফাবগী থৌরমনা লাকপদা ঐহাক্না য়াইফ-পাউজেল পীজরি। তুংদা লাক্কদবা মতমশিংদা অগ্রদুতনা অনৌবা পনখৈশিং য়ৌব ঙম্বা ওইরসনু ঐহাক্না ইনাও প্রাঞ্জল অমসুং নহা ওইরিবা তীম অসিবু য়াইফ-মঙ্গোল পীজরি।
থৌরম অসিগীদমক শ্রীমন্ত শঙ্করদেবকী কলাগী লমবু খল্লিবা অসিমক মশানা চানজরুবনি। অসামিজকী শৈরেং অমসুং অইবশিংগী খুত্থাংদা শ্রীমন্ত শঙ্গরদেবজীনা এক ভারত, শ্রেস্থ ভারতকী ৱাখল্লোন অসি মপাঙ্গল কনখৎহনখি। হায়রিবা ভেল্যুশিং অসিমক জর্নেলিজমগা লোয়ননা দৈনিক অগ্রদুতনসু মপাঙ্গল হাপখি। লৈবাক অসিদা জর্নেলিজমগী খুত্থাংদা চান্ন-চিন্ননা লৈনবা, অপুনবগী শক্তম অমসুং মঙাল অসিবু ঙাক্তুনা থম্বদা পাউচে অসিনা অচৌবা থৌদাং অমা লৌখি।
দেকাজীনা লমজিংদুনা দৈনিক অগ্রদুতনা জাতিগী হায়বা ৱাখল্লোন অসি মতম চুপ্পদা মরু ওইনা লৌখি। ইমর্জেন্সীগী মনুংদসু দেমোক্রেসীদা খ্বাইদগী চাউনা শীংনরকপা মতমদা দৈনিক অগ্রদুত অমসুং দেকাজীনা জর্নেলিস্তিক ভেল্যুশিংগী মগুন মাংহনবা তৌখিদে। মহাক্না অসামদা খক্তা ভারতকী জর্নেলিজমদা শক্তি পীবতা নত্তনা ভেল্যু বেজ জর্নেলিজমগী অনৌবা মীরোল অমসু শেমখি।
নীংতম্বগী চহি ৭৫শুরকপা অসিদা দৈনিক অগ্রদুতকী গোল্দন জুবিলীগী পালন থৌরম অসিনা অনৌবা মাইলস্তন অমা য়ৌবা ঙম্বা খক্তা নত্তনা নীংতম্বা ঙাকপদা জর্নেলিজমগীদমক, জাতিগী থৌদাংগীদমক ইথিলগী হৌরকফমসু ওইরি।
মরুপশিং,
হৌখিবা নুমিৎ খরা অসিদা অসামনা ইচাওগী অচৌবা শীংনবা অমসুং খুদোংথিবশিং মায়োক্নরি। অসামগী অয়াম্বা জিলাগী মহৌশাগী পুন্সিদা চাউনা অকাইবা থোকহনখি। হিমন্তাজী অমসুং মহাক্কী তীম্না তেংবাং অমসুং মী কনবগী থবক অয়ুক নুমিদাং খাইদনা কন্না চত্থরি। মতম মতমগী ওইনা ঐহাক্না মসিগী মতাংদা ৱারী শাদুনা লাকখি। মুখ্য মন্ত্রীগা লোয়ননা মখা তানা ৱারী শাখি। ঙসি ঐহাক্না অসামগী মীয়ামদা, অগ্রদুত পারিবশিংদা কেন্দ্র অমসুং রাজ্য সরকারশিংনা মখোয়গী খুদোংথিবশিং হন্থহন্নবা পুন্না হোৎনরি হায়না থাজবা পীজরি
মরুপশিং,
ভারতকী লেংগ্বেজ জর্নেলিজমনা ভারতকী চৎনবী, নাৎ, নীংতম ইহৌ অমসুং চাউখৎ-থৌরাংগী খোঙচৎতা চাউনা শরুক তম্লি। অসামনা জর্নেলিজমগী মীৎয়েংদগী য়েংলকপদা য়াম্না মরু ওইবা মফম অমা কনখি। জর্নেলিজম অসি অসামিজ লোলদা চহি ১৫০গী মমাংদগী হৌরকখি অমসুং মতমগা ইরোইননা মপাঙ্গল কনখৎলকখি। অসামিজতা লেংগ্বেজ জর্নেলিজমদা অনৌবা দাইমেন্সনশিং পীখিবা অদুগুম্বা পাউমী, ইদিতর কয়া লৈবাক অসিদা পীখি। ঙসিসু জর্নেলিজমনা সরকার অমসুং মরী লৈনবগা মীচম প্রজাশিং শম্নহনবদা অচৌবা থৌদাং অমা লৌরি।
মরুপশিং,
দৈনিক অগ্রদুতকী হৌখিবা চহি ৫০গী খোঙচৎ অসিনা অসামদা অহোংবা পুরকখিবগী ৱারী লিরি। অহোংবা অসি পুরকপদা মীয়ামগী ইহৌশিংনা মরু ওইবা থৌদাং অমা লৌখি। মীয়ামগী ইহৌশিংনা অসামগী কলচরেল হেরিতেজ অমসুং অসামিজকী মীংচৎ ঙাকশেনখি। অমসুং হৌজিক অসামনা জন ভাগীদারীগী মতেংগা লোয়ননা অনৌবা চাউখৎ-থৌরাংগী অনৌবা ৱারী অমা ইরি।
মরুপশিং,
ভারতকী খুন্নাইদা দেওক্রেসী অসি য়াওজৈ মরমদি খন্ন-নৈনদুনা অমসুং ৱাখল খন্থদুনা লৈরম্বা খেন্নবা খুদিংমক মাংহনবা লম্বী লৈজৈ। দাইলোগ তৌরবদি, সোল্যুসনসু লৈগনি। দাইলোগকী খুত্থাংদা মসিগী ওইথোকপা য়াবশিং অসি পাকথোক-চাউথোরকই। মরম অসিনা ভারতকী দেমোক্রেসীগী লৈরিবা লৌশিংগা লোয়ননা ই-পাউগী ইচেল অসি লেপ্পা লৈতনা চেন্থরক্লি। অগ্রদুতনসু চৎনবী অসি মাংদা পুখৎনবা মরু ওইবা পাম্বৈ অমসু ওইখি।
মরুপশিং,
ঙসি মালেম অসিদা ঐখোয়না মফম অমা হেক্তদা লৈরবসু ঐখোয়গী ইমা লোলদা ফোঙবা পাউচে পাবনা ঐখোয়না য়ুমদা লৈরবোই নীংই। অদোমসু খঙজিনবীহৌ, অসামিজ লোলদা দৈনিক অগ্রদুত অসি চয়োল অমদা অনিরক ফোঙখি। মসিগী খোঙচৎ অসি মদুদগী হৌদুনা অহানবা নুমিৎ খুদিংগী ফোঙবা পাউচে ওইরকখি অমসিং হৌজিক্তি মসি ই-পেপরগী মওংদা ওনলাইন্দসু ফংলে। মালেমগী কাচিন অমদা লৈরবসু অদোম্না অসামগী পাউশিং অদুমক ফংলগনি অসামগী শম্নদুনা লৈরগনি।
পাউচে অসিগী চাউখৎ-থৌরাংগী খোঙচৎ অসিদা ঐখোয়গী লৈবাক্তা পুরকখিবা অওনবা অমসুং দিজিতেল দিবেলপমেন্ত অদু তাক্লি। দিজিতেল ইন্দিয়া অসি ঙসি লোকেল কন্নেক্তকী মপাঙ্গল কনবা মীদিয়ম অমা ওইখি। ঙসি মীয়াম্না ওনলাইন্দা পাউচে পারে, অমসুং করম্না ওনলাইন্দা পেমেন্ত তৌগনি হায়বা খঙলে। দৈনিক অগ্রদুত অমসুং ঐখোয়গী মীদিয়ানা অসাম অমসুং লৈবাক অসিদা অওনবা পুরকখিবা অদুগী শাখি ওইখি।
মরুপশিং,
ঐখোয়না নীংতম্বগী চহি ৭৫শুরকপা অসিদা ঐখোয়না ৱাহং অমা হংবা মথৌ তাই। অকক্নবা লোল অমা খঙবা মীওই খরগী মরক্তা খক্তা ইন্তেলেকচুএল স্পেস ফংজিন্দুনা থম্লিবা অসি করিগীনো? ৱাহং অসি পুক্নিংগী ইহুল খক্তগী ৱাফম নত্তনা সাইন্তিফিক লোজিক অমসু ওইরি। অদোমসু খন্থদুনা য়েংবীয়ু, ভারতনা ৩শুবা ইন্দস্ত্রিএল রিভোল্যুসন্দা রিসর্চ অমসুং দিবেলপমেন্তদা করিগীদমক শোথদুনা লৈহৌরিবনো? অমরোমদা ভারত্তা ইনোভেতিং নোলেদজ, নোলেদজ-অন্দরস্তেন্দিং, অনৌবা ৱাখল্লোনগী চৎনবী অসি চহিচা কয়াদগী চৎনদুনা লাকখি।
মসিগী অচৌবা মরম অসি ভারতকী লোলশিংদা লন অসি য়াওই। ভারতকী লোলশিং শন্দোকহনবা অসি মীনাই-নাইথাংগী শাংলবা মতমগী মনুংদা অথিংবা থমখি, অমসুং মোদর্ন ইপিস্তেমোলোজীদা রিসর্চ অসি লোল খরা খক্তদা তৌখি। ভারতকী য়াম্লবা শরুক অমনা লোলশিং অদু, লৌশিং অদু এক্সেস তৌবা ফংখিদে। হায়বদি ইন্তেলেক্কী, এক্সপর্তিজকী স্কোপ অসি অসুম পীশিল্লকখি। মসিনা মরম ওইদুনা ইনভেন্সন অমসুং ইনোভেসনগী পুলসু লিমিতেদ ওইরকখি
২১শুবা চহিচা অসিদা ৪শুবা ইন্দস্ত্রিএল রিভোল্যুসনগী মাইকৈদা মালেম্না চংশিল্লিবা তানফম অসিদা মালেমবু লমজিংনবা ভারত্তা অচৌবা খুদোংচাবা অমা লৈ। খুদোংচাবা অসি ঐখোয়গী দেতা পাৱর অমসুং দিজিতেল ইনক্লুজন অসিনা মরম ওইরগা ফংবা ঙম্মি। শুপ্নগী লোলনা মরম ওইরগা ভারত মচা অমত্তদা খ্বাইদগী চুম্বা ই-পাউ, খ্বাইদগী ফবা লৌশিং, খ্বাইদগী ফবা স্কিল অমসুং খ্বাইদগী ফবা খুদোংচাবা ফংহন্দবা তৌরোইদবনি, মসি ঐখোয়গী খোঙথাংনি।
মরম অসিনা ঐখোয়না নেস্নেল পোলিসী ওন এজুকেসন্দা ভারতকী লোলশিং তম্নবা পুক্নিং থৌগৎখি। মহৈরোয়শিং অসিনা মখোয়গী মমা লোলদা তম্লিবা প্রোফেসন অমা হেক্তনা মফম অমা হেক্তদা চৎলবসু মখোয়গী লমদমগী মথৌ তাবশিং অমসুং মখোয়গী মীয়ামগী এস্পিরেসনশিং অসি হেন্না খঙলগনি। মসিগা লোয়ননা ভারতকী লোলশিংদা মালেমগী খ্বাইদগী ফবা কনতেন্ত শেম্বা হায়বা অসি হৌজিক ঐখোয়গী পান্দম ওইরি। মসিগীদমক ঐখোয়না নেস্নেল লেংগ্বেজ ত্রান্সলেসন মিসন শেমগৎলি।
খোঙথাং অসিদা লৌশিং অমসুং ই-পাউগী খ্বাইদগী চাউবা পুকৈ ওইরিবা ইন্তর্নেৎ অসি মহাক মশাগী লোলদা ভারতমচা খুদিংমক্না শীজিন্নবা য়াহন্নবা হোৎনরি। মসিগীদমক নুমিৎ নিনিগী মমাংদা ভাশিনী প্লেৎফোর্ম লোঞ্চ তৌখি। য়ুনিফাইদ লেংগ্বেজ ইন্তর্ফেস অসিনা ভারতমচা খুদিংমক্না লায়না ইন্তর্নেৎ এক্সেস তৌবা ফংহন্নবা হোৎনরি। অসুম্না তৌবনা মহাক্না মহাক্কী লোলদা ই-পাউগী মোদর্ন সোর্স, লৌশিং, সরকার, সরকারগী ফেসিলিতীশিং লায়না কন্নেক্ত তৌবা ফংলগনি।
ভারতমচা করোর কয়াদা মখোয় মশাগী লোলদা ইন্তর্নেৎ ফংহনবা হায়বা অসি সোসিএল অমসুং ইকনোমিক, হীরম খুদিংমক্তা মরু ওই। মসিগী মথক্তা মসিনা এক ভারত, শ্রেস্থ ভারত মপাঙ্গল কনখৎহন্নবা, লৈবাক অসিগী তোঙান-তোঙানবা রাজ্যশিং পুনশিন্নবা, কোই চৎপদা অমসুং নাৎ খঙহনবদা চাউনা মতেং পাংগনি।
মরুপশিং,
অসাম য়াওনা অপুনবা অৱাং নোংপোক অসি তুরিজম, কলচর অমসুং বাওদাইভর্সিতী য়াম্না লৈ। হৌজিকসু অপুনবা লমদম অসি মতিক চানা এক্সপ্লোর তৌদ্রি। অসামগী ঈশৈ-নোংমাইগী মমল য়াম্লবা লেগেসী লৈজে অমসুং মসি মালেম শিনবা থুংনা য়ৌহনবা মথৌ তাই। হৌখিবা চহি ৮ অসিদা লমদম অসিগী ফিজিকেল অমসুং দিজিতেল কন্নেক্তিবিতীগা মরী লৈননা পাইখৎখিবা খোঙথাংশিংনা অসামগী ত্রাইবেল ত্রেদিসিন, তুরিজম অমসুং নাৎতা চাউনা কান্নবা পীরগনি।
মরুপশিং,
রম অসিনা ঐহাক্না লৈবাক অসিগী লেংগ্বেজ জর্নেলিজম ইন্সতিত্যুসন পুম্নমক ঐখোয়গী অগ্রদুতগুম্বদা অখন্ননা হায়জনীংবদি ঐখোয়না দিজিতেল ইন্দিয়াগী অসিগুম্বা খোঙথাং অসিগী মতাংদা ঐখোয়গী রীদরশিংদা খঙহন্নবা হোৎনসি। ভারতকী তেক ফ্যুচর মপাঙ্গল কনখৎহন্নবা অমসুং শক্তি পীনবা জন ভাগীদাআর মথৌ তাই। স্বচ্ছ ভারত মিসনগুম্বা কেম্পেনশিংদা ঐখোয়গী মীদিয়ানা লৌখিবা অফবা থৌদাং অসি ঙসি লৈবাক শিনবা থুংবদা অমসুং মালেমদা ফাওবা থাগৎনরি। মসিগা মান্ননা অদোম্না অমৃত মহোৎসবতা লৈবাক্কী ফিরেপশিং লৌবদদা শরুক য়াবীয়ু।
অসামদা ঈশিং য়োকশিনবা অমসুং মসিগী মরু ওইবগী মতাংদা মীপুম খুদিংমক্না খঙলে। মাইকৈ অসিদা লৈবাক অসিনা হৌজিক অমৃত সরোবর অভিয়ান হৌদোক্তুনা চংশিল্লি। লৈবাক অসিনা জিলা খুদিংমক্তা অমৃত সরোবর ৭৫ শেম্নবা থবক পাইখৎলি। অগ্রদুতকী খুত্থাংদা খোঙথাং অসিদা শরুক য়ারোইদবা অসামগী প্রজা অমত্তা লৈরোই হায়না ঐহাক্না থাজৈ, সবকা প্রয়াসকা লোয়ননা অনৌবা শাহৌ অমা পীবা ঙমগনি।
মসিগা মান্ননা অসামগী লমদম অসিগী মীয়াম্না, ঐখোয়গী ত্রাইবেল খুন্নাইনা নীংতম ইহৌদা শরুক তমখি। মীদিয়া ইন্সতিত্যুসন অমা ওইনা অদোম্না ফজরবা পুৱারী অসি মীয়ামদা য়ৌহনবদা অচৌবা থৌদাং অমা লৌবা য়াগনি। হৌখিবা চহি ৫০দগী মথৌ তৌরক্লিবা অগ্রদুতনা পোজিতিব ওইবা খোঙথাংশিং অসিদা দিকেদ কয়া ফাওবা মখা তানা ইনোৎ হাপক্কনি হায়না ঐহাক্না থাজৈ। অগ্রদুতনা অসামগী মীয়ামগী অমসুং অসামগী নাৎ চাউখৎহনবদা লমজিংগনি।
লৌশিং লৈবা, হেন্না খঙবা খুন্নাই ওইহনবা হায়বা অসি ঐখোয় পুম্নমক্কী পান্দম ওইগদবনি, ঐখোয় পুম্নমক্না মসিগীদমক পুন্না হোৎনরি, লোয়ননা ঐহাক্না গোল্দন জুবিলীগী থৌরম অসিগীমদক অমুক হন্না য়াইফ-পাউজেল পীজরি অমসুং তুংগীদমক য়াইফ-মঙ্গোল পীজরি, থাগৎচরি!


c: text/html

text:
ইলেক্ত্রোনিক্স অমসুং আই.তি. মন্ত্রালয়
এম.ই.আই.তি.ৱাই. না আরোগ্যা সেতু এপকা মরী লৈননা সেন্ত্রেল ইনফোর্মেসন কম্মিসননা আর.তি.আই.দা থাখিবা ৱাহংগী থোকখিবা ওর্দরস্তা শেংদোকখ্রে
Posted On:
28 OCT 2020 7:01PM by PIB Imphal
সেন্ত্রেল ইনফোর্মেসন কম্মিসননা আরোগ্যা সেতু এপকা মরী লৈননা আর.তি.আই.দা থাখিবা ৱাহংগী থোকখিবা ওর্দরস্তা মেদিয়া রিপোর্তকী পুক্নিং চিংশিনখ্রে। সি.আই.সি., এম.ই.আই.তি.ৱাই.গী সি.পি.আই.ও.শিং, এন.ই.জি.দি. অমসুং এন.আই.সি. ওর্দরসকী মতুং ইন্না, ২০২০গী নবেম্বরগী ২৪দা লাক্নবা খংহনখ্রে। এম.ই.আই.তি.ৱাই.না সি.আই.সি.না পীরিবা ওর্দরস অসি লৌনবা মতিক চাবা খোঙথাং লৌরি।
মথক্কী অসিগী মতুং ইন্না আরোগ্যা সেতু এপকা মরী লৈননা চিংনবা অমত্তা লৈতে হায়না শেংদোক্লি অমসুং ইন্দিয়াদা কোবিদ-১৯ লায়চৎ অসিদা মতেং পাংবদা লৌখিবা শক্লোন অসিসু শেংদোকখি। ২০২০গী এপ্রিল ২দা প্রেত রিলিজ অমসুং সোসিএল মেদিয়া পোস্ততা লাওথোকখিবা অমদা, আরোগ্যাসেতু এপ অসি ভারত সরকারনা হৌদোকপনি হায়রিবা অসি পব্লিক প্রাইবেৎ পার্তনরশিপ মোদতা ইন্দিয়াদা লৈরিবা প্রজাশিংগা লোয়ননা কোবিদ-১৯ লান্থেংননবা শেমখিবনি।
আরোগ্যাসেতু এপ অসি চাওরাক্না নুমিৎ ২১ চংনা শাগৎখিবনি হায়রিবা অসি লাইচৎ অসিগী অথুবা পাউ খংনবা অমসুং লোকদাউন মনুংদা লৈবা অথিংবা কয়া অমা খংহন্নবা অমনি। মসি ইন্দিয়া খক্তা শাবা কন্তেক্ত ত্রেসিং এপ ওইহন্দুনা হায়রিবা অসি ইন্দিয়াগী ইন্দস্ত্রী, একাদামিয়া অমসুং সরকার অসিনা য়াম্না ফরবা অমসুং শোইদবা এপ অসি অহিং নুংথিল খাইদনা শাগৎলি। ২০২০গী এপ্রিলগী ২দগী আরোগ্যাসেতু এপ অসিনা চাং নাইনা প্রেস রিলিজ অমসুং অপদেৎ কয়া অমা তৌদুনা লাক্লি। এপ অসি শাগৎপদা য়াওরিবা পুম্বা অমসুং মসিগী শিল-লাংলিবা পুম্বগী মমিংশিং অসি মেদিয়া অসিদা পাক শন্না শন্দোক্লি।
হায়রিবা অসি https://github.com/nic-delhi/AarogyaSetu_Android/blob/master/Contributors.md দা ফংবিগনি। অসিগুম্বা মতম কয়াদা মসিনা ময়েং শেংনা পল্লি মদুদি আরোগ্যাসেতু এপ অসি এন.আই.সি.না ইন্দস্ত্রী অমসুং একাদেমিয়াগী ভোলুন্তিয়রশিংগা লোয়ননা শাগৎলকপনি। আরোগ্যাসেতু এপ অসি য়াম্না শেংবা মওংদা শাগৎপনি অমসুং মসিগী মরীক চুম্বা অমসুং চে-চাংশিং অসি প্রাইবেসি পোলিসি য়াওনা অমসুং আরোগ্যাসেতু দেতা এসেস অমসুং ২০২০গী মেগী ১১দা ইশু তৌখিবা নোলেজ শিয়ারিং প্রোতোকোল অসি আরোগ্যাসেতু পোর্তেল - aarogyasetu.gov.in দা লোয়না থাগৎখি। পোর্তেল অসিদা এপ অসিগী মরীক চুম্বা য়াওরি লোয়ননা মতৌ করম্না এপ অসিবু শিজিন্নগদবা, কোবিদকী অপদেৎ অমসুং করিগীদমক আরোগ্যাসেতু শিজিন্নগদৌরিবনো হায়বা অসি য়াওরি। আরোগ্যাসেতু এপ অসিগী চাং নাইবা অপদেৎশিং অসি সোসিএল মেদিয়া অমসুং সরকারগী পোর্তেলশিংদা পীরি। তি.ভি. শো কয়া অমা অমসুং মেদিয়া কয়াদা এপ অসিগী শেমগৎলকপা অমসুং মসিনা মতৌ করম্না কোবিদ ১৯ থেংনবা অসিগী মরীক চুম্বা য়াওবা পীরি।
হান্ননা পনখিবা অদুম্না এপ অসি সরকার অমসুং লনাইগী সেক্তরগা পুম্দুনা শেমগৎপনি। এপ অসি মীওই করোর ১৬.২৩ হেন্বনা দাউনলোদ তৌখ্রে অমসুং ফ্রন্তলাইন্দা থবক তৌরিবা মীওই কয়াদা কোবিদ-১৯ অসি থেংনবদা মতেং ওইরি। মসিনা কোবিদ পোজিতিব শিজিন্নবশিংদা মিৎ না শিংদুনা লৈহল্লি। মসিগী ব্লুতুথ শিজিন্নবশিং অসি চেকশিন্নবা পাউতাক পীরি। তেস্ত তৌনবা হায়রবা শিং মনুংদগী ২৫% অমদি পোজিতিব ওই। মসি পুন্না য়েংবদা ওইবা য়াবা অসি ৭-৮%নি. অসুম্না আরোগ্যাসেতুনা তেস্তিং অসি হেনগৎলক্লি। আরোগ্যাসেতু অসি প্রমান লৈরে মদুদি ইন্দিয়ানা কোবিদ-১৯ লান্থেংনবদা য়াম্না কান্নৈ হায়না। হন্দক্তা দবল্যু.ঐচ.ও.না আরোগ্যাসেতুনা ইন্দিয়াদা লাইচৎ অসিদা লৌরিবা থৌদাং অসিদা থাগৎপা ফোংদোরক্লি।
*****
(Release ID: 1668743)
Visitor Counter : 125

robotstxt: allowed

filter: keep


text:
জল শক্তি মন্ত্রালয়
জল জীবন মিশনগী হেন্না ফবা থবক-থৌরমগীদমক ইনোবেতিব তেক্নোলোজী শিজিন্নবা
জল শক্তি মন্ত্রালয়গী মল্তি-দিসিপ্লিনরী তেক্নিকেল কমিতীনা থক্নবা ঈশিং অমসুং লুবা নানবদা ফিল্দ লেবেল সোলুসন ফংহন্নবা ইনোবেতিব তেক্নোলোজী মঙা গী ৱাফম হৌদোকখ্রে
Posted On:
22 NOV 2020 4:49PM by PIB Imphal
জল শক্তি মন্ত্রালয়গী থক্নবা ঈশিং অমসুং লুবা নানবা দিপার্তমেন্তকী মল্তি-দিসিপ্লিনরী তেক্নিকেল কমিতীনা অনৌবা তেক্নোলোজী মঙা মরুওইনা থক্নবা ঈশিংগীদমক্তা তেক্নোলোজী অহুম অমসুং লুবা নানবগীদমক্তা তেক্নোলোজী অহুমগী ৱাফম পুখৎখ্রে। মসি কমিতীনা পুখৎখিবা তেক্নোলোজী ১০গী মনুংদা য়াওবনি অমসুং হৌজিক মসি দিপার্তমেন্তকী পোর্তেলদা মমিং চল্লগনি। কমিতী অসিনা পুখৎলকপা ৱাফম অসি রাজ্য অমসুং য়ু.তি.শিংগীদমক্তা মতেং ওইরগনি। মসিদগী মখোয়গী মথৌ তাবশিং অমসুং মতিক চাবা মতুং ইন্না রাজ্য অমসুং য়ু.তি.শিংনা তেক্নোলোজীশিং অসি শিজিন্নগনি। তেক্নোলোজীশিং অসি তেক্নিকেল কমিতীনা অয়াবা পীদ্রিঙৈগী মমাংদা তোঙান তোঙানবা থাক্তা অয়াবা অমদি থাগৎপা ফংখ্রবনি।
জল শক্তি মন্ত্রালয়না পান্দম থম্লিবা প্রোজেক্ত জল জীবন মিশনগী পান্দম অসি মপুং ফাহন্নবা অসিগুম্বা ইনোবেতিব তেক্নোনোলোজীগী থৌরাংশিংদা মরুওইবা ওইনা লৌদুনা লাক্লি মরমদি কুমজা ২০২৪ ফাওবগী মনুংদা খুঙ্গংগী য়ুমথোং খুদিংদা কোঞ্জিন্দগী ঈশিং ফংহন্নবা পান্দম অদু ফংবা ঙম্নবনি। মসিগা লোইননা স্কিমশিং থবক্তা ওন্থোকপা মতমদা লাক্কদবা শিংনবশিংগা মায়োক্নদুনা প্রোজেক্তশিং অসিবু খোংজেল য়াংনা মপুং ফাহনবা ঙম্নবনি। রাজ্য অমসুং য়ু.তি.শিংগী মতেংগীদমক্তা জল জীবন মিশনগী মনুংদা ইনোবেসনগী ৱাফম অসি কৌখিবনি, মরমদি খুঙ্গংগী লমদমদা কাংলুপকী থাক্তা মতিক চাবা মওংদা মগুন লৈবা থক্নবা ঈশিং ফংহনবা ঙম্নবনি। মিশন অসি থবক্তা ওন্থোকপদা তোঙান তোঙানবা মখলগী শিংনবশিং মায়োক্নবা তারি মদুগী মনুংদা লৈরিবা মফম অদুগী ঈশিংগী হৌরকফম, থবক তৌবগী থাক, ঈশিংগী মগুনগী শিংনবশিং, লুবা-নানবগা মরী লৈনবা অমসুং ফত্তবা ঈশিং অমসুং অমোৎ-অকাইনচিংবা শিংনবশিং থোরক্লি।
শিংনবশিং অসিবু মায়োক্ননবা অমসুং মকোক্তগী হৌনা মিশন অসি থবক্তগী হৌনবা ইনোবেতিবকী মতুং ইন্না তেক্নিকেল কমিতী অমা শেমখ্রে। ভারত সরকারগী প্রিন্সিপাল সাইন্তিফিক এদভাইজরগী লুচিং মখাদা তেক্নিকেল কমিতী অসিদা নীতি আয়োগ, সাইন্স অমসুং তেক্নোলোজী দিপার্তমেন্ত, বাইও-তেক্নোলোজী দিপার্তমেন্ত, সি.এস.আই.আর., দি.আর.দি.ও., আই.আই.তি., নেস্নেল ইন্সতিত্যুৎ ওফ ওসিন তেক্নোলোজী, রাজ্যশিং অসিনচিংবগী মীহুৎশিং য়াওরি। কমিতী অসিনা মকোক্তগী হৌরগা পাম্বৈশিং পুথোক্নবা সাইন্স অমসুং তেক্নোলোজীদা মিৎয়েং থমগনি মদু রাজ্য অমসুং য়ু.তি.শিংদা স্কিম অসি থবক্তা ওন্থোকপদা এজেন্সীশিংগী মতেং পাংগনি।
পুখৎলক্লিবা তেক্নোলোজী ৫ অদু মখাদা পীরিঃ
অ) Grundfos AQpure, অল্ত্রাফিল্ত্রেসন্দা য়ুম্ফম ওইবা সোলর ইনর্জীনা চলাইবা ৱাতর ত্রিৎমেন্ত প্লান্ত
আ) জনাজল ৱাতর ওন হ্বিল, য়ুমথোং খুদিংদা অফবা ঈশিং ফংহন্নবা জি.পি.এস. হাপ্পা আই.ও.তি.বেজ ইলেক্তিক ভেহিকল
ই) প্রেস্তো ওনলাইন ক্লোরিনেতর, ঈশিংদা য়াওবা মহিক-মতাইশিং হাৎনবা নন-ইলেক্ত্রিক্না চলাইবা ওনলাইন ক্লোরিনেতর
ঈ) জোহকাসৌ তেক্নোলোজী – লৈনুংদা ফুম্বা য়াবা ৱাতর ত্রীৎমেন্ত সিস্তেম, অমোৎপা অমসুং শেংদবা ঈশিং, চাকখুম অমসুং ইরুজফমদগী থোরকপা ঈশিং শেংদোকপা ঙম্বা
উ) FBTec®, মসি ফিক্স ফিল্তর মীদিয়া শিজিন্নবা মফমদা এসেম্বল তৌবা য়াবা সেৱেজ ত্রীৎমেন্ত সিস্তেম অমনি। কমিতী অসিনা অতোপ্পা এপ্লিকেসন মঙাদা মখোয়বু অমুক হন্না খন্নবা য়ানবা এক্রিদেসন/প্রোসেস/পাইলোৎ/শিয়র ফিল্দ দেতা পুথোক্নবা হায়জখি।
****
(Release ID: 1674979)
Visitor Counter : 123


text:
সেক্সন অসিনা আয়ুশকা মরি লৈনবা মচং ওইবা কন্সেপ্টশীং, লাইওং খংদোকপা, লাইয়েংবা অমসুং মরি লৈনবা ইনষ্টিট্যুসনশীং অমসুং স্কিমশীংগী মরমদা ইনফোর্মেসন পীরি।
সেক্সন অসিনা এজিং (অহল ওইরকপা) অমসুং মসিগা লোয়নরিবা হকশেলগী ইসুশীংগী মরমদা ইনফোর্মেসন পীরি।
মীওইবদা তোইনা নাগনবা লায়না অমসুং দিসওর্দরশীং অসি মফমসিদা শন্দোক্না তাক্লি।
তোপিক অসিনা ন্যুত্রিসনগা মরি লৈনবা অকুপ্পা ইনফোর্মেসন পীরি।
সেক্সন অসিনা মমা ওইবীশীং অমসুং অঙাংশীংগী হকশেলগী মতাংদা মরুওইবা অচুম্বশীংগী মরমদা ইনফোর্মেসন পিরি। সিরিজ অসি য়ুনিসেফ (UNICEF)না শেমগৎপনি।
সেক্সন অসিনা জাতিগী অমসুং রাজ্যগী থাক্তা হকশেলগা মরি লৈনবা পোলিসিশীং অমসুং স্কিমশীং কোনশিল্লি।
মীপুম খুদিংমক্না খংগদবা মচং ওইবা ফার্ষ্ট এইদকী থৌওংশীং মফমসিদা শন্দোক্না তাক্লি।
পর্সোনেল হায়জিন, এনভাইরনমেন্টেল হায়জি অমসুং সেনিটেসন অসিনচিংবগুম্বা তোপিকশিং অসি সেনিটেসন অমসুং হায়জিননা কোনশিল্লি।
সেক্সন অসিদা হকশেলগী ওইবা ইসুশীংগী মতাংদা তোঙান-তোঙানবা ওর্গানাইজেসনশীংনা শীনবা মখল-মখা কয়াগী কেম্পেইনশীংগী মতাংদা শন্দোক্না খংহল্লি।
তোপিক অসিনা হেলথ কেয়র ইনোভেসনশীংগা মরি লৈনবা ইনফোর্মেসন পীরি।


text:
ফুদ প্রোসেসিং ইন্দস্ত্রীজ মন্ত্রালয়
জোরম মেগা ফুদ পার্কনা মীওই ৫০০০দা থবক পীগদৌরি অমসুং লৌমী ২৫০০০দা কান্নবা ফংহনলগনিঃ হর্সিমরৎ কৌর বাদল
মিজোরমগী অহানবা এম.এফ.পি.না লুপা কোতি ২৫০গী অহেনবা ইনবেস্তমেন্ত থাদগদৌরি
এম.ও.এফ.পি.আই.না শৌগৎপা প্রোজেক্ত ৮৮ অৱাং নোংপোক লমদমদা থাদখ্রে
Posted On:
20 JUL 2020 2:37PM by PIB Imphal
জোরম মেগা ফুদ পার্ক (এম.এফ.পি.)না মীওই ৫,০০০দা হকথেংননা অমসুং নাকোইননা থবক পীগদৌরি অমসুং মসিনা সি.পি.সি. (কোর প্রোসেসিং সেন্তর) অমসুং পি.পি.সি. (প্রাইমরী প্রোসেসিং সেন্তর) কেৎচমেন্ত এরিয়াশিংদা লৌমী ২৫,০০০দা কান্নবা ফংহল্লগনি হায়না এফ.পি.আই.গী কেন্দ্রগী মন্ত্রী হর্সিমরৎ কৌর বাদলনা ফোংদোকখ্রে। মিজোরমদা লৈবা জোরম মেগা ফুদ পার্ক ভর্চুএল ওইনা হৌদোকপগী থৌরমদুদা ৱা ঙাংলদুনা শ্রীমতি বাদলনা হায়খি মদুদি পার্ক অসিনা মফম অসিদা লৈবা ফুদ প্রোসেসিং য়ুনিৎ ৩০ মুক্তা লুপা কোতি ২৫০গী অহেনবা ইনভেস্তমেন্ত পীগনি অমসুং মসিনা চহী খুদিংগী ঐনা লুপা কোতি ৪৫০-৫০০ ফাওবগী তর্ন ওবর লাক্কনি। শ্রীমতি হর্সিমরৎ কৌর বাদলনা জোরম মেগা ফুদ পার্ক অসি হৌদোকখি অমসুং অৱাং নোংপোক লমদম চাউখৎ থৌরাংগী কেন্দ্রগী মন্ত্রী দা. জিতেন্দ্র সিংহ, মিজোরমগী চীফ সেক্রেতরী শ্রী লনুনমাৱিয়া চুৱাঙ্গো, মিজোরমগী কম্মর্স অমসুং ইন্দস্ত্রীগী মন্ত্রী দা. আর. লালথাংলিয়ানা, মিজোরমগী পি.এন্দ.ইগী মন্ত্রী শ্রী আর. লালজির্লিয়ানা, লোক সভাগী পার্লিয়মেন্তকী মেম্বর শ্রী সি. লালরোসঙ্গা, অমসুং শক্নাইরবা কয়াসু ভর্চুএল ওইবা থৌরমদুদা শরুক য়াখি।
ফুদ প্রোসেসিং ইন্দস্ত্রীগী কেন্দ্রগী মন্ত্রীনা হায়খি মদুদি নৌনা শেমগৎলিবা ফুদ প্রোসেসিংগী অনৌবা ইনফ্রাস্ত্রকচর অসিনা মিজোরমগী অমসুং মসিগী অকোইবদা লৈরিবা লৌমী, পোৎ থারিবাশিং, প্রোসেস তৌরিবশিং, অমসুং কঞ্জুমরশিংদা চাউনা কান্নবা পীরগনি অমসুং মিজোরমদা ফুদ প্রোসেসিং সেক্তর চাউখৎহনলগনি। মন্ত্রী অসিনা মেগা ফুদ পার্ক অসি মিজোরমদা ফুদ প্রোসেসিং সেক্তর চাউখৎনবগীদমক অয়াবা পীখিবনি। মিজোরমগী কোলাসিব জিল্লাদা লৈরিবা মেগা ফুদ পার্ক অসি এম/এস জোরম মেগা ফুদ পার্ক প্রাইবেৎ লিমিতেদনা প্রোমোৎ তৌবনি। হায়রিবসিনা মিজোরমদা ইহান হানবা মেগা ফুদ পার্ক ওইরগনি।
শ্রীমতি বাদলনা ফোংদোকখি মদুদি, হৌজিক ফাওবদা, এম.ও.এফ.পি.না শৌগৎপা প্রোজেক্ত ৮৮ অৱাং নোংপোক লমদমদা থাদখ্রে অমসুং ৪১না থবক ওইনা পায়খৎখ্রে। মহাক্না মখা তারদুনা হায়খি মদুদি লুপা কোতি ১০০০গী প্রোজেক্তসু সবসিদী সপ্পোর্ত ওইনা লুপা কোতি ৫২০ ফাওবা পীদুনা কাইথখ্রে। মহাক্না হায়খি, প্রোজেক্ত ৮৮ অসিনা মপুং ফারকপা মতমদা লুপা কোতি ২,১৬৬ রোমগী লৌউ শিংউগী পোত্থোক ওইগদবা মেত্রিক তন লাখ ৮.৬৬কী প্রোসেসিং অমসুং প্রিজর্বেসন কেপাসিতী পীরগনি।
শ্রীমতি বাদলনা হায়খি, সরকার অসিনা ভারত্তা ইন্তর্প্রাইজ অমা হৌদোকনিংবা ইনভেস্তরশিংদা অনানবা, মনুং মপান ফাওনা উবা, অমসুং য়াম্না লায়গদবা ফিবম অমা শাগৎনবা কন্না হোৎনরি অমসুং ভারতপু মপাঙ্গল লৈরবা চীঞ্জাক্কী শেন্মিৎলোন অমা শাগৎনবা হোৎনবদা অমসুং মালেমগী ওইবা ফুদ ফেক্তরী অমা শেমগৎবগীদমক, সরকার অসিনা ফুদ প্রোসেসিংবু 'মেক ইন ইন্দিয়া'গী শাফু অমা ওইনা শীজিন্নরি। মহাক্না হায়খি, প্রধান মন্ত্রী শ্রী নরেন্দ্র মোদীগী মঙম শানবা মীৎয়েং মখাদা ফুদ প্রোসেসিং ইন্দস্ত্রীগী মন্ত্রালয়না ফুদ প্রোসেসিং ইন্দস্ত্রীবু মপাঙ্গল পীশিন্দুনা লৌউ শিংউগী সেক্তরবুসু অমুক্তদা চাউখৎপা পুরক্নবা অমসুং লৌমীশিংগী শেন্মিৎলোন হান্নদগী শরুক অনী হেনগৎনবা অমসুং সরকারগী 'মেক ইন ইন্দিয়া' খোংথাং চাউখৎনবা হোৎনরি।
দোনরগী রাজ্যগী মন্ত্রী ওইরিবা দা. জিতেন্দ্র সিংহনা হায়খি মদুদি প্রধান মন্ত্রীনা মন্ত্রালয় খুদিংমক্তা অৱাং নোংপোক লমদম হেন্না চাউখৎনবগীদমক প্রোজেক্তশিং থাদনবা খঙহনখ্রে। মহাক্না হায়খি, এম.এফ.পি.কী খ্বাইদগী নৌবা ফেসিলিতীশিংনা মিজোরমদা ফুদ প্রোসেসিং ইনফ্রাস্ত্রকচর চাউখৎহনগনি।
এস.ঐচ. রমেস্বর তেলি, এফ.পি.আই.গী রাজ্যগী মন্ত্রীনা হায়খি মদুদি মিজোরমগী সরকারনা এম.এফ.পি. লিংখৎনবা হোৎনবদা চাউনা মতেং পাংখি। মহাক্না মখা তারদুনা হায়খি মদুদি মসিগী এম.এফ.পি. অসিলম একর ৫৫.০০দা শন্দোক্না লৈরি অমসুং হায়রিবসি লুপা কোতি ৭৫.২০ চঙনা শাগৎখিবনি। শ্রী তেলিনা হায়খি মদুদি জোরম এম.এফ.পি. পীরিবা ফেসিলিতীশিং অসিনা চীঞ্জাক মাংহনবা হন্থহনবদা নত্তনা চীঞ্জাক্কী পোত্থোকশিংদা ভেল্যু হেনগৎহনবা ঙম্লগনি। মহাক্না মখা তানা হায়খি মদুদি মসিগী পার্ক অসিনা লৌমীশিংগী শেলথুম ফগৎহল্লগনি অমসুং লৌউ শিংউগী পোত্থোকশিং ফেয়র প্রাইস্তা পীবা ঙম্লগনি।
এম/এস জোরম মেগা ফুদ পার্ক প্রাইবেৎ লিমিতেদ অসি লুপা কোতি ৭৫.২০ চঙবা প্রোজেক্ত অমা ওইনা লম একর ৫৫.০০দা শাগৎপনি। মেগা ফুদ পার্ক অসিগী সেন্ত্রেল প্রোসেসিং সেন্তর (সি.পি.সি.)দা শেমগৎলিবশিংগী মনুংদা মেত্রিক তন ১০০০গী কোল্দ স্তোরেজ, মেত্রিক তন ৩০০০গী দ্রাই ৱেইয়র হাউজ, কেন্নিং য়াওরবা এসেপতিক পল্প লাইন, এসেপতিক অমসুং তেত্রা পার্কিং পুংদা মেত্রিক তন ২, রাইপনিং চেম্বর পুংদা মেত্রিক তন ৪০, মরু মরাং কংহন্নবা ফেসিলিতী পুংদা মেত্রিক তন ২, অনৌবা ইনফ্রাস্ত্রকচরশিং অসিগী মথক্তা ফুদ তেস্তিং লেবোরেতোরীশিং য়াওরি। পার্ক অসিদা ওফিসকী অমসুং অতোপ্পা ওন্ত্রপ্রিনরশিং অমসুং চম্ফাই, থিংফোল অমসুং থেংজোলদা লৈবা প্রাইমরি প্রোসেসিং সেন্তর ০৩না শীজিন্ননবা কম্মন এদমিনিস্ত্রেতিব বিল্দিং অমসু য়াওরি মসুং লৌমীশিংদা কান্ননবা কেৎচমেন্ত এরিয়াদা স্তোরেজ অমসুং প্রাইমরী প্রোসেসিংসু পীরি। মসিগী মেগা ফুদ পার্ক অসিনা মিজোরমগী কোলাসিব জিল্লা অমসুং মমিৎ অমসুং আইজোলগী মীয়ামদা অমসুং অসমগী কছারগী হাইলাকন্দিদা লৈবা মীয়ামদা কান্নবা পীগদৌরি।
মেগা ফুদ পার্ক স্কিম অসিগী মখাদা ভারত সরকারনা মেগা ফুদ পার্ক প্রজেক্ত অমদা লুপা কতি ৫০গী শেলগী তেংবাং পীরি। হৌজিক্কী ওইনা তোঙান-তোঙানবা রাজ্যশিংদা মেগা ফুদ পার্ক প্রোজেক্ত ১৮ লিংখৎলি অমসুং রজায়শিংদা মেগা ফুদ পার্ক ১৯ থবক পায়খৎপা হৌখ্রে। মখোয়গী মনুংদা ৬ অমনা অৱাং নোংপোক রাজ্যশিংদনি অমসুং মফম অসিদা লৈবা ২ অমনা অসম অমসুং মিজোরমদা শীজিন্নখ্রে।
****
(Release ID: 1639958)
Visitor Counter : 117


text:
চহি হুম্ফুগী মথক্তা লৈবা মীওইশীং অসি অহল ওইরবা মীওইশীংগী কাংলুপ্তা চল্লি। অহল ওইরকপগী থৌওং অসি মীওই অমনা “হিংনবগী শেল তানবা অমসুং অঙাং পোকপগী ত্রেদিসনেল ওইবা থৌদাংশীং লোইশিল্লবা অমসুং থবকশীং অসি মপুং ফারবা মতুংদা লাকপা, পুন্সিগী শাংদোকপা মতম্নি হায়না লৌনরিবা চহিশীং অদুদা” চংশিল্লক্লবা মতমদা হৌই হায়না লৌনৈ (টিবিটস)। চহি 60 চংলকপদা ঙাইরিবা মীওইশীংগী ওইনা “নহা-অহল” অমসুং চহি 75 শুরবা অমসুং মসিগী মথক ওইবা চহি কাংলুপশীংদা লৈবা মীওইশীংগী ওইনা “অহল-অহল” হায়বগী মখাতাবা ক্লাসিফিকেসন লৈ (হুটচিনসন)।
বাইওলোজিকেলগী লেভেলদা, এজিং (অহল ওইরকপা) হায়বসি মতমগী মতুংইন্না লাকপা মখল কয়াগী ওইবা মোলেক্যুলর অমসুং সেলুলরগী ওইবা অমাং-অতা কয়া তুংশিল্লকপগী শাফু (ইম্পেক্ট)দগী লাকই। মসিনা হকচাংগী (ফিজিকেল) অমসুং ৱাখলগী (মেন্টেল) কেপাসিটি তপ্না তপ্না হন্থহল্লকই, লায়না লাকপগী রিস্ক, অমসুং মসিগী মতুংদা শীবগী রিস্ক হেনগৎহল্লকই। অদুবু, অহোংবশীং অসি পরিং অমদা (linear) নত্ত্রগা চাং মান্ননা (consistent) ওইবদি নত্তে, অমসুং মখোয় অসি মীওই অমগী মশাগী ওইবা চহিগা চাউরাক্না চৎমিন্নবতনি। চহি 70 শুরবা মীওই খরনা য়াম্না ফবা হেলথ (হকশেল) অমসুং ফঙ্কসন লৈবা মতমদা, অতৈ অতোপ্পা চহি 70 শুরবা মীওই খরদি মশা শোনবা অমসুং অতৈ মীওইদগী মতেং লৌবা মথৌ তাবসু য়াউই।
বাইওলোজিকেলগী ওইবা অহোংবগী ৱাংমদা, এজিং (অহল ওইরকপা) অসি রিটায়রমেন্ট, হেন্না চুনবা য়ুমদা মফম হোংদোকপা, অমসুং মমান্নবা অমসুং পার্টনরশীং শিবনচিংবা অতৈ পুন্সিগী ওইবা অহোংবশীংগসু চৎমিন্নৈ। অহল ওইরকপগী থৌওং অসিদা পব্লিক-হেলথ রেস্পোন্স অমা শেমগৎপদা, চহি হেন্না য়ামখৎলকপগা লোয়নরিবা অমাংবশীং ফগৎহন্নবগী এপ্রোচখক্তা নত্তনা, রিকভরি, এদাপ্টেসন অমসুং সাইকোলোজিকেল গ্রোথ হেন্না মপাঙ্গল কনখৎহনগদবা অতৈ এপ্রোচশীংসু খন্নবা হায়বসি য়াম্না মরুওই।
অহল ওইরকপা চহিদা লাকপা কমন ওইবা কন্দিসনশীংগী মনুংদা না তাথীবা, ঙৌদোং (কেটরেক্ট) থুংবা অমসুং মশেল-মরাং উবা, নঙ্গন অমসুং ঙক্তা নাবা অমসুং ওষ্টিওঅর্থ্রাইটিস, ক্রোনিক ওবষ্ট্রক্টিভ পলমোনরি দিজিজ, দাইএবেটিজ, দিপ্রেসন (পুক্নিং ৱাবা), অমসুং দিমেন্সিয়া অসি য়াউই। মসিগীসু মথক্তা, মীওইবনা চহি য়ামশিল্লক্লিবমখৈ, মতম অমত্তদা কন্দিসন ময়াম অসি অমুক্তদা লাকশিনবা য়াই।
চহি য়াম্লক্লবা মতমদা, পুন্সিগী অকোনবা শরুকশিংদা লাক্কনবা কমপ্লেক্স ওইবা হেলথকী প্রোব্লেমশীং লাকপা হৌগল্লি অমসুং মসি অকক্নবা লায়নাগী কেটেগোরিশীংদা চন্দে। মখোয় অসি ফেক্টর কয়ামুক্না মরম ওইদুনা থোক্কল্লি অমসুং মখোয়শীংদুগী মনুংদা হকচাং শোন্থরকপা, মপান থোকপদা চাং নাইরক্তবা, তুশিনবা, কা-হেন্না কিগনবা (delirium) অমসুং প্রেসর অলসর অসি য়াউই।
“হকশেল ফনা অহল ওইবা” হায়বসি চহি য়ামশিল্লক্লবা মতমদা নুংঙাই-য়াইফনা (well-being) লৈবা ঙমহনবা ফঙ্কসনেল এবিলিটি শেমগৎপা অমসুং মেন্টেইন তৌবগী প্রোসেস অদুবুনি হায়না এজিং (ageing) অমসুং হেলথকী মতাংদা পীবা ৱার্ল্ড রিপোর্টনা হায়রি।
ইং 1991দা, জেনেরেল এসেমব্লিনা, চহি য়াম্লবা মীওইশীংগী ওইনা ইন্দিপেন্দেন্স, পার্টিসিপেসন, কেয়র, সেলফ-ফুলফিলমেন্ট অমসুং দিগ্নিটিগা মরি লৈনবা এন্টাইটলমেন্ট 18 শেমদুনা য়ুনাইটেদ নেসন্স প্রিন্সিপলস ফোর ওলদর পর্সনস অসি চৎনবা হৌখি। UNনা গবর্ণমেন্টশিংদা প্রিন্সিপলশীং অসি মখোয়গী নেসনেল প্রোগ্রামশীংগা য়ারিবমখৈ চৎমিন্নহন্নবা পুক্নিং থৌগৎখি।
ইন্দিপেন্দেন্স (মখা পোন্দবা)
পার্টিসিপেসন (শরুক য়াবা)
কেয়র (য়েংশিনবীবা)
সেলফ-ফুলফিলমেন্ট (মশানা নিংবা থূংহঞ্জবা)
দিগ্নিটি (ইকাইখুম্নবা)
ভারত্তা অহল ওইরবা মীওইশীংগী মীশীং অসি লেপ্তনা হেনগৎলক্লি। অহল ওইরবা মীওইশীংগী মীশীং অসি ইং 2001দা মিলিয়ন 76 ওইরম্বদগী ইং 2011দা মিলিয়ন 103.8দা হেনগৎখ্রে। হিসাব অসিনা তাক্লি মদুদি ভারত্তা লৈবা চহি 60+গী ওইবা মীশীং অসি ইং 2016দা মিলিয়ন 116.10দা, ইং 2021দা মিলিয়ন 143.20দা অমসুং ইং 2026দা মিলিয়ন 173.2 দা হেনগৎলক্কনি।
চহি খরসিগী মনুংদা লৈখিবা হেলথ কেয়র ফেসিলিটিশীংগী জেনেরেল ইম্প্রুভমেন্ট অসিনা অহল ওইরবা নাগরিকশীংগী মীশীং অসি হেনগৎলকপগী মরুওইবা মরমশীংগী মনুংদা অমা ওইরি। মখোয়বু শাংনা পুন্সিহনবতা নত্তনা, শাফবা মওংদা, ইকাইখুম্ননা অমসুং প্রদক্টিভ ওইবা পুন্সি অমা পীবা হায়বসিসু অচৌবা শিংনবা অমনি।
ভারত সমাজগী ত্রেদিসনেল নোর্ম অমসুং ভেল্যুশীংনা চহি অহল ওইরবা মীওইশীংদা ইকাইখুম্ননবা অমসুং কেয়র পীনবা তাক্লি। অদুম ওইনমক, হৌখিবা মতম খরসিদা, জোইন্ট ফেমিলি সিষ্টেম (পুন্না লৈমিন্নবা ইমুং) অসি তপ্না তপ্না মাংথরকপা উরি, অমদি মসিগী ফল অমা ওইনা মমা-মপা কয়াবু মখোয়গী ইমুং-মনুংশীংনা ইমোসনেল, ফিজিকেল অমসুং ফাইনান্সিএল সপোর্ট পীবীদবগা লোয়ননা মীরাইবীবা উরি। অহল ওইরবা মীওইশীং অসিনা মতিক চাবা সোসিএল সেক্যুরিটি লৈতবদগী প্রোব্লেম কয়া মায়োক্নরি। মসিনা শেংনা তাক্লি মদুদি এজিং (অহল ওইরকপা) হায়বসি য়াম্না মরুওইবা সমাজগী শিংনবা অমা ওইরক্লি অমসুং অহল ওইরবা মীওইশীংগীদমক শেলমিৎলোন অমসুং হকশেলগী মথৌ তাবশীং অদু পীবা মথৌ তাহল্লক্লি অমসুং অহল ওইরবা মীওইশীংগী পুক্নিং-ৱাখলগী মথৌ তাবশীংগী লৈহল্লক্লিবা মরম অমসুং মসিগা মরি লৈনবা সমাজগী অকোয়রোন (social milieu) অমা শেম্বা মথৌ তারক্লি।
অহল ওইরবশীংগী মীশীংগী প্রোফাইলনা মখাগীশীংসি তাক্লি:
সোর্সশীং
অকোনবা শেমদোকখিবা : 6/11/2020


text:
ঙাকশেল মন্ত্রালয়
মালাবার-২০
ফেজ ১: ২০২০গী নবেম্বর ০৩ দগী ০৬
Posted On:
02 NOV 2020 4:40PM by PIB Imphal
মালাবারগী ২৪শুবা নেভেলগী লাল ঔরাইবা অসি ২০২০গী নবেম্বরদা অনিশুবা ফেজগী মতম লেপখ্রে। মালাবার ২০গী ফেজ অহানবা অসিদা শরুক য়াগদবা অসি ইন্দিয়ন নেভি (আই.এন.), য়ুনাইতেৎ স্তেতস নেভি (য়ু.এস.এন.), জাপান মেরিতাইম সেলফ দিফেন্স ফোর্স (জে.এম.এস.দি.এফ.), অমসুং রোয়াল ওস্ত্রেলিয়ন নেভি (আর.এ.এন.) অসি বে ওফ বেঙ্গালগী বিসাখাপাতন্মদা ২০২০গী ০৩দগী ০৬ ফাওবদা হৌরগনি।
মালাবার পরিংগী মেরিতাইম লাল ঔরাইবা অসি লৈবাক অনিগী ওইনা আই.এন.-য়ু.এস.এন.না ১৯৯২দা হৌখি। জে.এম.এস.দি.এফ.না ২০১৫দা য়াওরকখি। ২০২০গী ওইবা ইদিসন অসিদা আর.এ.এন.না শরুক য়াবা অসি মেরিতাইম লাল ঔরাইবা অসিদা উবা ফংলগনি।
মালাবার ২০গী ফেজ-১ অসিদা উবা ফংগদৌরিবা শরুক য়াগদৌরিবা অসি ইন্দিয়ন নেভি য়ুনিৎকা য়ুনাইতেৎ স্তেস শিপ (য়ু.এস.এস.) জোন এস. মেককেন (গাইদেৎ-মিসাইল দেস্ত্রোয়র), মহাক্কা মেজস্তি ওস্ত্রেলিয়ন শিপ (ঐচ.এম.এ.এস.) বাল্লারাত (রেঞ্জ অশাংবগী ফ্রিগেৎ) ইন্ত্রিগেল এম.ঐচ.-৬০ হেলিকোপ্তর, অমসুং জাপান মেরিতাইম সেলফ দিফেন্স শিপ (জে.এম.এস.দি.এফ.) ওনামি (দেস্ত্রোয়র) ইন্ত্রিগেল এম.ঐচ.-৬০ হেলিকোপ্তরগা লোয়ননা।
ফেজ-১দা শরুক য়ারিবা ইন্দিয়ন নেভী অসি ফ্লেগ ওফিসর কম্মান্দিং ইস্তর্ন ফ্লিতগী রিয়র এদমিরেল সঞ্জয় বাতসায়ন্না মকোক চিংগনি। ইন্দিয়ন নেভীগী লাল ঔরাইবগী শরুক ওইরিবা য়ুনিৎশিং অদুদি দেস্ত্রোয়র রানবিজয়, ফ্রিগেত শিবলিক, ওফ শোর পেত্রোল ভেসেল সুকন্যা, ফ্লীত সপ্পোর্ত শিপ শক্তি অমসুং সবমেরিন সিন্ধুরাজ য়াওরি। মকা তানা জেৎ ত্রেনর হোক, অশাংবা রেঞ্জগী মরিতাইম পেত্রোল পি-৮১ অসি য়াওরি।
লাল ঔরাইবা অসিদা, শিল্লিবা অসি “নন-কন্তেক, এত সি ওনলি” কোবিদ-১৯গী লায়চৎ অসি য়েংদুনা উৎলিবা অসি থাক ৱাংনা অমসুং হায়রিবা অসি খুৎশম্নননা চৎনবা অমসুং মালেমগী ওইবা নিয়ম অমা ওইরি. মালাবার ২০গী ফেজ-১ অসি য়াম্না লুবা অমসুং য়াম্না খুমাং চাওশিনবা নেবেলগী ওইবা লাল-ঔরাইবা মসিদা য়াওরিবা অসি এন্তি-সবমেরিন অমসুং এন্তি-এয়র লাল, শিপমেন্তিপ অওনবা অমসুং খুলাই কাপ্পা অসিগী লাল তম্বা অসিনি।
মালাবার-২০ ফেজ-২ অসি ২০২০গী নবেম্বরদা আরাবিয়ান শমুদ্রদা পাংথোক্নবা মতম লেপখ্রে।
****
(Release ID: 1669545)
Visitor Counter : 99


text:
কমর্স অমসুং ইন্দস্ত্রী মন্ত্রালয়
অৱাং-নোংপোক লমদম অসি এগ্রি এক্সপোর্ত হব ওইনা শেমগৎনবা সরকারনা লাল্লোংশিং শেম্লে
সরকারগী থবকশিংনা হৌখিবা চহি ৬তা অৱাং-নোংপোক লমদম্না মপান্দা থাদোকপা চাদা ৮৫ হেনগৎপা থেংনরে
বাংলাদেস, ভুতান, মিদ্দল ইস্ত, য়ু.কে, য়ুরেোপ অসি অৱাং-নোংপোক লমদমগী পোৎথোকশিং য়োন্নবা মরুওইবা মফমশিংনি
হৌখিবা চহি ৩দা অৱাং-নোংপোক লমদমদা অপেদানা শীন্দুনা এক্সপোর্তকী মতাংদা খঙহন্নবা ত্রেনিং প্রোগাম ১৩৬ অমসুং মালেম থাক্কী অরৈবশিং অমসুং অয়োনবশিংগী মীফম ২২ পাংথোকখ্রে
মহৈ-মরোং লোক্ত্রিঙৈ অমসুং লোক্লবা মতুংদা পাংথোক্কদবা থবকশিং অমসুং অতোপ্পা রিছার্সকী থবকশিংগী মতাংদা তোঙান-তোঙানবা ত্রেনিং কয়া পাংথোক্নবা অপেদানা অসাম এগ্রিকলচরেল য়ুনিভর্সিতি জোরাতকা লোয়ন্না এম.ও.য়ু অমা খুৎয়েক পীনখ্রে
Posted On:
12 JUL 2022 7:04PM by PIB Imphal
অৱাং-নোংপোক লমদমদা ফংলিবা হোর্তিকলচরগী পোৎথোকশিং মপান্দা থাদোকপা হেনগৎনবা লমদম অসিদা ফংলিবা লৌউ-শিংউগী পোৎথোকশিং মালেমগী কৈথেলশিংদা য়ৌনবা হৌজিক সরকারনা অফবা লাল্লোং অমা পায়খৎলে। অৱাং-নোংপোক লমদম অসি চাইনা, ভুতান, ম্যান্মার, নেপাল অমসুং বাংলাদেসকা মালেমগী ঙমখৈশিং লৈবা মরম্না য়ুম্লোন্নরিবা লৈবাকশিং অমসুং অতোপ্পা মপানগী লৈবাকশিংদা মফম অসিদগী লৌউ-শিংউগী পোৎথোকশিং থাদোক্নবগী খুদোংচাবা কয়া লৈরি।
হৌখিবা চহি খর অসিদা অৱাং-নোংপোক লমদমগী রাজ্যশিং হায়বদি অসাম, নাগালেন্দ, মনিপুর, মিজোরম, ত্রিপুরা, অরুনাচল প্রদেস, সিক্কিম অমসুং মেঘলয়দগী লৌউ-শিংউগী পোৎথোকশিং মপান্দা থাদোকপা শিংথাবা য়ানা হেনগৎলে। হৌখিবা চহি ৬দা লমদম অসিগী লৌউ-শিংউগী পোৎথোকশিং মপান্দা থাদোকপা চাদা ৮৫.৩৪ হেনগৎতুনা, ইং ২০১৬-১৭দা মপান্দা থাদোকপা য়ু.এল দোল্লার মিল্লিয়ন ২.৫২ ওইরম্বদগী ইং ২০২১-২২আ য়ু.এস দোল্লার মিল্লিয়ন ১৭.২দা হেনগৎখি। বাংলাদেস, ভুতান, মিদ্দল ইস্ত, য়ু.কে, য়ুরেোপ অসি অৱাং-নোংপোক লমদমগী পোৎথোকশিং য়োন্নবা মরুওইবা মফমশিংনি।
পোৎথোকশিং য়োন্নবা কৈথেলশিংগা শম্নবা ঙম্নবা, কম্মর্স অমসুং ইন্দস্ত্রি মিনিস্ত্রিগী মখাদা লৈবা এগ্রিকলচরেল এন্দ প্রোসেস ফুদ প্রদক্স দিবলপমেন্ত এন্দ ওথোরিতি(অপেদা)না শীন্দুনা লৌমীশিংনা পায়খৎলিবা মগুন লৈরবা লৌউ-শিংউগী থবকশিং ইমপোর্তরশিং য়েংহন্নবা থৌরম কয়া পাংথোকখি। মদুদা মিদ্দল ইস্ত, ফার ইস্ত লৈবাকশিং অমসুং য়ুরোপকী লৈবাকশিং অমসুং অস্ত্রেলিয়াকী ইমপোর্তরশিং শরুক য়াখি।
মপান্দা পোৎথোকশিং য়োনবগী মতাংদা খঙহন্নবা হৌখিবা চহি ৩দা অৱাং-নোংপোক লমদমগী তোঙান-তোঙানবা মফমশিংদা অপেদানা শীন্দুনা ত্রেনিং ১৩৬ পাংথোকখ্রে। লদমদম অসিদা ২০১৯-২০দা ত্রেনিং ৬২, ২০২০-২১দা ত্রেনিং ২১ অমসুং ২০২১-২২দা ত্রেনিং ৫৩ পাংথোকখি। ত্রেনিং প্রোগ্রামশিং অসিগী মথক্তা, অপেদানা শীন্দুনা হৌখিবা চহি ৩ অসিদা অৱাং-নোংপোক লমদমদা ত্রেদ ফিয়ারশিং ওইনা মালেম থাক্কী অরৈবশিং অমসুং অয়োনবশিংগী মীফম ২২ পাংথোকখি।
অসাম অমসুং অৱাং-নোংপোক লমদমগী অতোপ্পা রাজ্যশিংদগী মপান্দা য়োনবা য়াবা লৌউ-শিংউগী পোৎথোকশিং খঙদোক্নবা অপেদানা শীন্দুনা জুন ২৪, ২০২২দা গুৱাহাতিদা জিওগ্রাফিকেল ইন্দিকেসন(জি আই)অমসুং ওর্গানিক অমসুং মহৌশা লৌউগী মতাংদা কনফরেন্স পাংথোকখি।
লৌমীশিং অমসুং পোৎথোকশিং শেম-শারিবা মীওইশিংদগী এক্সপোর্তরশিংনা হকথেংন্না পোৎথোকশিং লৌনবা অসামদা মফম অমা শেমগৎনবা অপেদানা পান্দম থম্লি। মফম অসিদা অসামগী লৌমীশিং অমসুং পোৎথোকশিং শেম-শারিবশিং উনগনি অমসুং মসিনা অৱাং-নোংপোক লমদমগী মীয়াম থবক ফংনবগী খুদোংচাবা হেনগৎহনগনি।
অৱাং-নোংপোক লমদমদগী মপান্দা থাদোকপা হেনগৎহন্নবা মহৈ-মরোং লোক্ত্রিঙৈ অমসুং লোক্লবা মতুংদা পাংথোক্কদবা থবকশিং অমসুং অতোপ্পা রিছার্সকী থবকশিংগী মতাংদা তোঙান-তোঙানবা ত্রেনিং কয়া পাংথোক্নবা অপেদানা অসাম এগ্রিকলচরেল য়ুনিভর্সিতি জোরাতকা লোয়ন্না এম.ও.য়ু অমা খুৎয়েক পীনখ্রে।
অৱাং-নোংপোক লমদমগী উ মোরোক, অসাম চম্প্রা য়াওনা জি.আই ফংলবা পোৎথোক কয়া অপেদানা য়োকখৎখি অমসুং মদু মহাক্কী মন কি বাত থৌরমদা প্রধান মন্ত্রী শ্রী নরেন্দ্র মোদীনা পনখি। হৌজিক অসাম লেমন অসি লন্দন অমসুং মিদল ইস্ততা চাংনাইনা য়োল্লে অমসুং অসাম লেন মেত্রিক তন ৫০ হেন্না মপান্দা য়োনখ্রে। অপেদানা অসামগী লিতচি অমসুং মাইরেলশু লৈবাক কয়াদা য়োনখ্রে।
অপেদাগী চিয়ারমেন দোক্তর এম অঙ্গামুতুনা হায়খি, অসাম অমসুং অতোপ্পা অৱাং-নোংপোক লমদমগী রাজ্যশিংদা লৌউ-শিংউ অমসুং হোর্তিকলচরগী মহৈ-মরোং খুদিংমক হৌনবগী চুনবা লৈবাক-লৈহাও অমসুং ঈশিং-নুংশিৎকী ফিবমশিং লৈরি। অৱাং-নোংপোক লমদমগী ঙমখৈগী অয়াম্বা শরুকশিং ভুতান, বাংলাদেস, ম্যান্মার অমসুং চাইনা থংনরি অমসুং লমদম অসিদগী মপান্দা থাদোক্নবগী খুদোংচাবা কয়া লৈরি।
কোবিদ-১৯ মনুংদা, তোঙান-তোঙানবা লৈবাকশিংদা লৈরিবা ভারতকী এম্বেসিশিংগী মতেংগা লোয়ন্না লমদম অসিদগী কিহোম, শিং, চম্প্রা অমসুং কম্লা য়োন্নবা এক্সপোর্তর অমসুং লমদম অসিগী লৌমীশিংগা লোয়ননা ভর্চুএল বয়র সেল্লর মীতকী খুৎথাংদা অপেদানা থবক পায়খৎখি। লায়চৎ মনুংদা মপান লৈবাকশিংদা য়োনবা হেনগৎনবা অপেদানা ভর্চুএল ত্রেদ ফিয়ার কয়া শীনখি।
লমদম অসিগী নৌরিবা ওন্ত্রেপ্রেনিউয়র অমসুং এক্সপোর্তর, ফার্মর প্রদুসর ওর্গনাইজেসন অমসুং ফার্মর প্রদুসর কম্পেনি ৮০ রোমগী ত্রেনিং প্রোগ্রাম কয়া পাংথোক্নবা অপেদানা থৌরাং তৌরে। রাজ্য সরকারশিংগী ওফিসিএলশিংনা স্কিল দিবলপমেন্ত, চীঞ্জাক শেম-শাবা অমসুং হোর্তিকলচরগী পোৎথোকশিং মগুন হেনগৎহনবগী মতাংদা ত্রেনিং পাংথোকখ্রে।
অসাম এগ্রিকলচর দিপার্তমেন্তগী ওফিসিএলশিং ত্রেনিং পাংথোক্নবা অপেদানা থৌরাং তৌরি অমসুং খল্লবা ওফিসিএলশিং তাঙ্কক নাইনা কর্নাতকা, মহারাস্ত্রা অমসুং গুজরাত্তা থাগনি।
অৱাং-নোংপোক লমদমগী পোৎথোকশিং হায়বদি কিৱি ৱাইন, শেম-শারবা চীঞ্জাকশিং, জোহা রাইস প্লাউ, চাকহাও খের অসিনচিংবা ব্রান্দ শেমগৎনবা অমসুং য়োকখৎনবা অপেদানা মতেং পাংলি।
মফম অসিদা ফংলিবা পোৎথোকশিং মগুন হেনগৎহন্নবা অমসুং মপান্দা থাদোক্নবা মেনুফেকচররশিং, এক্সপোর্তরশিং অমসুং ওন্ত্রেপ্রেনিউয়রশিংগী স্কিল দিবলপমেন্ত প্রোগ্রামশিং অপেদানা শীল্লি। সেন্ত্রেল ফুদ তেক্নোলোজি রিছার্স ইন্সতিতুৎ, মৈসুর অমসুং ইন্দিয়ান ইন্সতিতুৎ ওফ ফুদ প্রোসেসিং তেক্নলোজিগা লোয়ন্না অৱাং-নোংপোক লমদমগী তোঙান-তোঙানবা রাজ্যশিংদা ত্রেনিং কয়া পাংথোকখ্রে।
অৱাং-নোংপোক লমদমদগী লৌউ-শিংউ অমসুং হোর্তিকলচরগী পোৎথোকশিং মপান্দা থাদোকপা হেনগৎহন্নবা মেঘলয়গী রি বোই অমসুং অসামগী দিব্রুগরদা ফুদ ক্বালিতি অমসুং সেফতি মেনেজমেন্তগী মতাংদা অপেদানা ৱার্কসোপ অমা পাংথোকখ্রে।
অপেদানা মতেং পাংদুনা, ত্রিপুরাগী থৈবোং লন্দনদা য়োল্লে অমসুং অহানবা ওইনা লোকেল এক্সপোর্তর অমগী খুৎথাংদা নাগালেন্দগী উমোরোক লন্দনদা য়োল্লে। অসামগী লেতেকু(বর্মিজ গ্রেপ) দুবাইদা থাদোক্লে অমসুং অসামগী ক্বা মনা চাংনাইনা লন্দনদা য়োল্লে।
ওক অমসুং ওকশা মপান্দা থাদোক্নবা, নোংমদা শা ৪০০ শেম-শাবা ঙমগদবা মতমগা চুনবা ওকশা শেম্নবা মফম অমা নাজিরাদা শেমগৎপদা অপেদানা অসাম সরকারগী মতেং পাংলে। য়ুনিত অসি অথুবা মতমদা থবক হৌরগনি।
ভারতকী ওর্গানিক রাজ্য অমা ওইরিবা সিক্কিমদগী ওর্গানিক ওকশা মপান্দা থাদোক্নবা রাজ্য অদুগী এনিমেল হসবেন্দরি দিপার্তমেন্তগা লোয়ন্না অপেদানা ত্রেনিং প্রোগ্রাম অমা পাংথোকখ্রে। লমদম অসিগী শেম-শারবা ওকশা অমসুং ওকশা অতেকপা থাদোক্নবা চৎন-কাংলোনশিং অপেদানা শেম্লে। অৱাং-নোংপোক লমদমগী অহানবা ওইনা, অপেদাগী মতেংগা লোয়ন্না ২০১৬দা সিক্কিমদা অহানবা ওইনা ওর্গানিক সর্তিফিকেসন এজেন্সি অমা লিংখৎলে।
*****
(Release ID: 1841098)
Visitor Counter : 39


text:
হ্যুমেন রিসোর্স চাউখৎ-থৌরাংগী মন্ত্রালয়
শ্রী ধর্মেন্দ্র প্রধান্না ইন্দিয়া তুদে এজুকেসন কনক্লেব ২০২২দা ৱা ঙাংখ্রে
Posted On:
28 JUN 2022 4:45PM by PIB Imphal
কেন্দ্রগী এজুকেসন অমসুং স্কিল দিবেলপমেন্ত মন্ত্রী শ্রী ধর্মেন্দ্র প্রধান্না ঙসি ইন্দিয়া তুদে এজুকেসন কনক্লেব ২০২২দা ৱা ঙাংখ্রে।
মীতিন অদুদা ৱা ঙাংলদুনা মন্ত্রীনা হায়, ক্বালিতী লৈবা অমসুং শেং চংদবা এজুকেসন এক্সেস তৌবা হেনগৎহন্নবা অমসুং ঐখোয়গী য়াম্লবা মীশিং অসিবু ফোর্মেল এজুকেসন অমসুং সর্তিফাইদ স্কিলস স্ত্রকচরগী মখাদা পুরক্নবা ইনোবেতিব ওইবা অমসুং আউত-ওফ-দি-বোক্স ওইবা পাম্বৈশিং পাইখৎপা মথৌ তাই।
এক্সেসিবিলিতীগী মতাংদা ৱা ঙাংলদুনা মহাক্না হায়খি মদুদি মীপুম খুদিংমক্তা এজুকেসন ফংহন্নবগীদমক মপাঙ্গল কনবা অমসুং রিজিলিয়েন্ত ওইবা মেকানিজমশিং শেম্বা হায়বা অসিদা প্রধান মন্ত্রী শ্রী নরেন্দ্র মোদী মরু ওইবা মীৎয়েং চংখি। এন.ই.পি. ২০২০গী মখঅদা দিজিতেল য়ুনিভর্সিতীগুম্বা তেক্নোলোজী-দ্রিবন এপ্রোচ অমসুং ইনিসিএতিবশিং অসি ক্বালিতী এজুকেসনগী এক্সেস ফংহনবদা মরু ওইগনি।
নেস্নেল এজুকেসন পোলিসীগী মতাংদা ৱা ঙাংলদুনা মহাক্না হায়খি, এন.ই.পি. ২০২০না ই.সি.সি.ই.দগী হৌরগা লর্নর খুদিংমক্কী তঙাই ফদবশিং থুংহন্নবা অমসুং বাইব্রেন্ত অমসুং ইক্বিতেবল নোলেদজ সোসাইতী অমা শেমগৎনবগী বিজন অমসুং লম্বেল য়াৎলি। ঐখোয়না স্কুল অমসুং হায়র এজুকেসন্দা এমপ্লোইএবিলিতী হেনগৎহন্নবা স্কিল এজুকেসন ইন্তিগ্রেৎ তৌনবা থবক পাইখৎলি, হায়না মহাক্না মখা তাখি।
তুংগী থবকশিং অমসুং স্কিলিংগী মতাংদা ৱা ঙাংলদুনা মহাক্না হায়খি মদুদি থবক্কী মওং-মতৌশিং অসি হোংলক্লি অমসুং আই.আর. ৪.০.না ঐখোয়গী অচৌবা দেমোগ্রাফী অসি স্কিলিং, অপ-স্কিলিং অমসুং রি-স্কিলিং তৌনবগী শীংনবা অমসুং খুদোংচাবা অনিমক ঐখোয়দা ফংহল্লি। ঐখোয়না স্কিলিংদা অচৌবা অহোংবা অমা পুরক্নবা অমসুং আই.আর. ৪.০ শাহৌ পীনবা লোয়ননা ঐখোয়গী নহারোলশিংবু তুংলমচৎকীদমক শেম-শাদুনা থম্নবা হেন্না এস্পিরেস্নেল ওইহল্লি।
মহাক্না হায়, এন.ই.পি. ২০২০না ন্যু-এজ আইদিয়া অমদি স্কিলশিং অমসুং ভারতপু ২১শুবা চহিচাগী নোলেদজ ইকনোমী অমা ওইহন্নবগীদমক ভারতকী লোলশিংদা তম্বদা মরু ওইবা মীৎয়েং চংবগা লোয়ননা ঐখোয়গী মহৈরোয়শিং অমসুং নহারোলশিংবু গ্লোবেল সিতিজেনশিং ওইনা শেমগৎনবগী লম্বেল য়াৎলি।
*****
(Release ID: 1837720)
Visitor Counter : 35


text:
হকশেল অমসুং য়াইফ-য়ুম্বাল মন্ত্রালয়
দা. হর্শ বর্ধন্না দিল্লীগী এ.আই.আই.এম.এস.দা কোবিদ-১৯ প্লাজমা দোনেসন কেম্পেন হৌদোকখ্রে
কোবিদ-১৯দগী ঐখোয়না মায় পাক্নবা হোৎনবগী খোংচত্তা দোন্নর খুদিংমক মরুওই অমসুং ঐখোয়না অসিগুম্বা কোরোনা লান্মীশিং হেন্ন- হেন্না মথৌ তারি
Posted On:
19 JUL 2020 7:07PM by PIB Imphal
হকশেল অমসুং য়াইফ য়ুম্বাল মন্ত্রালয়গী কেন্দ্রগী মন্ত্রী দা. হর্শ বর্ধন্না প্লাজমা দোনেসন কেম্পেন অমা দিল্লীগী এ.আই.আই.এম.এস.তা ঙসি হৌদোকখ্রে। থৌরম অদু কোবিদতগী নাবা ফরবা পুলিস পার্সনেল ২৬না মখোয়গী ঈগী প্লাজমা দোনেৎ তৌবগা লোইননা দিল্লী পুলিস্কা লোইননা পাঙথোকমিন্নবনি।
লৌখৎলক্লিবা খোংথাং অসিগীদমক দিল্লী পুলিসপু থাগৎপা ফোংদোক্লদুনা মহাক্না হায়খি, "কোরোনানা মরম ওইদুনা দিল্লী পুলিস পার্সনেল ১২ লৈখিদবদু য়াম্না থমোই শোক্নিংঙাই ওইবা থৌদোক্নি। অসিগুম্বা মীশি মীনা অসি লৈদুনসু, মখোয়না শন্দোকপা লাকশিন্নবা হোৎনবদা মখোয়গী পার্সনেলশিং থাদোক্তুনা অচৌবা থৌদাং অমা লৌরি, মরকসিদা কন্তেন্মেন্ত জোনসু ২০০দগী ৬০০ ফাওবা লৈরে।"
দা. হর্শ বর্ধন্না হায়রিবা ভোলুন্তীয়রশিং অসিনা লৌরিবা থৌদাং অসিবু সার্তিফিকেৎ পীদুনা পুলিস কন্তেবল ২৬তা ইকাই খুম্নবা উৎখ্রে। মসিগী মনুংদা, শ্রী ওম প্রকাশনা অহুমশুবা ওইনা ঙসি মহাক্কী প্লাজমা দোনেৎ তৌখ্রে। কেন্দ্রগী মন্ত্রীনা হায়রি মদুদি হায়রিবা দোনেসনশিং অসিনা অতোপ্পা লৈবাক মচাশিংদা মখোয়গী প্লাজমা দোনেৎ তৌনবা পুক্নিং থৌগৎলগনি। ঐখোয়না কোবিদ মায়থীবা পীনবগী চঙশিল্লিবা খোংচৎ অসিদা দোনেৎ তৌরক্লিবা মী খুদিংমক মরুওই, অমসুং অসিগুম্বা প্লাজমা লান্মীশিংবু লাইচৎগী মতীক চাবা লাইয়েং নত্ত্রগা তিকা অমা পুথোক্ত্রিফাওবদি তঙাই ফদে হায়না মখা তাখি।
মহাক্না মসিগী খোংথাং অসিগী তৌবা ঙম্বশিং অমসুং সরকারগী অচেৎপা ফিরেপপু শিংথাখি। মহাক্না হায়খি, "হৌজিকফাওবগী ওইনদি, কনভালেসেন্ত প্লাজমা থেরাপী অসি পুংজা খুদিং ফংহন্নবা হোৎনরদুনা শেমগৎলিবা প্লাজমা বেঙ্কশিংদা শীজিন্ননবা অয়াবা পিরে। ভারত অসি কোবিদ-১৯ অনাবা খ্বাইদগী চাং ৱাংনা ফবা লৈবাক ওইদুনসু, প্লাজমা দোনেসন্দি হৌজিকসু মশীং হেনগৎহনবা মথৌ তারি। নই দিল্লীগী এ.আই.আই.এম.এস.না দিল্লী পুলিস কোরোনা ৱারিয়রশিংগা লোইননা প্লাজমা দোনেসন কেম্পেন অমা পাঙথোক্লিবসিগীদা ঐহাক হরাউবা পোকই।"
দিল্লী পুলিসনা পল্স পোলিও কেম্পেন, ১৯৯৪ মায় পাক্নবা হোৎনবদা লৌখিবা থৌদাংবু নিংশিংলদুনা দা. হর্শ বর্ধন্না হায়খি মদুদি পুলিস কন্সতেবল লিশিং তরানা অভিয়ান্দা শরুক য়াদুনা অচৌবা এৱেইয়রনেস অমা পীখি। ১০০ হায়বা ফোন নম্বর অসি থৌরাং অসিগীদমক শীজিন্নখি হায়না মহাক্না নিংশিংখি।
কোবিদ-১৯ অনাবা অমগী প্লাজমাদা নোভেল সার্স-কোব-২ ভাইরস্কী প্রোতেক্তিব এন্তিবোদী য়াওরি। মসিনা কোবিদ-১৯ অনাবশিংদা কাপশিনবা মতমদা ইম্ম্যুনিতী ৱাংখৎহল্লি। মসিদগী ফংলিবা কান্নবসি উরদুনা প্লাজমা থেরাপী অসি মমাংঙৈগী লাইয়েং চত্থবদা কান্নবা ফংদ্রবা অনাবশিংদা চত্থরি। কোবিদ-১৯দগী নাবা ফরবা মী অমহেক্তনা অমসুং লাইয়েং চত্থবা লোইখিবগা নত্ত্রগা হোম আইসোলেসনগী নুমিৎ ২৮ নি শুরকপাদা, চহী ১৮দগীনা ৬০ ফাওবদা লৈবা কিল্লো ৫০দগী হেন্না লুপা মীওই অমনা প্লাজমা দোনেৎ তৌবা য়াই। ব্লদ বেঙ্কশিংনা মখোয়গী ব্লদ দোনেৎ তৌবা য়াদবদু য়েংগনি অমসুং কোবিদ-১৯ প্রোতেক্তিব ইন্তিবোদী লেবেল অদু মখোয়গী ঈদা দোনেৎ তৌদ্রিঙৈদা য়েংগনি। সর্ভাইবর অমগী ঈদা অসিগুম্বা এন্তিবোদী অসি চাং ৱাংনা য়াওই অমসুং অনাবা মীওই অমদা থাবা মতমদা মসিগী এন্তিবোদীশিং অসি ঈদা চেন্দুনা লৈগনি, তিস্যুশিংদা চঙদুনা ভাইরস অসিবু ন্যুত্রেলাইজ তৌগনি। দোনেসন তৌবগী থৌওং অসি পুং অমদগীনা অহুম ফাওবদা লোইগনি অমসুং প্লাজমা অসি নুমিত্তুমক্তদা অদুমক লৌবা য়াগনি।
***
(Release ID: 1639854)
Visitor Counter : 95


text:
সোবিতা মোংজমনা ইবা লাইরিক অমদি ওদিও সী দী কেসেট ফোংখ্রে
ইম্ফাল, আগস্ট ২৯ : কনাগুম্বা শৈশকপা-শৈশকপিশিংনা ঈশৈ অমা শক্লমদাই মীকুপ্তা ইশৈ ইরিবশিংগী মীং হেক হেক নিংশিংবিদবগী মতৌ অমা উৎলকপা য়াওরকপসি লাইবক থিবনি। ইশৈ ময়েক ইরিবশিংবু কৈদৌনুংদা মীরাইরোইদবনি, মখোয়বু ইকায়খুম্নবিগদবনি। অফবা ইশৈ ময়েক ইরিবশিংগী চাওরবা থৌদাং লৈ। ইশৈ ইরিবা, শক্লিবা, শৈবাল্লিবা অমদি মিউজিসিয়ান অসি অমত্তা ওইনা পুল্লবা মতমদতা অফবা ইশৈ পুথোকপা ঙমগনি হায়না সোসিয়েল কালচারেল এক্টিবিষ্ট রাকেস নাওেরেমনা ফোঙদোকখ্রে।
ৱাফম অসি ঙসি প্রোগ্রেসিব রাইটার্স এসোসিয়েসন (পি দব্লিয়ু এ), মণিপুরনা শিন্দুনা মণিপুর দ্রামাতিক য়ুনিয়ন (এম দি য়ু), য়াইস্কুলদা পাঙথোকখিবা সোবিতা মোংজমনা ইবা ৱারিমচাগী লাইরিক ফোংবগী থৌরমদা অখন্নবা মীথুংলেন ওইনা শরুক য়াখিবা রাকেস নাওরেমনা ফোংদোকখিবনি। থৌরম অদুদা নম্বোল মিউনিসিপাল কাউন্সিলগী ক্যেরটেকার চ্যেরপার্সন চিংঙাখম বসন্তা সিংহনা অথোইবা মীথুংলেন, পি দব্লিয়ু এগী ভাইস প্রেসিদেন্ট ডো: নির্মলা রাজকুমারিনা থৌরম মপু, পেট্রোইটিক রাইটার্স ফোরাম মণিপুরগী পেত্রোন মেম্বার ৱাহেংবম হেমাবতি অমদি সোসিয়েল এন্ড কালচারেল এক্টিবিষ্ট রাকেস নাওরেমনা অখন্নবা মীথুংশিং ওইনা শরুক য়াখি। ঙসি ফোংখিবা লাইরিক ‘য়োৎশবি মখোং অহুম’গী মরমদা নম্বোল এল সানোই কোলেজকী ডা: সলাম সন্তিবালানা ৱা ঙাংখি।
থৌরমদুদা শরুক য়ারদুনা রাকেস নাওরেমনা মখা তানা হায়, হৌরক্লিবা নহাশিংনা ফত্তবা হৈনবি থাদোক্তুনা লমদমসিগী আর্ট এন্দ কালচারদা মীৎয়েং থম্নরকপনা ইনাকখুল্লবা মণিপুরগী কালচারগী মশক অসি ঙসিদি মালেমগী মীয়ামনা পাম্নবসু হেনগৎলক্লি। লমদমসিগী অইবা অইবিশিংগী মরক্তা কা হেন্না ৱাবা, কা হেন্না খুদোংচাদ্রবা অনা অয়েক মায়োক্নরকপা মতমদা ইশামকসু পাব্লিসিটি সেক্রেটারি ওইরিবা ‘লাইক মাইন্দেদ গ্রুপ’ কী মাইকৈদগী পাংবা য়াবা মতেং পাংনবা হোৎনজগে। লমদমসিগী মীয়াম পুম্নমক্না অমত্তা ওইনা লমদমসিগী কালচার অমদি ঙমখৈগীদমক লেপমিন্নসি। কালচার য়াওদনা অফবা খুন্নাই অমা খক ওইবা ঙম্লোই।
থৌরম অদুদা অথোইবা মীথুংলেন ওইনা শরুক য়াখিবা চিংঙাখম বসন্তনা ফোংদোকখিবদা, লমদমসিগী লাইওইখ্রবা অইবা অইবিশিংনা লাইরিক কয়া ইদুনা, ইশৈ কয়া ইদুনা থম্বিরম্বনা ঙসিগী মীরোলসিনা মণিপুর মচা অমা ওইনা চাওথোক্না হিংবা ঙম্লিবনি। লমদমসিগী অইবা অইবিশিংগী চাওরবা কৎথোকপা অসি ঙসিগী অমদি তুংগী মীরোলনা খক কাওফম থোক্তে। মমল য়াম্লবা খুৎই লাইরিকশিং ঙসিগী মীরোলনা ঙাক্তুনা থম্মিন্নসি হায়খি।
ঙসিগী ফোংখিবা লাইরিক অমদি অডিও সি ডি কেসেটকী অইবী সোবিতা মোংজমনা ফোঙদোকখিবদা, ঐহাক্কী ৱারিমচাগী লাইরিক অমদি ইশৈ ১৫গী অপুনবা ওদিও কেসেট অসিনা মীয়ামদা পিজিনিংবা পাউজেলদি লমদমসিদা পোকপা মচা অমা ওইনা লমদমসিগীদমক করিগুম্বা অফবা থবক খরদি শোইদনা তৌমিন্নসি। ঙসিগী মীরোলনা লমদম অসিগী শক্তম ঙাক্তুনা থমহৌসি। লমদমসিগী নাৎ অমদি শক্তম ঙাক্তুনা থমসি হায়বনা মীরোলসিগী অচেৎপা ৱাশক ওইমিন্নসি হায়খি।
সোর্স: পান্দম


text:
ইরেনবুং শৈরেংগী মনা " ফংগদবশিংদি
অব্দুস সত্তার সাজবম, শৈরেংগী মমিং- "লিক্লা"
তেজমনি কৈসাম-"শেগায়রবা তেলঙ্গা"
অমসুং এনজি বিজয়া কৈসামগী - শৈরেং "পাউজেলদুবু"
অদুগা থৌনাওজম ধনীবাবু ৱারীমচাগী মনানা এনজি বিজয়া কৈসামগী "নুঙ্গায়রক্কী লম্বীদুদগী হায়বা ৱারীমচা অসিদা পীরগনি।
সিনাম তোনুবাবু ৱারী মচাগী মনানা -তাবালা নিংথৌজাগী ৱারীমচা " কয়াদা লুনা তৌজখীবা" অসিদা পীগনি
অমসুং থৌনাওজম জাতি ৱারী মচাগী মনা ফংগদবনা -বেবী সোরাইসমগী ৱারী মচা "কমদৌই" হায়বসিদনি। হায়রিবা মনাশিং অসি সাইটেশনগা লোয়ননা শেল ওইনা লুপা লিশিং অমমমসু য়াওরি।
শেরেংগী জুরী মেম্বরশিংদি - সলাম তোম্বা, লাইরেনলাকপম শ্রুতি কুমার, ড. নাওরেম বিদ্যাসাগর নি।
অদুগা ৱারীমচাগী জুরী মেম্বরশিংনা সোরোকখাইবম শরৎচন্দ্র সিং, ড. মায়া নেপ্রম, নবকুমার নোংমৈকাপ্পম নি। 👉 https://youtu.be/Re_PY0Wn2Bg


text:
নভেম্বর ১৮, ২০১৭
বরাক তুরেলগী ঈশিং লম্বীদা লল্লোন-ইতিক তৌবা অমসুং তুরেল অসিগী মরেপ লুহন্দুনা ইশিং ইচাওদগী ঙাকথোকচনবা হোৎনবগী পান্দমদা বরাক তুরেলগী মরীল তৌথোকপগী থবক হৌখ্রে। ঙসিদগী (নভেম্বর ১৮, ২০১৭) রাণীঘাটতা বরাক তুরেল মরীল তৌথবগী থবক হৌরে। ঙসি শিলচরদা নমমী বরাক উৎসবকী হৌদোকপগী থৌরমগা মরী লৈননা ৱা ঙাংবদা আসামগী মুখ্যমন্ত্রী সর্বানন্দ সোনোৱালনা ৱাফমসি ফোঙদোকখিবনি। কাছাড়, করিমগঞ্জ অমসুং হাইলাকান্দিদা থোং অমমম শাবা, শিলচরদা বিবেকানন্দ ইন্তরনেসনেল রিসার্স সেন্টর অমা শাবা অমসুং অৱাংবা থাক্কী লাইব্রেরী লিংখৎপা, করিমগঞ্জতা হেলিপেদ অমা শেমগৎপা, সুতারকান্দিদা ইন্টরনেসনেল ট্রেদ সেন্টর অমুক নৌহৌননা শেমগৎপা, শিলচরদগী চুমদ্রিং সৌরাস্ট্র (গুজরাট) ফাওবা চৎপা য়াবা ট্রেন চেলহনবগী ৱাফমসু মহাক্না ফোঙদোকখি। নুমিৎ হুম্নি চুপ্না পাঙথোক্কদৌরিবা নমমী বরাক উৎসবকী শিলচর পুলিস পেরেদ গ্রাউন্দা ঙসি হৌদোকপা নুমিৎকী থৌরমদা ত্রিপুরাগী রাজ্যপাল তথাগত রায়, নাগালেন্দগী রাজ্যপাল পি বি আচার্য্য, মেঘালয়গী রাজ্যপাল গঙ্গাপ্রসাদ, কেন্দ্রগী স্বরাষ্ট্র প্রতিমন্ত্রী কিরেন রিজিজু, রেল প্রতিমন্ত্রী রাজেন গোহাই, বিধান সভাগী হান্নগী ৱাঙাংলোই রঞ্জিত কুমার দাস, দেপুতি স্পিকার দিলীপ কুমার পাল, এমপী বিজয়া চক্রবর্ত্তী, বোরোলেন্দ তেরিতোরিয়েল কাউন্সিলগী চীফ হাগ্রামা মোহিলারী, রাজ্যগী পাৱার মিনিস্তর পল্লব লোচন দাস, পি দব্লিউ দি মন্ত্রী পোরিমল শুক্লবৈদ্য, রাজ্যগী ইন্দাস্ট্রি মন্ত্রী চন্দ্রমোহন পটৱারী, হান্নগী কেন্দ্রগী মন্ত্রী কবীন্দ্র পুরকায়স্থ নচিংবা মরুওইবা মীওইশিং থৌরমদা শরুক য়াখি। নমমী বরাককী নিনি চনবা নুমিৎ হয়েং (নভেম্বর ১৯, ২০১৭) নুংথিলগী পুং ৩ শিলচর দি.এস.এ. লম্পাকতা শগোল কাংজৈগী একজিবিসন মেচ অমা উৎননবা মনিপুরদগী শগোল ১২ গা লোয়ননা শান্নরোইশিংসু শিলচরদা থুংলখ্রে।


text:
ইন্টেলেকচুএল প্রোপর্টি রাইটশীং (IPRs) অসি ব্যুজিনেস ওর্গানাইজেসন অমহেক্তগী ওইনা ইন্দষ্ট্রিগী কম্পিটিটিভনেস হেনগৎহন্নবা ষ্ট্রাটেজিক ওইবা ব্যুজিনেস তুল অমা ওইনা লৌনরক্লি। লিমিটেদ ওইবা রিসোর্স অমসুং মেনপাৱর লৈরিবা ষ্টার্ট-অপসনা য়াম্না কম্পিটিটিভ ওইরবা পৃথীবী অসিদা লেপ্তবা গ্রোথ অমসুং দিভেলপমেন্টতা মপুং ওইবা ইনোভেসনশীংগী খুত্থাংখক্তদা হিংবা ঙমগনি; মসিগীদমক্তা মখোয়না মখোয়গী IPRশীং ঙাক-শেনবা হায়বসিসু চপ মান্ননা মরুওই। স্কিম ফোর ষ্টার্ট-অপস ইন্টেলেকচুএল প্রোপর্টি প্রোটেক্সন (SIPP)না পেটেন্টশীং, ত্রেদমার্ক অমসুং ইনোভেটিভ অমসুং ইন্টরেষ্টেদ ষ্টার্ট অপশীং ঙাক-শেন্নবা থৌরাং তৌরি।
ষ্টার্ট-অপসকী ইন্টেলেকচুএল প্রোপর্টি রাইটশীং ঙাক্তুনা অমসুং প্রোমোট তৌদুনা মখোয়গী মরক্তা ইনোভেসন অমসুং ক্রিএটিভিটিবু পুক্নিং থৌগৎপা হায়বসিনি।
SIPPগী স্কিম অসিনা ষ্টার্ট-অপশীংগী মরক্তা ইন্টেলেকচুএল প্রোপর্টি রাইটশীংগী মতাংদা এৱারনেস প্রোমোট তৌনবা অমসুং চৎনহন্নবা পান্দম থম্লি। স্কিম অসিনা ষ্টার্ট-অপশীংগী মরক্তা ইনোভেটিভ অমসুং ইমর্জিং ওইবা টেক্নোলোজিশীং অসি য়োক্নবা অমসুং মথৌ হাপ্নবা থৌরাং তৌরি অমসুং মখোয়বু হায়-ক্বালিটি IP সর্ভিসশীং অমসুং রিসোর্সশীংদা এক্সেস লৈহন্দুনা মসিবু ঙাক-শেনবা অমসুং কমর্সিএলাইজ তৌবদা মতেং পাংগনি।
ইনোভেটিভ ব্যুজিনেস অমা লৈরে হায়না ষ্টার্ট-অপ সর্টিফিকেসন বোর্দনা সর্টিফাই তৌরবা ষ্টার্ট-অপ অমহেক্তনা এপ্লাই তৌবা য়াই।
হিরম অসিগীদমক্তা, ষ্টার্ট-অপ হায়বগী অর্থদি চহি মঙাগী মমাং নত্তনা ভারত্তা ইনকোর্পোরেট নত্ত্রগা রেজিষ্টর তৌরবা, মমাংগী শেনবা চহি অমহেক্তদা লুপা ক্রোর 25গী ওইবা চহিগী টর্নওভরদগী হেন্দবা, অনৌবা প্রদক্টশীংগী ইনোভেসন, দিভেলপমেন্ট, দিপ্লোয়মেন্ট নত্ত্রগা কমর্সিএলাইজেসন, টেক্নোলোজি নত্ত্রগা ইন্টেলেকচুএল প্রোপর্টিনা লমজিংবা প্রোসেসশীং নত্ত্রগা সর্ভিসশীংগী লমদা থবক তৌরিবা এন্টিটি অমবু খংনগনি।
মসি খংহল্লি মদুদি, অসিগুম্বা এন্টিটি অসি হান্ননা লৈরবা ব্যুজিনেস অমদগী খাইদোক্তুনা, নত্ত্রগা অমুক হন্না শেমগৎ-শাগত্তুনা শেম্বা ওইরোইদবনি।
মসি খংহল্লি মদুদি, এন্টিটি অমনা করিগুম্বা মমাংগী শেনবা চহিশীংগী টর্নওভর অদুনা লুপা ক্রোর 25দগী হেল্লবদি নত্ত্রগা ইনকোর্পোরেসন/ রেজিষ্ট্রেসন তৌবা তাংদগী চহি 5 মপুং ফারবদি মদু ষ্টার্ট-অপ অমা ওইবা তোক্কনি।
মখা তানা মসিসু খংহল্লি মদুদি ষ্টার্ট-অপ অমনা স্কিম অসিগী কান্নবশীং অসি ফংনবগী ইলিজিবল ওইনবগীদমক্তা মসিনা ষ্টার্ট-অপ সর্টিফিকেসন বোর্দতগী সর্টিফিকেট অমা লৌবা তাই।
স্কিম অসি মায়পাক্না ইমপ্লিমেন্ট তৌনবগীদমক্তা, ফেসিলিটেটরশীং অসি কন্ত্রোলর জেনেরেল ওফ পেটেন্ট, ত্রেদমার্ক এন্ড দিজাইন (CGPDTM)না এম্পেনেল তৌগনি। এম্পেনেল তৌরবা ফেসিলিটেটরশীংগী কন্দক্ট অমসুং ফঙ্কসনশীং অসি CGPDTM না মতম মতমগী ওইনা চৎনহনগনি।
ফেসিলিটেটর অমগী মরমদা ষ্টার্ট-অপ অমনা কমপ্লেন্ট অমহেক্তা থাংগৎলকপা তারবদি নত্ত্রগা প্রোফেসনেল মিসকন্দক্টকী মতাংদা সোর্স অমহেক্তদগী ইনফোর্মেসন লাকপা মতমদা, ফেসিলিটেটর অদুবু CGPDTMনা পেনেলদগী লৌথোকপা য়াই।
CGPDTMনা লেপ্পা অতৈ ফঙ্কসনশীংগী মনুংদা, ফেসিলিটেটরশীংনা মখাদা পীরিবশীংসিগী দায়ত্ব লৌগনি;
ষ্টার্ট-অপ অমনা এপ্লাই তৌরকপা পেটেন্ট, ত্রেদমার্ক নত্ত্রগা দিজাইন মশীং অমহেক্তগী ওইনা, এম্পেনেল তৌরবা ফেসিলিটেটরশীংদা মখাদা পীরিবা ফি ষ্ট্রকচর অসি এপ্লিকেবল ওইগনি। ফেসিলিটেটর অদুনা ষ্টার্ট-অপ নত্ত্রগা এন্ত্রিপ্রেন্যুওর অদুদগী শেল অমত্তা লৌরোইদবনি অমসুং ফিশীং অসি সেন্ত্রেল গবর্ণমেন্টনা ফেসিলিটেটর অদুদা CGPDTMগী ওফিসকী খুত্থাংদা হকথেংননা পীগনি। ষ্ট্রকচর অসি মতম মতমগী ওইনা দিপার্টমেন্ট ওফ ইন্দষ্ট্রিএল পোলিসি এন্ড প্রোমোসননা রিভাইস তৌগনি।
খংজিনগদবা: করিগুম্বা এপ্লিকেসন অমহেক্তা এপ্লিকেসন্দু দিস্পোজেল তৌদ্রিঙৈদা হন্দোকখিবা তারবদি, ফেসিলিটেটর অদুনা এপ্লিকেসন অদু ফাইল তৌবগী ফি লৌবা য়াগনি অদুবু এপ্লিকেসনগী দিস্পোজেলগী ওইনদি লৌবা য়ারোই।
স্কিম অসি হৌদোকখ্রবা মতুংদা ভারতকী মনুং নত্ত্রগা মপান্দা ষ্টার্ট-অপ অমহেক্তনা পেটেন্ট, ত্রেদমার্ক নত্ত্রগা দিজাইন অমগীদমক্তা এপ্লাই তৌরকপা তারবদি পিফম থোকপা ষ্টেচুটরি ফিগী মমল অদু ষ্টার্ট-অপ মশামক্না পুথোকচগদবনি।
স্কিম অসি অহৌবগী ওইনা পাইলোট বেসিস অমদা চলাইগনি, অমসুং ষ্টার্ট-অপ ইন্দিয়া হৌদোকপা তাংদগী পারগা চহি 1গী ওইনা এপ্লিকেবল ওইগনি।
স্কিম অসিগী বদজেট অসি দিপার্টমেন্ট অদুদা লৈরিবা ফন্দদগী পীগনি।
স্কিম অসিনা ফেসিলিটেটর নত্ত্রগা গবর্ণমেন্ট অদুদা শেম্লবা IPRগী ওনরশিপ রাইট অদু ফিভম অমত্তদা মপুম নত্ত্রগা মচেৎ ওইনা ত্রান্সফর তৌরোইদবনি, অমসুং ষ্টার্ট-অপ অদুনা জেনেরেট তৌরিবা IP অদুদা মপুংফাবা রাইট লৈগনি।
স্কিম অসিনা ষ্টার্ট-অপ নত্ত্রগা ফেসিলিটেটর অদুদা IPR পীনবগী নত্ত্রগা রেজিষ্টর তৌনবগী শক্তি পীদে; এপ্লিকেসনশীং অদু মরি লৈনবা আইনশীং অমসুং নিয়মশীংগী মখাদা দিস্পোজ তৌগনি।
সোর্স: ষ্টার্টঅপ ইন্দিয়া
অকোনবা শেমদোকখিবা : 6/10/2020


text:
“‘বাহা‘উ’ল্লাহনা মালেমদা লৈরিবা লাইনিংলোনবু চেৎনা থাজবা পূম্নমকশিংগী লাইখুরুম্নবা মফম অমা শেমগৎনবা য়াথঙবীরম্মী; মদুদি লাইনিংলোন, জাৎ অমসুং মচেৎ তারিবশিং পূম্নমক্না মদুগী তেঙপানগী ওইবা চঙজফম অদুদা পুন্না পুল্লনবা; মদুদি মদুগী অশেঙবগী হাংদোক্লবা পুনফমশিংদুদগী মীওইবা খুন্নাইগী অমত্তা ওইবদুবু লাওথোরক্নবা।”
— অব্দুল-বাহা
বাহা’ইশিংগীদমক্তদি, লাইনিংগী ওইবা পুন্সি, হায়বদি লাইশোল তৌবা অমদি ধ্যান তৌবগী মতম অসি লন্নাইগী পেন্নবখক্কীদমক্তা পাঙথোক্তে; মদুগী থৌদাং অমদি লন্নাই মীওই অমদি খুন্নাই অদুবু মখোয়গী নুংগীওইবা পাঙ্গল শক্তিশিংদুবু মালেমসিবু হেন্না ফহনগদবা থবকশিং তৌহন্নবা থৌনা হাপ্পীবনি।
লাইখুরুম্বা অমসুং সেবাগী মরক্তা লৈরিবা মরী অদুগী শান্না য়েংবা মিৎয়েং অমগা লোয়ননা, লাইশোলশিংদু থবক্তা ওন্থোরকই অমসুং থবকশিংদু নুংগীওইবা গুন্না মপাঙ্গল কলহনবী। নুংগীওইবা লম্বেল অমদু তশেংনা পানশিনবা য়াবা খোঙথাং অমনা চৎপদু ওইথোকহল্লি। মসিগী লাইখুরুম্বা অমসুং সেবাগী লৈনরিবা নক্নবা মরি অসিগী শক্তমশিংসিবু য়োকখৎপা খুন্নাইগী পুন্সিগী পরিং অমা ইন্দিয়া শিন্থুংবদা লৈরিবা খুঙ্গংশিং অমসুং নাইবরহুদশিংদা শেমগৎলক্লি।
নিউ দেল্লিদা লৈরিবা, Lotus Temple হায়নসু খঙনরিবা বাহা’ইগী লাইশঙ অসিনা বাহা’ইগী পুন্সিরোলগী শক্লোন অনী ওইইরবা-লাই খুরুম্বা অমদি সেবা-অসিবু পুন্না পুশিল্লক্লি। লাইশঙ অসি ময়াইদা লাইখুরুম্নবা মফম অমা লৈ, চঙফম মাপল লৈ, মসিনা লাইনিং লম্বীগী অমত্তা ওইবা অমসুং তাইবং মপুগী পাওখোলোই নত্রগা লাইপোকশিংসিগী তাকপী তম্বীবা পূম্নমকসি অমত্তা ওইবা তশেংবদু য়ৌনবা থোঙশিংনি হায়বগী খুদমনি। লাইশঙগী অকোয়বদা লৈরিবা লৈকোলশিংদুনা মফমদুনা চঙলক্লিবা মীওই অদুগী মখোয়গী নুংগী ওইবা ফিভমদুবু শেম শাবীবদা তেংবাংবী। লাক্কদবা তুংগী মতমদা লাইশঙ অসিগা নক্নবা মফমশিংদা মীয়াম পুম্বগী পোৎচাক্কী অমসুং মহৈ মশিংগী দরকারশিংদুবু য়েঙশিন্নবা লোইশঙ (দিপেন্দেনসি) কয়া অমা শেমগৎলক্কনি। নুমিৎ খুদিংগী লাইশঙদুদা লেপ্তনা চঙশিল্লিবা লাইশোল অমদি ধ্যান তৌবদুনা পোকহল্লকপা ইথিল অদু দেল্লি-এন.সি.আর. (Delhi-NCR) অমদি লাপথোকখিবা মফমশিংদা লৈরিবা নাইবরহুদশিংদা লেপ্তনা হেনগৎলক্লিবা খুন্নাই শেমগৎপগী থবক্তা ওনশিলহল্লি।


text:
পঞ্চায়তী রাজগী মন্ত্রালয়
পঞ্চায়ৎতা মীহুৎ ওইবা
Posted On:
23 SEP 2020 2:42PM by PIB Imphal
‘পঞ্চায়ৎ’, “লোকেল গবর্নমেন্ত” ওইবনা মসি মরুওইবা অমনি অমসুং কন্সতিত্যুসন ওফ ইন্দিয়াগী তরেৎশুবা শেদ্যুলগী শরুক অমা ওইরি। কন্সতিত্যুসনগী আর্তিকল ২৪৩দিগী ক্লোজ (৩)দা য়াওরি মদুদি পনচায়াতি রাজদা নুপীগী শরুক য়াহন্দুনা শরুক অহুম থোকপগী অমদি নুপীগী শরুক খাক্কদবনি। মিনিস্ত্রীদগী ফংবা পাউ অমগী মতুং ইন্না স্তেত কুন মিং ওইনা পল্লবদা অন্দ্র প্রদেশ, আসাম, বিহার, ছত্তিসগর, গুজরাত, হিমাচল প্রদেশ, ঝরখন্দ, কর্নাতকা, কেরালা, মধ্যা প্রদেশ, মহারাস্ত্র, ওরিশা, পঞ্জাব, রাজস্থান, সিক্কিম, তামিল নাদু, তেলঙ্গনা, ত্রিপুরা, উত্তরাখন্দ, ৱেস্ত বেঙ্গল না প্রোভিজন অমদা ৫০% পনচায়াতি রাজদা নুপীগী শরুক স্তেত পনচায়াতি রাজ এক্তকী মখাদা থম্লি। খল্লবা লৈবাক্কী নুপীগীপনচায়াতি রাজ ইন্সতিতুসন (পি.আর.আই.) স্তেত/য়ু.তি. খায়না এনেকচরদা পীরি।
মখা তানা কন্সতিত্যুসনগী আর্তিকল ২৪৩দিগী ক্লোজ (৪)দা য়াওরি মদুদি খুঙ্গং অমগী পনচায়চৎকী চেয়রপর্সনগী ওফিস অমসুং অতোপ্পা শেদ্যুল কাস্ত অমসুং শেদ্যুল ত্রাইব অমসুং নুপীগী মান্নদবা লোনা হায়রি মদুদি চেয়রপর্সনগী ওফিস অমসুং অতোপ্পা শেদ্যুল পনচায়চৎকী স্তেতনা পুগনি। পনচায়াতি রাজ এক্তকী মখাদা থম্লি। খল্লবা লৈবাক্কী নুপীগীপনচায়াতি রাজনা মখোয়গীদমক খাক্কনি।
অদুম ওইনমক, মরীক চুম্বা মীহুৎকী পনচায়াতি রাজ ইন্সতিত্যুসনগী হায়বদি , “লৈবাক অসিগী সার্পনজগী অপুনবা নুপী মশীং” “শেদ্যুল কাস্ত অমসুং শেদ্যুল ত্রাইবনা ফংলিবী সার্পনজগী পোস্তকী অপুনবা মশীং” “শেদ্যুল কাস্ত ফংলিবী গ্রাম পঞ্চায়ৎকী পোস্তকী অপুনবা মশীং” অসি সরকারনা শিন্দে।
পীরিবা পাউ অসি রুরেল দিবলপমেন্ত অমসুং পনচায়াতি রাজগী য়ুনিয়ন মিনিস্তর শ্রী নরেন্দ্র সিংহ তোমারনা ঙসি রাজ্য সভাদা অইবা ওইনা পাউখুম পীখিবনি।
****
এনেকচর
লৈবাক অসিগী স্তেত/য়ুনিয়ন তেরিতোরি খায়না পীবা পনচায়াতি রাজ ইন্সতিত্যুসন (পি.আর.আই.শিং)দা ইলেক্তেৎ ৱুমেন রিপ্রজেন্তেতিব (ই.দবল্যু.আর.শিং)গী মশী
এন.এ –নোৎ এবেলেবল
********
(Release ID: 1658231)
Visitor Counter : 124


text:
জেন্দর বেজ ভাইওলেন্স (GBV) হায়বসি জিওগ্রাফি, ক্লাস, কলচর, চহি, জাতি অমসুং ধর্মদগী হেন্না মরুওইবা পৃথীবীদা লৈবা কম্যুনিতি অমসুং লৈবাক পুম্নমকপু শোকহনগদবা গ্লোবেল হেলথ, হ্যুমেন রাইটস অমসুং দিভেলপমেন্ট ইসুশীংনি। ভাইওলেন্স লৈহন্দনবগী ইং 1993গী য়ুএন দিক্লারেসনগী আর্টিকল 1না জেন্দরদা য়ুম্ফম ওইবা এব্যুজ হায়বসিগী দিফিনিসন অসি, “জেন্দরদা য়ুম্ফম ওইবা হিংসানা থোকহনবা নত্ত্রগা থোকহল্লকপা য়াবা ফিজিকেল, সেক্সুএল নত্ত্রগা সাইকোলোজিকেল হার্ম নত্ত্রগা নুপীশীংবু অৱাবা পীবা, থবকশীং, লৌতুনবশীং নত্ত্রগা লিবর্টি ফংহন্দনবগী কিহনবশীং য়াউনা, পব্লিক নত্ত্রগা লনাইগী পুন্সিদা থোকহনবা অদুবুনি” হায়না পীরি”।
ভারত্তা জেন্দরদা য়ুম্ফম ওইবা হিংসা অসিগী তশেংবা মশক কয়ামুক লৈ। মসি মালেমদা থোক্লিবা দোমেষ্টিক অমসুং সেক্সুএল ভাইওলেন্স হায়বদি রেপ, অউনপোৎকী অমসুং ইজৎকী হাৎপা, এসিদকী এটেকশীং, হেলোই শান্নবগী হাৎপা, সেক্সুএল হরাসমেন্ট, অঙাংগী সেক্সুএল এব্যুজ, কমর্সিএলগী ওইনা ত্রাফিক্কীং অমসুং সেক্সুএল এক্সপ্লোইটেসন, অঙাং লুহোংবা, নুপা-নুপী খংদোক্লগা হাৎপা, সটি অসিনচিংবা সেক্সুএল ভাইওলেন্সশীং অসিসু য়াউরি।
মিনিষ্ট্রি ওফ ৱুমেন এন্ড চাইল্ড দিভেলপমেন্ট (MWCD)না ইন্দিরা গান্ধী মাত্রিতাভ সহযোগ যোজনা য়াউনা অম্ব্রেলা স্কিম ওইরিবা নেসনলে মিসন ফোর এম্পাৱরমেন্ট ওফ ৱুমেনগীদমক ৱান ষ্টোপ সেন্টর কৌবা সব-স্কিম অমা লিংখৎনবগীদমক সেন্ত্রেল্লি স্পোন্সর স্কিম অমা শেম্লে। সেন্টরশীং অসি লৈবাক শিনবা থুংনা লিংখৎকনি অমসুং মসিনা প্রাইভেট অমসুং পব্লিক্কী মফমশীংদা হিংসানা শোকহল্লবা নুপীশীংদা ইন্টিগ্রেটেদ সপোর্ট অমসুং এসিস্টেন্স পীনবা ফেজ নাইনা লিংখৎকনি।
পান্দম
ৱান ষ্টোপ সেন্টরশীং (OSC) অসিনা প্রাইভেট অমসুং পব্লিক্কী স্পেসশীংদা, ইমুং-মনুংশীংদা, কম্যুনিতিদা অমসুং থবক মফমদা হিংসানা শোকহল্লবা নুপীশীংবু ঙাক্লৌ পীনবা পান্দম থম্লি। চহি, ক্লাস, কাষ্ট, মহৈগী থাক, মেরিটেল ষ্টেটস, জাতি, কলচরগী খেৎনবা লৈতনা ফিজিকেল, সেক্সুএল, ইমোসনেল, সাইকোলোজিকেল অমসুং ইকোনোমিক এব্যুজ মায়োক্নরবা নুপীশীংবু ঙাক্লৌ পীগনি অমসুং কোকহনগনি। সেক্সুএল হরাসমেন্ট, সেক্সুএল এসোল্ট, দোমেষ্টিক ভাইওলেন্স, ইজৎকা মরি লৈনবা ক্রাইমশীং, এসিদ এটেকশীং নত্ত্রগা হেলোই শান্নবগী হাৎপশীংগা মরি লৈনবা হিংসা মায়োক্নরবা নুপীশীংগী ৱাকৎ লাক্লবা নত্ত্রগা OSCদা রিফর তৌরক্লবদি মদুগীদমক অখন্নবা সর্ভিসশীং পীগনি।
স্কিম অসিগী পান্দমশীংদি:
- প্রাইভেট অমসুং পব্লিক্কী মফমশীংদা হিংসানা শোকহল্লবা নুপীশীংদা ইন্টিগ্রেটেদ সপোর্ট অমসুং এসিষ্টেন্স মফম অমত্তদগী পীগনি।
- নুপীশীংগী মায়োক্তা চত্থবা হিংসাগী মওং খুদিংমক মায়োক্ননবগীদমক মেদিকেল, লিগেল, সাইকোলোজিকেল অমসুং কাউন্সেলিং সপোর্ট য়াউনা সর্ভিসশীংগী রেঞ্জ অমা খুদক্কী ওইবা, এমর্জেন্সি অমসুং নন-এমর্জেন্সি ওইবা এক্সেস লৈহনবা।
টার্গেট গ্রুপ
OSCনা চহি 18গী মখাদা লৈবা নুপীমচাশীং য়াউনা হিংসানা শোকহল্লবা নুপী খুদিংমক জাতি, ক্লাস, ধর্ম, লৈফম, নুপা নুপি নত্ত্রগা মেরিটেল ষ্টেটস খায়দনা মতেং পাংগনি।
OSCশীংদা পীরিবা সর্ভিসশীং
মখাদা পীরিবা সর্ভিসশীং অসিগী এক্সেস লৈহন্নবগীদমক্তা সেন্টরশীং অসি ৱুমেন হেল্পলাইন অমগা লোয়ননা পুন্সিনগনি।
- এমর্জেন্সি রেস্পোন্স অমসুং রেস্ক্যু সর্ভিসশীং - OSC না হিংসানা শোকহল্লবা নুপীশীংদা রেস্ক্যু এন্ড রিফরেল সর্ভিসশীং পীগনি। মসিগীদমক্তা, হৌজিক লৈরিবা মেকানিজমশীং হায়বদি নেসনেল হেলথ মিসন (NHM), 108 সর্ভিস, পুলিস (PCR ভান)শীংগা মরি থম্নগনি অমসুং মসিনা হিংসানা শোকহল্লবা নুপীশীং অদু লোকেসনদগী রেস্ক্যু তৌবা নত্ত্রগা খ্বাইদগী নকপা মেদিকেল ফেসিলিটি (পব্লিক/প্রাইভেট) নত্ত্রগা চংজফম হোমনশীংবদা রিফর তৌবা ঙমহনগনি।
- মেদিকেল এসিষ্টেন্স – হিংসানা শোকহল্লবা নুপীশীং অদু খ্বাইদগী মনাক নকপা হোসপিতালদা মিনিষ্ট্রি ওফ হেলথ এন্ড ফেমিলি ৱেলফেৱরনা শেম্বা গাইদলাইন্স অমসুং প্রোটোকোলশীংগী মতুংইন্না মেদিকেল এইদ/একজামিনেসনগীদমক রিফর তৌগনি।
- FIR /NCR/DIR লোদজ তৌবদা নুপীশীংদা মতেং পাংবা
- সাইকো-সোসিএল সপোর্ট/ কাউন্সেলিং – সাইকো-সোসিএল কাউন্সেলিং সর্ভিসশীং পীবা স্কিল লৈরবা কাউন্সেলর অমা কৌবগা লাক্কদবা মওংদা থমগনি। কাউন্সেলিং অসিনা নুপীশীংদা হিংসা অদুবু ঙাকথোক্নবা নত্ত্রগা হিংসা অদুগী অচুম্বা ৱায়েল ফংনবগী থাজবা অমসুং সপোর্ট লৈহনগনি। কাউন্সেলরশীংনা কাউন্সেলিংগী সর্ভিস পীবদা প্রেস্ক্রাইব তৌরবা ইথিক্সকী কোদ, গাইদলাইনশীং অমসুং প্রোটোকোলশীং ইনগনি।
- লিগেল এইদ অমসুং কাউন্সেলিং – হিংসানা শোকহল্লবা নুপীশীংদা অচুম্বা ৱায়েল ফংহন্নবা আইনগী মতেং অমসুং কাউন্সেলিং অসি OSCদা এম্পেনেল তৌরবা উকিলশীং নত্ত্রগা নেসনেল/ ষ্টেট/দিষ্ট্রিক লিগেল সর্ভিসেস ওথোরিতিগী খুত্থাংদা পীগনি। অৱাবা তারবা নুপি অদুদা মহাক্কী অপাম্বা উকিল অমা মহাক্কী কেস শোক্ননবগীদমক ষ্টেট প্রোসিক্যুটরশীংবু মতেং পাংহনবা পাম্লবদি পীগনি। অৱাবা তারবা নুপী অদুগীদমক লিগেল প্রোসিদ্যুওর অদু লাইথোকহন্নবগী দায়ত্ব অসি উকিল/প্রোসিক্যুটর অদুগী ওইগনি অমসুং মহাকপু কোর্টকী হিয়ারিংদা য়াউহন্দনবা হোৎনগনি। করিগুম্বা ত্রাইএল নত্ত্রগা ইনক্বারি অদু সেক্সন 376, 376A - D IPCগী মখাদা পীরিবা রেপকী ওফেন্স অদুগা মরি লৈনবা ওইরবদি, চার্জ শিট ফাইল তৌবা নুমিত্তগী পারগা থা অনিগী মনুংদা লোইশীন্ননবা হোৎনবা হায়বসি কেস অদুবু পায়রিবা প্রোসিক্যুটরশীংগী মথৌ ওইগনি।
- চংজফম – OSCনা অৱাবা নংলিবা নুপী অদুদা টেম্পরেরি ওইবা চংজফমগী ফেসিলিটি অমা পীগনি। অশাংবা মতমগী চংজফম পীবা মথৌ তারগদি স্বাধর গ্রেহ/শোর্ট ষ্টে হোমশীং (সরকারনা মেনেজ তৌবা/এফিলিএট তৌবা/ NGO) না এরেঞ্জমেন্ট তৌগনি। হিংসানা শোকহল্লবা নুপীশীংনা মখোয়গী অঙাংশীংনা (নুপীশীংদি চহিগী মতুংইন্দে অমসুং নুপামচাশীংদি চহি 8 ফাউবদংগী) OSC শীংদা য়াম্লবদা নুমিৎ 5গী ওইনা মতম খরদংগী চংজফম লৌবা য়াই। মতম খরদংগী ওইবা চংজফম অদুদা নুপী অমহেক্তা থম্বা হায়বসি সেন্টর এদমিনিষ্ট্রেটর অদুগী অয়াবগী মখা পোনগনি।
- ভিদিও কনফরেন্সিংগী খুদোংচাবা – খোংজেল য়াংবা অমসুং চয়েৎনদবা পুলিস অমসুং কোর্টকী প্রোসিদিংস ফংহন্নবা OSCনা ভিদিও কনফরেন্সিংগী খুদোংচাবা (স্কাইপ, গুগল কনফরেন্সিং অসিনচিংবা) পীগনি। খুদোংচাবা অসিগী মতেংনা করিগুম্বা অৱাবা তারবা নুপী অদুনা পাম্লবদি, মহাক্না মহাক্কী পুলিস/ কোর্টকী ষ্টেটমেন্ট অদু OSC মশামক্তগী কোদ ওফ ক্রিমিনেল প্রোসিদ্যুওরগী সেক্সন 161(3), 164(1) অমসুং 275(1) অমসুং কোদ ওফ সিভিল প্রোসিদ্যুরগী ওর্দর XVIII রুল 4গী পরিংদা প্রেস্ক্রাইব তৌরিবা ওদিও-ভিদিও ইলেক্ট্রোনিক্কী পাম্বৈ শিজিন্নদুনা মহাক্কী ষ্টেটমেন্ট অদু রেকোর্দ তৌবা য়াই। ফেসিলিটি অসি মরি লৈনবা দিষ্ট্রিক অদুগী (থৌদোক থোক্লিবা মফম) সুপরিন্টেন্দেন্ট ওফ পুলিস, দিষ্ট্রিক অমসুং সেসন্স জজ অনিনা খন্নরবা মতুংদতা পীগনি।
ৱান ষ্টোপ সেন্টর এক্সেস তৌবা
হিংসানা শোকহল্লবা নুপী অমনা মখাগী মওং অসিদা OSC এক্সেস তৌবা য়াগনি:
- মশামক্না; নত্ত্রগা
- পব্লিক নাগরিক, পব্লিক সর্ভেন্ট (ইন্দিয়ান পেনাল কোদ, 1860কী সেক্সন 21গী মখাদা তাক্লিবা), মরি মতা, মরুপ মপাং, NGO, ভোলুন্টিয়ার অসিনচিংবগী খুত্থাংদা, নত্ত্রগা
- পুলিস, এম্বুলেন্স অমসুং অতৈ এমর্জেন্সি রেস্পোন্স হেল্পলাইনশীংগা পুন্সিল্লবা ৱুমেন হেল্পলাইনগী খুত্থাংদা।
কমপ্লেন্ট অমা রেজিষ্টর হেক তৌবগা টেক্স মেসেজ (SMS /ইন্টরনেট) মথৌ তারিবা জিলা অদুগী DPO/PO/ CDPO/ SHO/ DM/ SP/ DYSP /CMO /PO দা থাগনি। অৱাবা তারিবা নুপী অদুনা মশামক্না নত্ত্রগা মহাক্কী মহুত্তা মীওই অমদা OSCদা মতেং নিরক্লবদি কেস অদুগী অকুপ্পা মরোল অদু প্রেস্ক্রাইব তৌরবা ফোর্মেট অদুগী মতুংইন্না সিষ্টেম অমদা হাপচিনগনি অমসুং য়ুনিক ID নম্বর অমা পীগনি।
ইমপ্লিমেন্টিং এজেন্সি
ষ্টেট গবর্ণমেন্ট/UT এদমিনিষ্ট্রেসন
ফন্দশীং
স্কিম অসি নিরভায়া ফন্দগী খুত্থাংদা পীগনি। স্কিম অসিগী মখাদা সেন্ত্রেল গবর্ণমেন্টনা ষ্টেট গবর্নমেন্ট/ UT এদমিনিষ্ট্রেসনশীংদা 100%গী ওইবা সেলগী মতেং পীগনি।
অকুপ্পা গাইদলাইনশীংগীদমক, মফমসিদা ক্লিক তৌবীয়ু
সোর্স : মিনিষ্ট্রি ওফ ৱুমেন এন্ড চাইল্ড দিভেলপমেন্ট মিনিষ্ট্রি ওফ ৱুমেন এন্ড চাইল্ড দিভেলপমেন্ট


text:
মতম শাংনা পাউমী ওইরক্লবা খোল্লাও দেবেন লৈখিদ্রে
ইম্ফাল, সেপ্টেম্বর ৮ : মতম শাংনা পাউমী ওইনা থবক তৌদুনা লাকপগা লোয়ননা সঙাই এক্সপ্রেস পাউচে অসিমক্কি ব্যুরো চীফ ওইনা থবক তৌরম্বা নোংমাইথেম দেবেন ঙসি অয়ুক পূং ১০ রোম তাবদা কৈশাম্পাৎ লৈমজম লৈকায়দা লৈবা ময়ুমদা লৈখিদ্রে। মশাগী চহি ৭৫ রোম শুখ্রবা লৈখিদ্রবা দেবেনগী লোয়নবী অমসুং মচানুপী মরী লৈহৌরি।
মহাক্না লৈখিদবদা মতম অমদা পাউমী ওইরম্বা চীফ মিনিষ্টার এন বিরেন্না অৱাবা ফোঙদোরকপগা লোয়ননা পাউমীশিংনসু মহাক্কি মফমদা লৈ-শু কত্তুনা ইকাইখুম্নবা উৎপগা লোয়ননা অৱাবা ফোঙদোকখ্রে। মতম শাংনা মশাগী অনাবনা মরম ওইদুনা লায়েংদুনা লৈরকখিবগা লোয়ননা ঙসি অয়ুক পূং ১০ রোম তাবদা মহাক্কি কৈশম্পাৎ লৈমজম লৈকায়দা লৈখিদবনি।
হৌখিবা চহি ১৯৭৪ দা ওল মণিপুর ৱার্কিং জার্ণেলিষ্ট য়ুনিয়ন, আমজু লিংখৎপদা অচৌবা থৌদাং লৌখিবতা নত্তনা মণিপুর প্রেস ক্লাব লিংখৎপদসু য়াওখিবগা লোয়ননা আমজুগী মরুওইবা থৌপুবা ওইরমখিবা এন দেবেন্না ঙসি খঙহৌদনা লৈখিদবদা মণিপুর প্রেস ক্লাবতা পাউমীশিং, সিপিআই অমসুং সিপিএমগী মীওইশিং অমদি মহাক্কি খঙন-চান্নবশিং য়াওনা মিনিট অনী তুমিন্না লেপ্তুনা ইকাইখুম্নবা ঊৎখিবগা লোয়ননা মহাক্কি থৱায়না তাইবং মপুগী লৈকোন্দা ঈংনা লৈরুনবা থৌনিজখি।
মহাক্কি থৱায় য়াওদ্রবা হকচাং ঙসি প্রেস ক্লাবতা পুরকখিবগী লোয়ননা আমজু, ইজিএমগী লুচিংবশিং অমদি পাউমীশিংদা নত্তনা সিপিআই অমসুং সিপিএমগী থৌমীশিং অমদি মহাক্কি ইমুং-মনুং অমসুং খঙন-চান্নবশিংনা অরোয়বা ওইনা মহাক্কি মফমদা হৈ-লৈ কত্তুনা ইকাইখুম্নবা উৎখি। সঙাই এক্সপ্রেসকি মেনেজমেন্ট অমসুং এদিটরিয়েল ষ্টাফকি থোইদোকপা অৱাবা ফোঙদোকপা মীফম অমা ঙসি পাউচে অসিগী ওফিসতা পাঙথোক্তুনা মহাক্না লৈখিদবদা নুঙাইতবা ফোঙদোকখি অমদি মহাক্কি মফমদা ইকাইখুম্নবা উৎখি।
হৌখিবা চহি ১৯৪৭ কি জুলাই ১৬ তা কৈশাম্পাৎ লৈমজম লৈকায়দা পোকখিবা নোংমাইথেম দেবেন মচীন-মনাও নুপা মরী নুপী অনীগী মনূংদা মহাক্না ইতোন তোনবনি। কৈশাম্পাৎ এলপি স্কুলদা মহৈ তম্বা হৌরক্লগা মণিপুর কলেজদা লোইশিন্নবা মতূং ১৯৭৯ না মতমদুগী পাউচে খোল্লাওগী জোইন্ট এদিটর ওইনা থবক চঙখিবগা লোয়ননা ১৯৭৪ দা আমজু লিঙ্খৎপদা অচৌবা থৌদাং লৌদুনা পাউমীশিংগী য়াইফনবা থবক তৌরকখিবা মীওইনি।
মহাক হুইয়েন লানপাও, ইম্ফাল ফ্রী প্রেসতা থবক তৌরকখিবগা লোয়ননা সঙাই এক্সপ্রেসকি ব্যুরো চীফ ওইনা থবক তৌরমখি। তোঙান তোঙানবা মেদিয়া হাউসশিংনা তোঙান তোঙানবা কেপাসিটিদা থবক তৌরম্লবসু খোল্লাও দেবেন হায়না খহনবা খোল্লাও দেবেন পাউমী অমা ওইনা য়েক্নবা নত্ত্রগা মরূফ হায়বা থমদনা পাউমী অমগী চপ-চাবা থৌদাং লোরম্বা মীওইনি। হৌরক্লিবা পাউমী কয়া মহাক্কি লমজিং মখাদা পাউমী ওইবা শিনফমদা তারপী তম্বীবগী থবকশিং লেপ্তচনা তৌরকপা মীওইনি।
মহাক্না খহহৌদনা লৈখিদবা অসি পাউমী খুন্নাইগী ওইনা মেনখৎপা ঙম্লরোইদবা অচৌবা মাঙজবা অমনি হায়না আমজুগী প্রেসিডেন্ট ৱাঙ্খেমচা শ্যামজাইনা ঙসি মহাক্কি মফমদা হৈকৎ লৈকৎ তম্বা অমদি অৱাবা ফোঙদোকপগী থৌরমদা ফোঙদোকখি। মহাক্না লৈখিদবদা ইমুং মনূং অমদি খঙন-চান্নবশিংনা নংহৌরিবা অৱাবদা আমজু, ইজিএমনা শরূক য়াবসু ফোঙদোরক্লি।
চহি দিকেদ মরী পাউমী ওইনা থবক তৌদুনা লাক্লবা নোংমাইথেম দেবেননা ঙসি মহাক্কি ময়ুমদা খহহৌদনা লৈখিদবদা চীফ মিনিষ্টার এন বিরেন্না থম্মোয় শোক্না নুংঙাইতবা ফোঙদোক্লদুনা মহাক্কি পুন্সিগী অরোয়বা শরুক ফাওবা মেদিয়াগী য়াইফবা হোৎনরম্বা মীওই অমা লৈখিদবা অসি মণিপুরগী ইচঙ থৌবা পাউমী অমা লৈখিদ্রবনি হায়না চীফ মিনিষ্টারগী চেরোল অদুনা ফোঙদোরক্লি।
সোর্স: সঙাই এক্সপ্রেস


text: শিলচর, ২৬, ২০২০ইং - লৈবাক অসিনা ঙসি ৭১শুবা রিপাব্লিক দে পালন তৌখি। নুমিৎসিগা মরি লৈননা দিল্লিগী রাজপথতা ঙসিগী মরুওইবা থৌরম কয়ামরুম পাঙথোকখি। রাস্ত্রপতি রামনাথ কোবিন্দ না জাতিগী মচু অহুমগী ফিরাল পাইহনখিবগা লোয়ননা পেরেদকী সলামী ওকখি। ব্রাজিলগী রাস্ত্রপতি জায়রমেসিয়াস বোলসোনারোনা অথোইবা অতিথি ওইনা শরুক য়ারখি। প্রধান মন্ত্রী নরেন্দ্র মোদিনা ঙসি অমর জৱান জ্যোতিগী মহুৎতা নেসনেল ৱার মেমোরিয়েলগী সহিদশিংগী মফমদা ইকায় খুম্নবা উৎতুনা নুমিৎসিগী থৌরম হৌদোকখি। লৈবাক্কী মফম মফমদা পাঙথোক্নখিবগুম ঙসি বরাক তম্পাক্কী জিলা অহুমদা ৭১শুবা রিপাব্লিক দে পাঙথোকখি। শিলচরগী পেরেদ গ্রাউন্দদা রাজ্যগী উমং লোয়শঙ মন্ত্রী পরিমোল শুক্লবৈদ্যনা জাতিগী ফিরাল পাইহনখি। থৌরমদা কাছার জিলাগী দিসি বর্ণালি শর্মা, পুলিস সুপার মানবেন্দ্র দেবরায়, হান্নগী কেন্দ্র মন্ত্রী কবীন্দ্র পুরকায়স্থ, বিধান সভাগী দেপুতি স্পীকর আমিনুল হোক লস্কর, এমএলএ দিলীপ পাল, কিশোর নাথ নচিংবা মীওই কয়ানা শরুক য়াখি। করিমগঞ্জ জিলাদা দিসি আনবামুথন না করিমগঞ্জ গোভ হায়ার সেকেন্দরী স্কুলগী লম্পাকতা পাঙথোকখিবা থৌরমদা জাতিগী ফিরাল চীংখৎখি। আসাম পুলিস, ১৫ আই আর ব্যাটালিয়ান, স্কাউত এন্দ গাইদ, হোম গার্দ অমসুংমহৈরোই নচিংবা য়াওনা গ্রপ ২০ না শরুক য়াখি। থৌরমগী মনুং চন্না হাইলাকান্দি জিলাদসু ৭১শুবা রিপাব্লিক দে পালন তৌখি। নেতাজি সুভাষ চন্দ্র বসু স্তেদিয়াম দিসি কীর্ত্তি জোলিনা জাতিগী মচু অহুমগী ফিরাল পাইহনখি।


text:
লখিপুরওনলাইন দিজিতেল দেস্কঃ ওলিম্পিকি গেমস হৌগদবা নুমিৎ ৩নিদং ঙায়শিল্লকলে…
লখিপুরওনলাইন দিজিতেল দেস্কঃ ফুটবোল্লরশিংবু পুক্লিং থৌগৎপা ওইনা ওল ইন্দিয়…
২০১৯-২০গী শেলথুমগী বাজেততা লাউথোকখিবা মতুং ইন্না নৌনা হৌগৎলকলিবা শান্নরোইশিংদা হেন্ন…
হৌখিবা চহীগী দিসেম্বর থাদা নেপালগী কাঠমান্দুদা শান্নখিবা সাউথ এসিয়ান গেমস…
Maisnam Meiraba Luwang Top-seeded Maisnam Meiraba Luwang, who hails from Manipur, …
MC Mary Kom * enjoys elephant safari at Kaziranga National Park with her family to…
The celebrated Mary Kom Tuesday became the most successful pugilist in the Women’s …
লাইশ্রম সরিতা (অঙাংবা) মহাক্না মাইপাকখিবগী তানজা নিউ দিল্লিগী কেদি যাদব স্তেদিয়মদ…
প্রেসিদেন্ট রামনাথ কোবিন্দ না সাইখোম মিরাবাই চনুদা রাজিব গান্ধী খেল রত্ন মনা ২০১৮ খু…
আসামগী হিমা দাস, কেরলাগী মহম্মদ আনাস অমসুং উরিষ্যাগী দুতিচাঁন্দ না ঙসি আগস্টকী তা…
ইন্দোনেসিয়ানা য়ুম্বু ওইদুনা চৎথরিবা জকার্তা এসিয়ান গেমস্ কী ফেন্সিংগী ভা…
ইন্দোনেসিয়ানা য়ুম্বু ওইদুনা চৎথরিবা জকার্তা-পালেম্বাং এসিয়ান গেমস্ কী ফেন্সিংগ…
ইন্দোনেসিয়ানা য়ুম্বু ওইদুনা চৎথরিবা জকার্তা-পালেম্বাং এসিয়ান গেমস্ কী ঙসি (আগষ্…
মাইপাক্লবা ভারতকী সেপাকতক্রৌ তীম (ফোতো কার্টেসিঃসাই টুইটর) ইন্দোনেসিয়াদা চৎথরিব…
ফেন্সিংদা শরুক য়ারিবী কাছারদগী থৌদাম কবিতা দেবী ইন্দোনেসিয়ানা য়ুম্বু ওইদুনা জাক…
বরাক তম্পাক্কী খোমজিনবা পাউ ১৬ - ০৭ - ২০১৮ ফার্স্ট দিবিজনদা মায়পাক্লবা …
বরাক তম্পাক্কী খোমজিনবা পাউ ১৪ - ০৭ - ২০১৮ ভারতকী জাতিগী ফিরাল অমসুং আসা…
Maibam Chingkheinganba Maibam Chingkheinganba of Manipur has been selected by the…
Weightlifter Khumukcham Sanjita Chanu has delivered India its second gold medal …


text:
ইমা কৈথেল
নুপীখক্তগী ওইবা তোপ-তোপ্পা কৈথেল অসিদা ইমা লিশিং 3000 হেনবনা পোত্ফমশিং ফম্লি । লমীগী নাকল অনিমক্তা সেক্সন অমমম খায়দোক্তুনা চল্লাইরি। মনা-মশীং, উহৈ-বাহৈ, ঙা অমদি চান-থকনবা য়াওনা অতৈ য়ুমদা শীজিন্ননবা পোত্লমশিংনা নাকল অমদা অদুগা নাকল অমদনা ফিশা-লোনশাগী ফিরোলগী পোত্লমশিং অমদি য়ুমদা শীজিন্নবা খুত্শূ-খুত্লাইশিং য়োল্লি। লম্বীগী ইরাপ লাপ্তনা লী-বানা শাবা ফজরবা পোত্লমশিং য়োল্লি।
ফোটো গ্যালরী
করম্না য়ৌগনি:
এরোপ্লেন্না
খৱাইদগী নকপা এয়ারপোর্টসি তুলিহল ইন্টারন্যাশনেল ইম্ফাল এয়ারপোর্টনি(৮.১ কে:এম)।
ট্রেন্না
খ্ৱাইদগী নকপা ট্রেনগী লম্বী অসি ডিমাপুর রেলৱেনি।
লম্বীনা
এনঃঐচ-্৩৭ (ইম্ফাল-জিরিবাম হাইওয়ে),এনঃঐচ-্২(ইম্ফাল-ডিমাপুর হাইওয়ে)এন্ড এনঃঐচ-্১০২ (ইম্ফাল-মোড়ে হাইওয়ে) অমসুং অতোপ্পা .প্রাইভেট বুসেস ফঙই।


text:
প্রধানমন্ত্রীগী লোইশঙ
পাক-শান্না তিকা থাবগী অসিগুম্বা খোঙজং মীওইবা খুন্নাইগী পুৱারিদা মমাঙদা অমুক্তা পাংথোকখিদ্রি: প্রধান মন্ত্রী
সাইন্তিস্তশিং অমসুং অখঙ-অহৈশিংনা মখোয় অশোই-অঙাম থোক্ত্রে অমসুং কান্নরে হায়বা ফজনা খঙলবা মতুংদা ভারত্তা পুথোকপা তিকাশিং অথু-অকায়গী শীজিন্ননবা অয়াবা পীরে: প্রধান মন্ত্রী
মালেম শীনবা থুংনা অঙাং চাদা ৬০ হেন্না ভারতনা পুথোকপা থৱায় কন্নবা তিকাশিং থারে: প্রধান মন্ত্রী
Posted On:
16 JAN 2021 1:46PM by PIB Imphal
ঙসি ভিদিও কনফরেন্সকী খুৎথাংদা প্রধান মন্ত্রী শ্রী নরেন্দ্র মোদীনা ভারত শীনবা থুংনা কোবিদ-১৯ তিকা থাবগী খোঙজং হৌদোকখ্রে। মসি লৈবাক্কী মফম খুদিংমক কোনশিনবা মালেমদা খ্বাইদগী চাউবা তিকা থাবগী থবক্নি।
মমাঙদা অমুক্তা ওইখিদ্রিবা মওংদা পাক-চাউনা পাংথোকপা তিকা থাবগী থবক অসিগী অহানবা তাঙ্কক্তা, মালেমগী লৈবাক ১০০ রোমগী অপুনবা মীশিংদগী হেনবা মীওই করোর ৩ তিকা থাগনি হায়না প্রধান মন্ত্রীনা ফোঙদোকখি। মহাক্না হায়খি খোঙজং অসিগী অনিশুবা তাঙ্কক্তা অহলশিং অমসুং অতোপ্পা অরুবা লায়নাশিং মায়োক্নরিবা মীওই করোর ৩০ হেন্না তিকা থাগনি। মালেম অসিদা অপুনবা মীশিং করোর ৩০ হেন্না লৈবা লৈবাক অহুম খক লৈরি- ভারত, য়ু.এস.এ অমসুং চাইনা। অসুক য়াম্না পাক-চাউবা তিকা থাবগী খোঙজং অসি পাংথোক্নবা পুৱারিদা অমুক্তা হোৎনখিদ্রি অমসুং মসিনা ভারতকী তৌবা ঙম্বা অদু উৎলে।
প্রধান মন্ত্রীনা হায়খি সাইন্তিস্তশিং অমসুং অখঙ-অহৈশিংনা মখোয় অশোই-অঙাম থোক্ত্রে অমসুং কান্নরে হায়বা ফজনা খঙলবা মতুংদা ভারত্তা পুথোকপা তিকাশিং অথু-অকায়গী শীজিন্ননবা অয়াবা পীখিবা মরম্না মীয়াম্না তোকঙাশিং অমসুং অরানবা পাউশিংদগী লাপ্না লৈবীয়ু। হিরম অসিগী মতাংদা ভারতকী তিকাগী সাইন্তিস্তশিং, অনা-লায়য়েংগী থবকশিং, ভারতকী থবকশিং অমসুং ইন্সতিতুৎশিংগী থবকশিংদা মালেমগী লৈবাকশিংনা থাজবা লৈরে অমসুং মসিগী থাজবা অসিনা অফবা রেকোর্দ অমা ফংলে। ভারতনা শাবা অমসুং অকনবা ভারতকী সাইন্তিফিক তেস্তশিং মাইপাক্লবা থৱায় কন্নবা তিকাশিং মালেমগী অঙাংশিংগী চাদা ৬০ হেন্না কাপ্লে।
প্রধান মন্ত্রীনা হায়খি ভারতনা কোরোনা তিকা পুথোক্লবা মতুংদা ভারতকী তিকাগী হৈশিংবশিং অমসুং ভারতকী তিকাগী সাইন্তিস্তশিংদা থাজবা হেনগৎলক্লগনি। ভারতকী তিকাশিং অসি মপান লৈবাকশিংগী তিকাশিংদগী মমল হোঙবা খক নত্তনা কাপ্পদশু মখোয়না লাইবা হেল্লি। মপান লৈবাকশিংগী তিকা খরদি দোজ অমদা লুপা লিশিং ৫ ফাওবা য়ৌরি অমসুং সেলসিয়স দিগ্রি মাইনস ৭০দা থমগদবনি। অদুবু ভারতকি তিকাশিং অসি চহি কয়া ভারত্তা চাংয়েং তৌরবা অমসুং হোৎনরবা তেক্লোলোজিশিংদা য়ুম্ফম ওইবনি। হায়রিবা তিকা মখলশিং অসি ভারতকী ফিবমশিংদা পুথোক-পুশিন তৌবা অমসুং থম্বদা চুনবা তিকাশিংনি অমসুং ঐখোয়না কোরোনাগী ময়োক্তা লান্থেংনরিবা অসিদা মপুংফানা মাইপাকপদা ঐখোয়গী মতেং পাংগনি।
শ্রী মোদীনা হায়খি কোরোনাগী মায়োক্তা ভারতনা পায়খৎলিবা থবকশিং কনাগুম্বা অমনা মশা-মরোমদোম থাজবা অমসুং মশাগী ওক্নবা পুথোকচবগুম্বনি। ভারতমচা খুদিংমক্কী থাজবা মাঙহন্দনবা চপ য়ুংনা লেপখিবা অমা লৈখি। কোরোনা লেব অমা খক লৈরম্বদগী হৌজিক লেব ২৩০০ লৈরে; মাক্সশিং, পি.পি.ই কিৎশিং অমসুং ভেন্তিলেতরশিং মপান লৈবাকশিংগী মখা পোল্লম্বদগী মশাগী ওক্নবা পুথোকপগী মথক্তা হৌজিক মপান লৈবাকশিংদা থাদোক্লে। তিকা থাবগী খোঙজং মনুংদা মীয়াম্না মশা-মরোমদোম থাজবা অমসুং মশাগী ওক্নবা পুথোকপগী চপ মান্নবা ৱাখল্লোল লৈগদবনি।
*****
(Release ID: 1689087)
Visitor Counter : 114
Read this release in:
Malayalam
,
English
,
Urdu
,
Marathi
,
Hindi
,
Assamese
,
Bengali
,
Punjabi
,
Gujarati
,
Odia
,
Tamil
,
Telugu
,
Kannada


text:
ফুদ প্রোসেসিং ইন্দস্ত্রীজ মন্ত্রালয়
চিঞ্জাক শেম-শাবগী লমদা অনৌবা খুদোংচাবা কয়া লৈরে : হরসিমরাত কৌর বাদাল
য়ুনিয়ন ফুদ প্রোসেসিং ইন্দস্ত্রী মিনিস্তরনা লুচিংবা ৱেবিনারদা রাজ্য ৬ অমসুং ইনভেস্তর ১৮০ শরুক য়াখি
Posted On:
22 JUN 2020 5:59PM by PIB Imphal
ঙসি য়ুনিয়ন ফুদ প্রোসেসিং ইন্দস্ত্রী মিনিস্তর শ্রীমতি হরসিমরাত কৌর বাদালনা ভারত সরকারগী নেসনেল ইনভেস্তমেন্ত প্রোমোসন এন্দ ফেসিলিতেসন এজেন্সিগী ইনভেস্ত ইন্দিয়াগী এক্সক্লুসিব ইনভেস্তমেন্ত ফোরমগী ফুদ প্রোসেসিং ইদিসন হৌদোকখ্রে ।
ইনভেস্ত ইন্দিয়া অসি মালেমগী ইন্দস্ত্রীশিংগী লুচিংবশিং অমসুং ভারত সরকার অমসুং রাজ্য সরকারশিংগা অৱাংবা থাক্তা ৱারি শান্নবা শেম্বা ফোরম অমনি । ফোরম অসিদা কেন্দ্র সরকার অমসুং রাজ্য ৬ হায়বদি অন্ধ্র প্রদেস , অসম, মৈধ্য প্রদেস, পঞ্জাব, তেলঙ্গানা অমসুং উত্তর প্রদেসগী অৱাংবা থাক্কী ওফিসিয়েলশিং য়াওরি । ফোরম অসিদা লৈবাক ১৮গী কম্পেনি ১৮০ শরুক য়ারি ।
মিনিস্তরনা হায়খি কোবিদ লাইচৎনা মরম ওইদুনা সেক্তর অসিদা অঙকপা শিংনবা কয়া উরে অমসুং লোকদাউন মাইপাকহনবদা মরুওইবা থৌদাং অমা লৌরি । হৌজিক মালেমগী ললোন-ইতিক্কী থবকশিংদা মায়োক্নরিবা খরদি লৈবাক মনুংদা পোৎ লৈবা হন্থরকপা অসিনি । থেংনরিবা শিংনবশিং অসিদগী অনৌবা খুদোংচাবা পীনবা ইনভেস্তর ১৮০, রাজ্য সরকার ৬ অমসুং কেন্দ্র সরকারনা চপ মান্নবা মফম অমসুং মতমদা পুন্দুনা মসি থবক ওইনা পাংথোকপা ঙমহল্লে ।
য়ুনিয়ন মিনিস্তরনা হায়খি ভারতকী ফুদ প্রোসেসিং সেক্তরদা খুদোংচাবা কয়া মরাংকাইনা লৈরি অমসুং মিনিস্ত্রিনা শেন থাদবা প্রোজেকশিং অনৌবা মফম কয়াদগী অনৌবা ওর্দরশিং লাকপা হৌরে । মচি ওইবা চিঞ্জাক্তা মিৎয়েং থমদুনা , ভারতকী চিঞ্জাকশিং অসি লৈবাক অতৈদগী কোবিদ থেংনবদা হেন্না ফৈ হায়বা মীয়াম্না খঙলে । ভারতকী অফবা চিঞ্জাকশিং নোংচুপকী লৈবাকশিংদা খঙহনবা দরকার ওইরে ।
লৈবাক মনুংগী অমসুং মপানগী ইনভেস্তরশিং লাক্নিংনবা মিনিস্ত্রিশিং/দিপার্তমেন্তশিংদা ইমপ্বার গ্রুপ ওফ সেক্রেতরিজ অমসুং প্রোজেক দিবলপমেন্ত সেল শেম্নবা সরকারনা ৱারেপ লৌখিবা অদু য়ুনিয়ন মিনিস্তরনা পাউদমখি । ভারত্তা ললোন-ইতিক পাংথোক্নবা লৈবাক মনুংগী অমসুং মপানগী ইনভেস্তরশিং মতেং পাংনবা মিনিস্ত্রিগী ইনভেস্তমেন্ত ফেসিলিতেসন সেল অমা লিংখৎপদা শরুক য়ারিবশিংনা থাগৎখি ।
অরোইবদা য়ুনিয়ন মিনিস্তরনা হায়খি মিনিস্ত্রিনা রাজ্য খুদিংমক শৌগৎকনি । লৈবাক কয়াদগী লৌথোকখ্রবা কম্পেনিশিং অদু থবক ফজনা পাংথোক্নবা রাজ্যশিং অমসুং কেন্দ্র সরকারনা পুন্না থবক তৌমিন্নগদবনি ।
ফুদ প্রোসেসিং ইন্দস্ত্রীগী রাজ্য মন্ত্রী রমেশ্বর তেলিনা হায়খি ভারতনা ললোন-ইতিক্কী থবকশিং অমুক হাংদোকপা হৌরকপদগী, লৈবাক অসিদা লৈরিবা খুদোংচাবশিং লৌনবা ইনভেস্তরশিং মতেং পাংনবা কেন্দ্র অমসুং রাজ্য সরকারশিংনা অকনবা থৌশিল কয়া শেম্লে । ভারত অসি তুংদা মালেমগী শেন থাদফম মফম অমা ওইহন্নবা ইভেস্তরশিংদা খুদোংচাবা কয়া পীনবা ফোরম অসিদা খন্নগদবনি ।
****
(Release ID: 1633403)
Visitor Counter : 93


text:
হকশেল অমসুং য়াইফ-য়ুম্বাল মন্ত্রালয়
কোবিদ-১৯ ভেক্সিনেসন অপদেৎ - ৩২৩শুবা নুমিৎ
ভারতকী অপুনবা ভেক্সিনেসন কভরেজ কোতি ১২৭কী লেন্দমার্ক মাইলস্তোন লানখ্রে
ঙসি নুমিদাংগী পুং ৭ ফাওবদা ভেক্সিন দোজ লাখ ৯৩ হেন্না কাপখি
Posted On:
04 DEC 2021 8:09PM by PIB Imphal
ভারতকী অপুনবা কোবিদ-১৯ ভেক্সিনেসন কভরেজ ঙসি কোতি ১২৭কী (১২৭,৪৯,৯৬,৬৮১) লেন্দমার্ক মাইলস্তোন লানখ্রে৷ ঙসি নুমিদাংগী পুং ৭ ফাওবদা,ভেক্সিন দোজ লাখ ৯৩ হেন্না (৯৩,৫৮,৩১৯) কাপখ্রে৷ নুমিদাং অথেংবদা নুমিৎ অদুগী ফাইনেল ওইবা রিপোর্তশিং পীশিল্লকপদা নোংমগী ভেক্সিনেসন তেল্লী অসি হেনগৎলক্লবা য়াই।
পোপুলেসন প্রাইয়োরিতী গ্রুপশিংদা বেজ তৌদুনা কাপখিবা ভেক্সিন দোজকী অপুনবা কভরেজ অদু মখাদা লৈরে:
পোপুলেসন প্রাইয়োরিতী গ্রুপশিংদা কাপখিবা ঙসিগী ভেক্সিনেসন এক্সর্সাইসতা ফংলিবা এচিবমেন্ত অদু মখাদা লৈরে:
লৈবাক অসিদা লৈরিবা খ্বাইদগী ফিভম শোক্নিংঙাই ওইরিবা মীওই কাংলুপশিংবু কোবিদ-১৯দগী ঙাকথোক্নবগী খুৎলাই অমা ওইনা শিজিন্নরিবা ভেক্সিনেসন এক্সর্সাইস অসি অৱাংবা থাক্তা চাং নাইনা লেপ্প-লৈতনা য়েংশিল্লি৷
****
(Release ID: 1778138)
Visitor Counter : 50


text:
লখিপুর, ১৭ সেপ্তেম্বর ২০২০ঃ কাছার বাশঁকান্দিগী চন্দ্রপুরদা মনিপুরীশিংগী পুৱারীগা মরী লৈনবা মৈদিংঙু গম্ভীরসিংহ অমসুং নরসিংহগী খুভম অমমম থম্বীনবগী মতাংদা লখিপুরগী তোঙান তোঙানবা লুপশিংগী মাইগৈদগী আসামগী মুখ্যমন্ত্রী সর্বানন্দ সোনোৱাল অমসুং মনিপুরী মুখ্যমন্ত্রী শ্রী এন বীরেনগী মফমদা ৱাকৎ চেরোল অমমম থাদুনা হায়জখ্রে। মমাং থাবদসু হীরম অসিগী মতাংদা মনিপুরী মুখ্যমন্ত্রী শ্রী এন বীরেননা হৌখিবা মার্চকী তাং ৪ দা লামারগ্রামদা পাঙথোকখিবা ৱার্লদ মীতৈ কনভেন্সনদা লাকখিবা মতমদসু ৱাকৎ চেরোল পীদুনা খঙহনখ্রবনি। লোয়ননা মনিপুরী মহৈ মশিংগী মন্ত্রী দাঃ থোকচোম রাধেশ্যামনা কাছার সিঙ্গেরবন্দা লাকখিবা মতমদসু হীরমসিগী মতাংদা ৱাকৎ চেরোল পীশিনখিবা লৈখ্রে। খুভম অসি শেমগৎনবগী মতাংদা আসাম সরকার অমসুং মনিপুরী সরকার অনিমক্তগী মতেঙ পিবিনবা ৱাকৎ চেরোল অসিদা পল্লি।
Barak Tampak ki Khomjinba Pao 17 Sep 2020
মনিপুরী সোর্ত স্তোরি সোসাইতিগী প্রেসিদেন্ট ইঙুদম বিনোদ অমসুং জেনরেল সেক্রেতরী খাইদেম কান্ত, মনিপুরী সাহিত্য পরিষদকী জেনরেল সেক্রেটরী ঙাঙোম বসন্তকুমার, কাছার হিউমেন রাইটস ওর্গেনাইজেসনগী প্রেসিদেন্ট এদভোকেত ইরাবত, মালাদেস আসামগী প্রেসিদেন্ট জি নরহরি, মহারাজ গম্ভীরসিংহ নিংশিংলুপকী জেনরেল সেক্ত্রেতরী নাওরেম মনিচন্দ্র, নহারোল খোরিরোল সিল্লুপকী জেনরেল সেক্রেটরী কোন্থৌজম নন্দবাবু, মনিপুরী মুসলিম দেভেলপমেন্ট ওর্গেনাইজেসনগী এসিঃ সেক্রেটরী এস নিজাম উদ্দিন, ওল আসাম মনিপুরী উইমেন মৈরা পায়বী কোর্দিনেসন কমিতিগী ভাইস প্রেসিদেন্ট কে অরুনা দেবী, আমসু লখিপুর দিস্ত্রিক কমিতিগী প্রেসিদেন্ত কে বিক্রমজিৎ অমসুং পরিষদকী বাঁশকান্দি মছাগী প্রেসিদেন্ট খাইদেম গৌরহরি নচিংবা মীওইশিংনা ৱাকৎচেরোল অসিদা খুৎয়েক পীখি।


text:
নুংঙাইবা মফমশিং
অাই. এন. এ মেমোৰিএল মোইৰাং
মফম অসি ইম্ফাল দগী কিঃমিঃ৪৫ চতলগা লৈবা লোকতাক পাতকী মনাক্তা লৈবা মোইৰাং তাউন অসি মৈতৈ গী ঙল্লিঙৈগী নাত চতনবী হৌৰকফমশিংগী মনুংদা অমনি । হিন্দু লাইনিং লাক্ত্ৰিঙৈদা লিৰবা উমংলাই থাঙজিংগী খুভম অমসু মফমসিদা লৈ. কালেন থাগা মোইৰাং গী লাই হৰাউবা ফেসতিভেল দা নুপা নুপীশিংনা লৈজবা নাতকী ফিজোল শেত্তুনা চহী খুদিংগী ইবুংঙোবু শক শোন্দুনা জগোই শাই অমদি ঈশৈ শকই।ইন্দিয়া গী নিংখা তম্বা খোংজংগী পুৱাৰিদা তাওন অসিনসু তোপ তোপা েফম অমা কন্দুনা লৈ।ইং কুমজা ১৯৪৪ গী এপ্ৰিল ১৪ দনি, মোইৰাং দা অাই. এন .এ গী অহানবা ফিৰাল অহানবা পাইহনখিবা। নেতাজি সুভাশ চন্দ্ৰা বোস কী য়াম্নামপুং ফাৰবা লুচিং মখাদা মৰৈবাক্কী দমক কতথোকখিবা ময়ামদুবু লালগী ইবা নিংশিং ফুভম লৈৰিবা চিথি, ফোতো অমদি তোঙান তোঙালবা অাৰ্ম্মী গী ৰেঙ্ক শিংগী বেদ্জ শিং উতলিবা অাই.এন.এ ম্য়ুজিয়ম অমসু মফমসিদা লৈ।
রেড হীল
মফম অসি ইম্ফালদগী খাদা কিঃমীঃ ১৭ লোম চতলগা তিদিম লম্বী(এন.ঐস-১৫০)গী নাকন্দা চীংদুম মচা অমনি।অনিসুবা পৃথিবীগী লান্জাওদা জাপানিস ফোৰ্স কী এলাইগ ফোৰ্স কা য়াম্না শাথিনা খুত থোক্নখিবা মফমনি। জাপান ৱার ভেটেরান শিংনা চীঙ অসিগী মখোঙদা ফুরা অমা য়াম্না মরু ওইনা “ইন্দিয়া পীস মেমোরি য়েল”থোন্দুনা শারে ।ফম অসিগী জাপান গী লমকোইবশিংগী লাইখুরু মফম অমা ওইরে ।
মোইরাং সেন্দ্রা রিজোর্ট
সেন্দ্রা আইলেন্দ অসি বিষ্ণুপুর দিস্ট্রক্কী লোক্তাক পাত্তা লৈবা য়াম্না পুকনিং হুনা ফজবা মফমশিংগী মরক্তা অমনি । মসি ইম্ফালদগী চাওরাক্না কি.মি. ৫০ মুক লাপ্পী।
লৌকোইপাত
মফম অসি বিষ্ণুপুর ডিস্ট্ৰিক্কী হেদক্ৱাতর গী অকোইবদা লৈবা মীয়াম্না পাম্নবা লমকোইফম অমনি। লৌকোয়পাত অসি পুমশং শংবা চীংদুম মচাশিংনা কোইশিনবা য়েংবদা য়াম্না ফজবা অপিকপা পাৎ অমা লৈবা ইকো-পাৰ্ক অমনি। লমকোয়বশিংনা পাৎসিদা য়েংথরকপগুম উরিবা চীংগী মতোন্দা লৈরিবা ইন্সপেকসন বঙগলো অহিং অমত্তং লৈবিরনবগীদমক লমকোয়বশিংবু ঙাইরি।


text:
থবক শুবা, মীয়ামগী ৱাকৎ অমসুং পেন্সন মন্ত্রালয়
কেন্দ্রগী মন্ত্রী দা. জিতেন্দ্র সিংহনা ইন্তরনেস্নেল সিবিল সর্বেন্তশিংগী লাইচৎ অমগী মনুংদা অফবা গবর্নান্সকী থবকশিং হায়বসিদা হয়েং পাঙথোক্কদবা ৱার্কশোপ অমদা ৱা ঙাংগদৌরি
কোবিদ-১৯গী মতাংদা নুমিৎ নিনি পাঙথোক্কদবা ৱার্কশোপ অসি মপান থৌরম মন্ত্রালয়, ইন্দিয়ন তেক্নিকেল এন্দ ইকোনোমিক কোওপরেসন (আই.তি.ই.সি.) অমসুং নেস্নেল সেন্তর ফোর গুদ গবর্নান্স (এন.সি.জি.জি.), এদমিনিস্ত্রেতিব রিফোর্ম এন্দ পব্লিক গ্রিভান্সেস বিভাগকা পুন্না খুৎশম্নদুনা শীনবনি
Posted On:
17 JUN 2020 5:59PM by PIB Imphal
পর্সনেল, পি.জি. অমসুং পেন্সনগী রাজ্যগী মন্ত্রী দা. জিতেন্দ্র সিংহনা আই.তি.ই.সি.-এস.সি.জি.জি.গী কোবিদ-১৯ – লাইচৎকী মনুংদা অফবা গবর্নান্স অমগী থবকশিং হায়বসিদা নুমিৎ নিনি পাঙথোক্কদবা ৱার্কশোপ অমদা ৱেবিনারগী খুথাংদা জুন ১৮, ২০২০দা হৌদোকপদা ৱা ঙাংগদৌরি। মীফম অসিদা চীফ ওব স্তাফ, শ্রী লঙ্কা আর্মী মেজর জেনরেল ঐচ.জে.এস. গুনাৱার্দেনা, বঙ্গলাদেশ সরকারগী সেনিয়র সেক্রেতরীশিং, ভুতান, কেনিয়া, মোরোকো, ম্যানমার, নেপাল, ওমান, সোমালিয়া, থাইলেন্দ, তুনিসিয়া, তোঙ্গা, সুদান অমসুং উজবেকিস্তান্দগী মকোক থোংবা ওফিসিএলশিংনা শরুক য়াগনি অমসুং হায়রিবা মীফম অসি জুন ১৮-১৯, ২০২০দা পাঙথোক্কনি। ১বা নুমিৎকী অতোপ্পা থৌরমশিংদা করনাতাকা, গুজরাৎ অমসুং বিহারদা রাজ্যগী থাক্তা পায়খৎপা থবকশিং অমসুং কেরলা, তেলঙ্গানা অমসুং জুম্মু অমসুং কাশ্মিরদা জিল্লাগী থাক্তা পায়খৎপা থবকশিং য়াওগনি। নেসনেল দিজাস্তর মেনেজমেন্ত ওথোরিতীগী মেম্বর সেক্রেতরী শ্রী জি.ভি.ভি. শর্মনা অনীশুবা সেসনগী ময়াই তাংবল লৌগনি অমসুং হান্নগী কেবিনেৎ সেক্রেতরী শ্রী অজিৎ সেথনা অহুমশুবা সেসনগী ময়াই তাংবল লৌগনি। অনীশুবা নুমিত্তা পাঙথোক্কদবা সেসনশিংদা হকশেলগী হীরমদা অমসুং ভন্দে ভারত অভিয়ান্দা লৈরিবা খুদোংচাদবশিং য়াওগনি। ভারত সরকারগী হান্নগী হকশেলগী সেক্রেতরী শ্রীমতি সুজতা রাও অমসুং সি.এম.দি. এয়র ইন্দিয়া শ্রী রজিব বন্সালনা সেসনশিং অসিগী ময়াই তাংবল লৌগনি। ভেলেদিক্তরী এদ্রেসনা ভারত সরকারগী দি.এ.আর.পি.জি. অমসুং দি.পি.পি.দব্ল্যু. দা. খত্রপতি শিবাজিনা পীগনি। শরুক য়ারিবা লৈবাকশিংদগী লাকপা মকোক থোংবা ওফিসরশিংনা মখোয়গী ৱাফমশিং থমগনি।
দি.এ.আর.পি.জি.গী এদিস্নেল সেক্রেতরী অমসুং নেসনেল সেন্তর ফোর গুদ গবর্নান্সকী দিরেক্তর জেনরেল শ্রী ভি. শ্রীনিভাসনা হায়খ্রে মদুদি হায়রিবা নুমিৎ নিনি পাঙথোক্কদবা ৱার্কশোপ অসি মপাল থৌরম মন্ত্রালয়, এদমিনিস্ত্রেতিব রিফোর্ম এন্দ পব্লিক গ্রিভান্সেস বিভাগ অমসুং নেসনেল সেন্তর ফোর গুদ গবর্নান্সনা অপুনবা ওইনা খুৎশম্নদুনা ভারতকী অফবা গবর্নান্সকী ওইবা থবক ত্থৌরমশিং অসিবু আই.তি.ই.সি. লৈবাকশিংদা শন্দোক্নবগী পান্দমদা পাঙথোকপনি।
*****
(Release ID: 1632161)
Visitor Counter : 108


text:
প্রধানমন্ত্রীগী লোইশঙ
সরকারনা হারগী সবসিদী হেনগৎহন্নবা ইতিহাসিক ওইরবা প্রো-ফার্মর ওইবা ৱারেপ লৌখ্রে
দি.এ.পি. ফর্তিলাইজরদা সবসিদী চাদা ১৪০ হেনগৎহনখ্রে
লৌমীশিংনা দি.এ.পি.গী বেগ অমদা লুপা ৫০০গী মহুৎ লুপা ১২০০গী সবসিদী ফংলগনি
লৌমীশিংনা দি.এ.পি. বেগ অমদা লুপা ২৪০০দা ফংলম্বা অদুগী মহুৎ লুপা ১২০০দা ফংলগনি
সরকারনা সবসিদী অসিগীদমক অহেনবা লুপা করোর ১৪,৭৭৫ চাদিং তৌরগনি
লৌমীশিংদা মালেমগী ওইনা মমল হেনগৎলবসু হান্নগী মমলশিংদা হারশিং ফংহনগদবনি: পি.এম.
লৌমীশিংগী য়াইফবা হায়বা অসি সরকারনা মরু ওইনা লৌরি: পি.এম.
Posted On:
19 MAY 2021 7:45PM by PIB Imphal
পি.এম. নরেন্দ্র মোদীনা হারগী মমলশিংগী থেংনরিবা সমস্যা অসিগী মতাংদা অৱাংবা থাক্কী মীফম অমা ময়াই তাংবল লৌদুনা পাঙথোকখ্রে। হারগী মমলশিংগী থেংনরিবা সমস্যা অসিগী মতাংদা মঙোন্দা অকুপ্পা ৱারোল য়াওবা প্রজেন্তেসন অমা উৎখ্রে।
হারশিংগী মমল অসি ফোস্ফোরিক এসিদ, এম্মোনিয়া অসিনচিংবগী মমলশিং অসি মালেমগী থাক্তা হেনগৎলক্লিবা অসিনা মরম ওইরগা হেনগৎলক্লি হায়না খন্নখ্রে। পি.এম.না লৌমীশিংদা মালেমগী ওইনা মমল হেনগৎলবসু হান্নগী মমলশিংদা হারশিং ফংহনগদবনি হায়না অকনবা ৱাফম থমখ্রে।
দি.এ.পি. ফর্তিলাইজরগী সবসিদী অসি বেগ অমদা লুপা ৫০০ ওইরম্বদগী বেগ অমদা লুপা ১২০০দা হেনগৎহন্দুনা ইতিহাসিক ওইবা ৱারেপ অমা লৌখ্রে হায়রিবা অসিদা চাদা ১৪০ হেনগৎহল্লি। অসুম্না মালেমগী কৈথেলদা দি.এ.পি.গী মমলশিং হেনগৎলবসু মসি হান্নগী মমল লুপা ১২০০দা মখা তানা য়োন্নবা ৱারেপ লৌখ্রে অমসুং কেন্দ্র সরকারনা মমল হেনগৎলকপগী পোৎলুম পুম্নমক পুনবা ৱারেপ লৌখ্রে। বেগ অমদা সবসিদীগী শেনফম অসি মমাংদা অসুম্না অমুক্তা হেনগৎখিদ্রি।
হৌখিবা চহিদা দি.এ.পি.গী তশেংবা মমল অসি বেগ অমদা লুপা ১,৭০০ ওইরমখি। মসিদা কেন্দ্র সরকারনা বেগ অমদা সবসিদী লুপা ৫০০ পীরম্মী। অদুনা কম্পনীশিংনা লৌমীশিংদা হারশিং অসি বেগ অমদা লুপা ১২০০দা য়োল্লি।
হন্দক্তা দি.এ.পি.দা শিজিন্নবা ফোস্ফোরিক এসিদ, এম্মোনিয়া অসিনচিংবগী মালেমগী ওইবা মমলশিং অসি চাদা ৬০দগী চাদা ৭০ ফাওবা হেনগৎখি। অদুনা দি.এ.পি. বেগ অমগী তশেংবা মমল অসি হৌজিক লুপা ২৪০০ ওইরে হায়রিবা অসি ফর্তিলাইজর কম্পনীশিংনা লুপা ৫০০গী সবসিদী অসি য়েংলবা মতুংদা লুপা ১৯০০দা য়োনবা য়াগনি। ঙসিগী ৱারেপ অসিগা লোইননা লৌমীশিংনা দি.এ.পি. বেগ অমদা লুপা ১২০০দা মখা তানা ফংলগনি।
পি.এম.না হায় মহাক্কী সরকারনা লৌমীশিংগী য়াইফনবা হোৎনখি অমসুং মমল হেনগৎপগী মৈশা লৌমীশিংনা ফংদনবা অঙম্বা পুম্নমক হোৎনগনি।
কেন্দ্র সরকারনা চহি খুদিংগী কেমিকেল ফর্তিলাইজরশিংগী সবসিদীদা লুপা করোর ৮০,০০০ চাদিং তৌরি। দি.এ.পি.দা সবসিদী হেনগৎলকপগা লোইননা ভারত সরকারনা খারিফ সিজন্দা অহেনবা লুপা করোর ১৪,৭৭৫ সবসিদী ওইনা চাদিং তৌরগনি।
অক্ষে ত্রিতিয়াগী নুমিৎতা পি.এম.-কিসানগী মখাদা লৌমীশিংগী একাউন্তদা লুপা করোর ২০,৬৬৭ হকথেংননা ত্রান্সফর তৌখ্রবা মতুংদা লৌমীশিংগী য়াইফনবা লৌবা মসিনা অনিশুবা ৱারেপনি।
*****
(Release ID: 1720051)
Visitor Counter : 106
Read this release in:
English
,
Urdu
,
Hindi
,
Marathi
,
Bengali
,
Assamese
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
প্রধানমন্ত্রীগী লোইশঙ
প্রধান মন্ত্রীনা 'লাইফস্তাইল ফোর দি এনভাইরোন্মেন্ত- লাইফ মুবমেন্ত' হায়বা গ্লোবেল ইনিসিএতিব হৌদোকখ্রে'
"ঐখোয়গী প্লানেৎ অসিনা থেংনরিবা খুদোংচাদবা অসিবু মীওইবদা য়ুম্ফম ওইবা, অপুনবা থৌনা অমসুং মতীক চাবা থবক পায়খৎতুনা তুং কোইনা চৎপা চাউখৎপা পুরক্নবা পাম্বৈ পুথোকপা"
"মিসন লাইফনা হৌখ্রবদগী পুদুনা হৌজিক্কী মীকুপা অসিদা পাঙথোক্তুনা তুংগী মীৎয়েং থম্লি"
"হন্থবা, নৌনা শীজিন্নবা অমসুং রিসাইকল তৌবা হায়বসিনা ঐখোয়গী পুন্সিদা তুশিন্দুনা লৈখ্রবা ৱাখল্লোনশিংনি। সার্কুলার একোনোমী অসি ঐখোয়গী নাৎ অমসুং পুন্সি মহিংগী মরুওইবা শরুক অমনি"
"তেক্নোলোজী অমসুং ত্রেদিসন্না য়ানশিন্নবা মতমদা পুন্সিগী মীৎয়েং শাল্লকই"
"ঐখোয়গী প্লানেৎতি অমত্তনি অদুবু ঐখোয়না হোৎনগদবদি য়াম্মি – মালেম অমা, হোৎনগদবনা কয়া অমা"
"ঐহাক্না প্রধান মন্ত্রী মোদীবু হায়রিবা প্রো-ক্লাইমেতিক ওইবা লমচৎ অসি মীয়ামদা চেলহন্নবা লৌখৎলিবা মালেমগী ওইবা থৌরাং অসিবু লুচিংবীবগীদমক থাগৎচরিঃ বিল গেৎস
ভারত অমসুং প্রধান মন্ত্রীনা অকোইববু ঙাক শেনবা অমসুং ক্লাইমেৎ অহোংবা লাকপা অমসুং মীওইবগী লমচৎকা মরী লৈননা মালেমগী লুচিংবা ওইরিঃ প্রোফেসর কেস সন্সতৈন, নজ থিয়রীগী অইবা
ভারত অসি মালেমগী অকোই
Posted On:
05 JUN 2022 7:31PM by PIB Imphal
প্রধান মন্ত্রী শ্রী নরেন্দ্র মোদীনা 'লাইফস্তাইল ফোর দি এনভাইরোন্মেন্ত- লাইফ মুবমেন্ত' হায়বা গ্লোবেল ইনিসিএতিব অমা ঙসি ভিদিও কনফরেন্সকী থোংদা হৌদোকখ্রে। হৌদোকপা অসিনা "লাইফ গ্লোবেল কোল ফোর পেপর' হায়বসিদা একাদেমিকশিং, য়ুনিভর্সিতী অমসুং রিসর্চ ইন্সতিত্যুসনশিং অসিনচিংবা কয়াদগী ৱাখল্লোন কৌরদুনা মালেমদা লৈরিবা মীয়াম, খুন্নাই অমসুং ওর্গানাইজেসনশিংদা অকোইবগী ফিভমদা লুম্না লৌবা পুন্সি মহিং অমা শাগৎনবা ইথিল পীননবা হোৎনগনি।
মীয়াম তিল্লিবা অদুদা ৱা ঙাংলদুনা, প্রধান মন্ত্রীনা হায়খি মদুদি ঙসিগী নুমিত অসি 'লাইফস্তাইল ফোর দি এনভাইরোন্মেন্ত- লাইফ মুবমেন্ত' হায়বা গ্লোবেল ইনিসিএতিব অসি হৌদোকপগী খ্বাইদগী চুন্নরবা নুমিত অমনি। মহাক্না হায়খি ঐখোয়না লাইফস্তাইল ফোর দি এনভাইরোন্মেন্ত মুবমেন্ত অসি হৌদোক্লে। ঐখোয়গী প্লানেৎ অসিনা থেংনরিবা খুদোংচাদবা অসিবু মীওইবদা য়ুম্ফম ওইবা, অপুনবা থৌনা অমসুং মতীক চাবা থবক পায়খৎতুনা তুং কোইনা চৎপা চাউখৎপা পুরক্নবা পাম্বৈ পুথোক্নবগীদমক মহাক্না আপিল তৌখি।
প্রধান মন্ত্রী অসিনা মীয়াম তিল্লিবা অসিদা নিংশিংখি মদুদি হায়রিবা মালেমগী থৌরাং অসি মমাং চহিগী কোপ ২৬তা ফোংদোকপা লৈখ্রে। মহাক্না মখা তারদুনা হায়খি মদুদি লাইফকী পান্দম অসি ঐহোয়গী প্লানেৎ অসিগা চুন্নবা পুন্সি মহিং অমা হিংদুনা মসিবু অমাং অতা থোকহন্দনবা হোৎনবনি। অমসুং অসিগুম্বা পুন্সি মহিং অমা হিংলিবা মীওইশিং অসিবু ঐখোয়না "প্রো-প্লানেৎ পীপল" হায়না কৌই।
মিসন লাইফনা হৌখ্রবদগী পুদুনা হৌজিক্কী মীকুপা অসিদা পাঙথোক্তুনা তুংগী মীৎয়েং থম্লি। হন্থবা, নৌনা শীজিন্নবা অমসুং রিসাইকল তৌবা হায়বসিনা ঐখোয়গী পুন্সিদা তুশিন্দুনা লৈখ্রবা ৱাখল্লোনশিংনি। সার্কুলার একোনোমী অসি ঐখোয়গী নাৎ অমসুং পুন্সি মহিংগী মরুওইবা শরুক অমনি।
প্রধান মন্ত্রী অসিনা মহাক্না অকোইবগা মরী লৈনবা থবক কয়া অমা ঐখোয়গী লৈবাক অসিগীদমক পাঙথোকপা ঙমহনবীবগীদমক লৈবাক অসিদা লৈরিবা মীওই ১.৩ বিলিয়নবু থাগৎপা ফোংদোকচখি। মহাক্না মসিমসু মখা তাখি মদুদি ভারতকী উমংগী শরুক অসি হেনগৎলক্লি অমসুং মসিনা মরম ওইদুনা নোংশা, কৈ, কবোকৈ, শামু অমসুং ঈশিং শামুশিংগী মশীংসু হেনগৎলক্লি। মহাক্না হায়খি মদুদি ভারতনা ফোসিল ফ্যুল নত্তবা ফ্যুলদা য়ুম্ফম ওইদুনা মৈ পীগনি হায়না লেপখিবা ৱাশক অদু থানখিবা মতমদগী চহি ৯ ঙনখৎনা মায় পাকপা ঙম্লে। পেত্রোলদা ইথানোল ১০% হাপ্পগী পান্দমসু নবেম্বর ২০২২গী মমাংদা থা ৫ ঙনখৎনা পাঙথোকপা ঙম্লে। মহাক্না হায়খি মদুদি রিন্যুএবল এনর্জী হায়বসিনা লৈঙাক অসিগী য়াম্না ৱাংবা মীৎয়েং থম্লিবা অমনি। মাংজিল থাবা হায়বসি ইন্নোভেসন অমসুং ওপন্নেস হায়বসিগী মখা পোল্লি হায়না মহাক্না হায়খি। তেক্নোলোজী অমসুং ত্রেদিসন্না য়ানশিন্নবা মতমদা পুন্সিগী মীৎয়েং শাল্লকই।
প্রধান মন্ত্রীনা নিংশিংখি মদুদি মহাত্মা গান্ধীনা জিরো কার্বনগী পুন্সি মহিং অমগী মতাংদা ৱারী শাখি। ঐখোয়গী নোংমগী পুন্সিদা, ঐখোয়না তুং কোইনা লৈহৌগদবা অমা খনসি হায়না মহাক্না হায়খি। মহাক্না মীয়ামগী পুক্নিং চিংশিল্লদুনা হন্না শীজিন্নবা, হন্থবা, অমসুং নৌনা শীজিন্নবা আপিল তৌখি। ঐখোয়গী প্লানেৎতি অমত্তনি অদুবু ঐখোয়না হোৎনগদবদি য়াম্মি – মালেম অমা, হোৎনগদবনা কয়া অমা। "অকোইবগী ফিভম ফগৎনবা অমসুং মালেমগী থাক্তা তৌরকপা অফবা থবকশিংদা ভারতনা মতম চুপ্পদা মতেং পাংনবা শেম শারি। ঐখোয়গী ত্রেক রেকোর্দনা মসিগী শাখিনি" হায়রদুনা মহাক্না ৱারোইশিন পীখি।
থৌরম অদুদা শ্রী বিল গেৎস, কো-চীয়র্মেন বিল এন্দ মেলিন্দা গেৎস ফাউন্দেসন; লোর্দ নিকোলস স্তর্ন, ক্লাইমেৎ একনোমিস্ত; প্রোফেসর কেস সন্সতৈন, নজ থিয়রীগী অইবা; শ্রী অনিরুদ্ধা দাসগুপ্ত, সি.ই.ও. অমসুং প্রসিদেন্ত ৱার্ল্দ রিসোর্সেস ইন্সতিত্যুৎ; শ্রীমতি আইঙ্গর এন্দর্ন, য়ু.এন.ই.পি. গ্লোবেল হেদ; শ্রী অচিম স্তৈনর, য়ু.এন.দি.পি. গ্লোবেল হেদ অমসুং শ্রী দেভিদ মাল্পাস, ৱার্ল্দ বেঙ্ক প্রসিদেন্তসু ময়ামগী মরক্তা শরুক য়াখি। কেন্দ্রগী মন্ত্রী শ্রী ভুপেন্দ্র য়াদব, অমসুং সি.ই.ও. নিতি শ্রী অমিতাভ কান্থসু থৌরম অদুদা শরুক য়াখিবশিংগী মরক্তা অমা ওইখি।
শ্রী বিল গেৎস, কো-চীয়র্মেন বিল এন্দ মেলিন্দা গেৎস ফাউন্দেসননা হায়খি মদুদি হেনগৎলক্লিবা ইমিসন অসিবু লান্থেংনবদা ভারতনা লুচিংবগী থৌদাং লৌদুনা হোৎনরিবা কয়া অসিদা অপেনবা পোকই। "ঐহাক্না লাইফ মুবমেন্তকী মতাংদা অমসুং মসিনা অপুনবগী ওইবা থবক অমা শাগৎনবা হোৎনবদা লৈগদবা শক্তিগী মতাংদা খঙবদা হরাউজৈ। গ্রীনহাউজ গ্যাস মুত্থৎনবগীদমক ঐখোয়না অনৌবা তেক্নোলোজী কয়া অমা চঙই অমসুং মসিদা মায়কৈ খুদিংদগী শরুক য়াবা চঙই। হায়রিবা তেক্নোলোজী অসিবু পাক শন্না শীজিন্নরকনবা হোৎনবদা অচৌবা শেন্থং অমা চঙবদা নত্তনা প্রাইভেৎ অমসুং পব্লিক সেক্তরশিংনা পুনশিনবা তঙাইফদে অমসুং ইন্দিভিজ্বেলশিংদগী দিমান্দ লাকপা চঙই। ইন্দিভিজ্বেল এক্সন্না মার্কেৎকী ইঙ্গিৎ অমা পীগনি অমসুং মসিনা লৈঙাক অমসুং লল্লোন ইতীকশিংনা হায়রিবা ইনোবেসনশিং অসিদা শেল থাদনবা পুক্নিং থৌগৎকনি অমসুং ঐখোয়না পাম্লিবা থাক অসি য়ৌগনি। "ঐহাক্না প্রধান মন্ত্রী মোদীবু হায়রিবা প্রো-ক্লাইমেতিক ওইবা লমচৎ অসি মীয়ামদা চেলহন্নবা লৌখৎলিবা মালেমগী ওইবা থৌরাং অসিবু লুচিংবীবগীদমক থাগৎচরি। ঐখোয়না অপুনবা ওইনা গ্রীন ইন্দস্ত্রিএল রিভোলুসন অমা শাগৎপা ঙমগনি" হায়না শ্রী গেৎসনা ফোংদোকখি। মহাক্না মখা তারদুনা "ক্লাইমেত চেঞ্জ থেংনবগী অপুনবা ওইনা চঙলিবা থৌদাং অসি মমাংদা অসুম্না লূম্না লৌরমদে মসিদা ভারতনা লৌরিবা লুচিংবগী থৌদাং অসিনা ঐখোয়গী পান্দম অদু য়ৌবদা মরুওইবা থৌদাং অমা ওইরি" হায়খি।
ভারত অমসুং প্রধান মন্ত্রীনা অকোইববু ঙাক শেনবা অমসুং ক্লাইমেৎ অহোংবা লাকপা অমসুং মীওইবগী লমচৎকা মরী লৈননা মালেমগী লুচিংবা ওইরি অমসুং ঐখোয় কয়া অমনা ভারত্তা ইথিল অমসুং ৱাখল্লোন পীনবা য়েংলি হায়না প্রোফেসর কেস সন্সতৈন, নজ থিয়রীগী অইবা অসিনা ফোংদোকখি। প্রোফেসর অসিনা লমচৎ হোংনবগী ওইবা ইস্ত ফ্রেমৱার্ককী মতাংদা ফোংদোকখি। ইস্ত হায়বদি ইজি, এত্রেক্তিব, সোসিএল অমসুং তাইম্লী হায়বনি। মহাক্না 'এফ' হায়বা ময়েক অসিমসু হাপচিল্লে হায়রদুনা মসিগী ফ্রেমৱার্ক অসি ফিস্ত ওইরে হায়খি। এফ হায়বসিনা ফন তাকই অমসুং মহাক্না হায়খি মদুদি প্রো-এনভাইরোন্মেন্তকী ওইবা থবকশিং অসি তোইনা নুংঙাইবা ওইগল্লি অমসুং ভারতনা মসিগী মতাংদা হন্দক্তা ময়াম মাংদা উৎখ্রবনি।
মিসেস আইঙ্গর এন্দর্সন, য়ু.এন.ই.পি. গ্লোবেল হেদনা থৌরম অদুদা ৱা ঙাংলদুনা প্রধান মন্ত্রীগী লাইফ হৌদোকপা অসিবু তরাম্না ওকখি। "মীওই বিলিয়ন ১রোমগা লোয়ননা, অমসুং ইন্নোবেসন পাম্বা মীওই কয়াগা লোয়ননা ভারতনা মালেমগী এনভাইরোন্মেন্তকী ওইবা থবকশিংগী ময়োল অমা ওইরি" হায়না মহাক্না হায়খি।
ভারতনা মালেমগী থাক্তা লৈবা ক্লাইমেৎ এক্সন্দা কাইনেতিক এনর্জী অমা পীরি হায়না শ্রী অচিম স্তৈনর, য়ু.এন.দি.পি. গ্লোবেল হেদ অসিনা ফোংদোকখি। মসিদা ইন্তর্নেসনেল সোলার এলাইএন্স অমসুং কোএলিসন ফোর দিজাস্তর রেজিলিএন্ত ইনফ্রাস্ত্রকচর অমসুং ৱান সন ৱান ৱার্ল্দ ৱান গ্রিদকী মাইকৈদা চঙশিনলিবা থবকশিং অসি য়াওরি।
শ্রী অনিরুদ্ধা দাসগুপ্ত, সি.ই.ও. অমসুং ৱার্ল্দ রিসোর্স ইন্সতিত্যুৎকী প্রসিদেন্তনা প্রধান মন্ত্রীবু ঐখোয়না করম্না হিংলি, করম্না কঞ্জুম তৌরি অমসুং ঐখোয়না করম্না প্লানেত অসিবু ঙাক্কনি হায়বগী মতাংদা মালেমগী ওইবা ঈহৌ অমা অমসুং ৱারী ৱাতাইশিংগীদমক থাগৎখ্রে।
লোর্দ নিকোলাস স্তর্ন, ক্লাইমেৎ একনোমিস্তনা সি.ও.পি. ২৬ গ্লাসগোদা চাউখৎপগী অনৌবা লম্বী অমগী মতাংদা পীখিবা মশক নাইরবা প্রধান মন্ত্রীগী ৱারোল অদুবু নিংশিংখি। "মসিনা ২১শুবা চহি চাগী ওইবা খুন্নাই অসিগী পুন্সি মহিং চাউখৎহনবা অমসুং তুংগী মীরোলশিংগীদমক ঙাক শেলহৌনবা চাউখৎপগী ৱারী অমা ওইরগনি।'
শ্রী দেভিদ মাল্পাস, ৱার্ল্দ বেঙ্ককী প্রসিদেন্তনা ভারতকী অইবশিংদা য়াওরিবা অকোইবগী ফিভমগী মতাংদা য়াওরিবা ভারতকী ৱাখল্লোনশিংবু নিংশিংখি। মহাক্না মসিগুম্বা অথুবা থৌরাং অসিবু প্রধান মন্ত্রীগা সিভিল সর্ভিস কেপাসিতী বিল্দিংগী গুজরাত্তা ২০১৯দা উন্নখিবা অদুদা উখ্রে হায়না নিংশিংখি। মহাক্না স্বচ্ছ ভারত, পোশন, আসা অসিনচিংবা লোকেল ইনিসিএতিবশিং অসিবু থাগৎখি।
লাইফকী ৱাখল্লোন অসি প্রধান মন্ত্রী অসিনা ২৬শুবা য়ুনাইতেদ নেসন্স ক্লাইমেত চেঞ্জ কনফরেন্স ওব দি পার্তিজ (কোপ২৬), গ্লাসগোদা হৌদোকখ্রে। ৱাখল্লোন অসিনা অকোইবগী ফিভমবু হেন্না পুক্নিংদা থম্বা পুন্সি মহিং অমা হায়বদি 'মাইন্দফুল ওইবা তশেংনা খঙনা শীজিন্নাব' অমসুং 'ৱাখল তাদবা অমসুং থুগাই য়ৈখাইবগী মওং' অমা নত্তবা মওংদা হিংবগী ৱাখল্লোন অমা পীরি।
***************
(Release ID: 1831408)
Visitor Counter : 32
Read this release in:
Malayalam
,
Telugu
,
English
,
Urdu
,
Hindi
,
Marathi
,
Bengali
,
Assamese
,
Punjabi
,
Gujarati
,
Odia
,
Tamil
,
Kannada


text:
ইলেক্ত্রোনিক্স অমসুং আই.তি. মন্ত্রালয়
রেজ ২০২০ – পি.এম.না নুমিৎ ৫নিগী রেজ ২০২০ গ্লোবেল এ.আই. সম্মিত হৌদোকখ্রে, মহাক্না হায়খি মদুদি মালেমগী ওইনা ভারতনা এ.আই. হব ওইহনগনি
এ.আই.দা ইন্দিয়াস নেস্নেল প্রোগ্রামনা এ.আই.বু চুম্না শিজিন্নদুনা সমাজগী ওইবা অৱাবা অসি কোকহনগনি: শ্রী নরেন্দ্র মোদী
ইন্দিয়াদা লৈরিবা মীশীং অসিনা লৈবাক অসিগী এ.আই.ইকোসিস্তেম মাংলোম চংবদা হৈ-শিংলবা প্রোফেসনেলশিংনা অচৌবা শক্লোন লৌগনি:শ্রী রবি শঙ্কর প্রসাদ
ইন্দিয়ন ১.৩না দিজিতেলগী শক্তি পাইরক্লবা মতমদা, মখোয়না দিজিতেল ইন্তরপ্রাইসেসগী অচৌবা অমা মশিং অমা ওইদুনা য়াম্না থুনা চাওখৎপা পুরক্কনি অমদি হেন্না ফবা পুন্সি মহিং অমসুং খুদোংচাবা ময়াম অমা ফংলগনি:মিস্তর মুকেশ অম্বানি
এ.আই.না ২০৩০দা য়ু.এস.দি. ত্রিলিয়ন ১৫.৭ পুথোক্লগনি: দাঃ আর্বিন কৃষ্ণ, সি.ই.ও. আই.বি.এম. ইন্দিয়া
এ.আই.না লোনগী অৱাবা কোকহনবাদা মতেং পাংগনি: প্রোফেসর রাজ রেদ্দী
লৈবাক ১৪০দগী মীয়াম ৬১,০০০ হেনবনা ওক্তোবরগী ৫দগীনা ৯ ফাওবা চৎথগদৌরিবা মেগা দিজিতেল সম্মিত অসিদা শরুক য়ারি
মালেমগী এ.আই. এক্সপার্তশিংনা এ.আই.বু দিজিতেল প্লেতফোর্ম ওইনবা, রোবুস্ত দেতা পুথোকপা অমসুং সোসিএল ইম্পাৱরমেন্তগী এ.আই. ফ্রেমৱার্ক লৌরিবা থৌদাং অসিদা থৱাই য়াওনা হোৎনরি
Posted On:
06 OCT 2020 10:13AM by PIB Imphal
প্রধান মন্ত্রী শ্রী নরেন্দ্র মোদীনা ঙরাং অথেংবদা রেজ ২০২০ হৌদোকখ্রে – ‘রেস্পোনসিবল এ.আই. ফোর সোসিএল ইম্পৱরমেন্ত ২০২০,’ হায়রিবা অসিদা ইলেক্ত্রোনিক্স অমসুং আই.তি., কম্ম্যুনিকেসন অমসুং লো অমসুং জস্তিসগী মিনিস্তর শ্রী রাবি শঙ্কর প্রসাদ, য়ু.এস. প্রসিদেন্তস ইনফোর্মেসন তেক্নোলোজি এদভাইজরি কম্মিতিগী হান্নগী কো-চেয়র, পাদ্মা ভুসন এৱার্দি, তুরিং এৱার্দি প্রোফেসর রাজ রেদ্দী, রিলাইএন্স ইন্দস্ত্রী লিমিতেৎকী চেয়রমেন শ্রী মুকেশ অম্বানি, আই.বি.এম. ইন্দিয়াগী সি.ই.ও. দাঃ আর্বিন কৃষ্ণ, এন.আই.তি.আই.আয়োগগী সি.ই.ও. শ্রী অমিতাব কান্ত অমসুং ইলেক্ত্রোনিক্স অমসুং আই.তি. মিনিস্ত্রীগী সেক্ত্রেতরি শ্রী অজয় প্রকাশ সাওহনিনা শরুক য়াখি। সম্মিত অসি সেসন ৪৫ থোক্না ওক্তোবরগী ৫দগী ৯ ফাওবা পাংথোক্কনি, হায়রিবা অসিদা একাদামিয়া, ইন্দস্ত্রী অমসুং সরকারগী ৱাঙাংলোই ৩০০ রোম্না শরুক য়াগনি।
থৌরম অসিদা ৱা ঙাংলদুনা প্রধান মন্ত্রীনা হায়খি মদুদি পুৱারীগী খোঙথাং খুদিংদা, ইন্দিয়ানা মালেমগী ওইনা ৱাখল লৌশিং অমসুং তম্বদা মাংজিল থাদুনা লাক্লি। ঙসিগী আই.তি.গী মতম অসিদা ইন্দিয়ানা য়াম্না চাওনা মতেং পাংলি। মহাক্না ইন্দিয়াদা মালেমগী এ.আই. হব থম্নবা পল্লি।
“ইন্দিয়ানা গ্লোবেল আই.তি. সর্ভিস ইন্দস্ত্রীগী পাৱরহাউস অমনি হায়বা উৎকনি। ঐখোয়না দিজিতেলদা মকোক থংগনি অমসুং মালেম পুম্বদা খংহনগনি। ঐখোয়না ইন্দিয়া অসি মালেমগী ওইবা এ.আই. হব অমা ওইবা পাম্মী। ইন্দিয়ন কয়া অমা মসিদা হান্ননা থবক শুদুনা লৈরবনি। ঐহাক্না আশা তৌই মদুদি কয়া অমসু মসিদা তৌরকখিগনি। ঐখোয়না চংশিল্লিবা অসি তীমৱার্ক, থাজনবা, খুৎশম্নবা, মশানা দায়তা লৌবা অমসুং মশা য়াওবা অসিনি” শ্রী মোদীনা হায়খি।
“এ.আই.দা ইন্দিয়াস নেস্নেল প্রোগ্রাম অসি সমাজ অসিগী অৱাবা কয়া অসি কোকহনবা অসিনি” প্রধান মন্ত্রীনা মখা তানা হায়খি। শ্রী মোদীনা হায়খি মদুদি মীওইবা হায়বা অসি খোঙকাপ খর চংশিন্দুনা এ.আই.দা চংগদবনি। “ঐখোয়না এ.আই. নৈনবদা ঐখোয়না মীওইবগী ৱাখলনা ঙমদবা লৈতে অমসুং মীওইবগী ইথিল অসিনা খ্বাইদগী কনবা ওইগনি। মসিনা তোপ তোপ্পা অমা ওইদুনা মেচিনদগী হেন্না খুদোংচাবা লৈরিবনি। খ্বাইদগী শিংলবা এ.আই. অমনা ঐখোয়গী অয়াবা য়াওদনা থবক অমত্তা তৌবা ঙম্লোই” শ্রী মোদীনা হায়খি।
শ্রী রাবি শঙ্কর প্রসাদনা ভারত সরকারনা লৈবাক অসিদা পায়খৎলিবা এ.আই. অঙম্বা অসি পুথোক্তুনা হায়খি। মহাক্না হায় মদুদি সরকার অসিনা এ.আই. সেন্তর কয়া অমা লিংখৎলে অমসুং হায়রিবা সেন্তর অসিগুম্বা কয়া অমা নহাশিংগীদমক লিংখৎলগনি। “তেক্নোলোজিনা ঐখোয়বু মতম অমদা হেনগৎতুনা চৎলি অদুবু ঐখোয়না এ.আই.বু চাওখৎপা অমা পুরক্নবা হোৎনবদা হরাও তয়াম্না ওক্লি। ইন্দিয়াদা লৈরিবা মীশীং অসিনা লৈবাক অসিগী এ.আই.ইকোসিস্তেম মাংলোম চংবদা হৈ-শিংলবা প্রোফেসনেলশিংনা অচৌবা শক্লোন লৌগনি” হায়না শ্রী প্রসাদনা হায়খি।
মিস্তর মুকেশ অম্বীনিনা মহাক্না ৱা ঙাংবদা হায় মদুদি ইন্দিয়া অসি ইন্দিয়ন বিলিয়ন কয়ানা দেতা খোমগৎপগী শক্তি লৈ মসিনা মালেমগী মকোক থংবা এ.আই.গী শান্নরোই ওইরকপা য়ারি। “ইন্দিয়ন ১.৩না দিজিতেলগী শক্তি পাইরক্লবা মতমদা, মখোয়না দিজিতেল ইন্তরপ্রাইসেসগী অচৌবা অমা মশিং অমা ওইদুনা য়াম্না থুনা চাওখৎপা পুরক্কনি অমদি হেন্না ফবা পুন্সি মহিং অমসুং খুদোংচাবা ময়াম অমা ফংলগনি” মিস্তর অম্বীনিনা হায়খি।
থিজিন্দুনা য়েংবা অমগী মখাদা, এ.আই.না ইন্দিয়াদা চহিগী ওইনা চাওখৎলকপগী চাং অসি ১.৩% নি অমসুং ২০৩৫ ফাওবদদি য়ু.এস.দি. বিলিয়ন ৯৫৭ লৈবাক্কী ইকোনোমিদা হাপচিল্লগনি।
“মালেমগী থাক অমদা, এ.আই.না ২০৩০ ফাওবদা য়ু.এস.দি. ত্রীলিয়ন ১৫.৭ পোত্থোক লৈগনি অমসুং মসিনা শেন্মীৎলোন ফগৎহনবা নত্তনা মালেম অসিদা মীওই মিলিয়ন কয়াগী পুন্সি মহিং ফগৎহলগনি” দাঃ আর্বিন কৃষ্ণনা হায়খি।
প্রোফেসর রাজ রেদ্দী হায়খি মদুদি এ.আই.না লোনগী অৱাবা কোকহনবাদা মতেং পাংগনি অমসুং লায়চৎ অসি লাকশিনলগনি।
“ঙসি, ঐখোয়না চহি ৫০গী মমাংদা তৌবা ঙমদবা ওইথোক্লরোইদবা থবক অদু ঙসিদি তৌবা ঙম্লে। এ.আই. শিজিন্নদুনা কনাগুম্বা অমনা লোন অমা হেক্তা শিজিন্নদুনা মশা মথন্তা কার থৌবা অমদি গ্রান্দমাস্তর ফাওবগী থাক্তা চেস শান্নবা ফাওবা লোল হন্দোক্তুনা খংহল্লি।
থৌরম হৌদোকপা অসি মখা চৎথরকপা ওইনা আর্তিফিসিএল ইন্তিলিজেন্স শিজিন্নদুনা মালেম অসি ওন্থোক্লি। সেসন অসি প্রোফেসর রেদ্দী, মিস্তর কান্ত অমসুং মিস্তর সাউহনিনা ৱা ঙাংখি। সেসন অসি এন.ই.জি.দি.গী প্রসিদেন্ত অমসুং সি.ই.ও. মিস্তর অবিশেক সিংহ অমসুং মাইগোবকী সি.ই.ও.না য়েংশিনখি।
লৈবাক ১৪০দগী মীয়াম ৬১,০০০ হেনবনা ওক্তোবরগী ৫দগীনা ৯ ফাওবা চৎথগদৌরিবা মেগা দিজিতেল সম্মিত রেজ ২০২০ অসিদা শরুক য়াননবা রেজিস্তর তৌখি।
লৌউ শিংউবদগী ফিন-তেক অমসুং হকশেলগী চেকশিন থৌরাংদগী পোৎ চৈ ফাওবা ইন্দিয়ানা আর্তিফিসিএল ইন্তিলিজেন্স শিজিন্নবা উরি। রেজ ২০২০ সম্মিত (http://raise2020.indiaai.gov.in/) না খন্ন নৈনবগী মফম অমা লৈরি।
রেজ ২০২০গী মরমদা:
রেজ ২০২০ অসি মসিগী মওংদা মসিনা অহানবনি, আর্তিফিসিএল ইন্তিলিজেন্স না মালেমগী ৱাখল মান্নবশিং পুন্সিল্লি অমসুং সমাজ অমা ওল্লকপদা আর্তিফিসিএল ইন্তিলিজেন্সনা শিজিন্নরি। ভারত সরকার অমসুং লোয়ননা ইলেক্ত্রোনিক্স অমসুং ইনফোর্মেসন তেক্নোলোজি অমসুং এন.আই.তি.আই. আয়োগকা পুন্না শিনবা অসিনা মালেমগী ইন্দস্ত্রীগী মকোক থোংবা কয়া অমা পুনবা ফংলি।
ৱেবসাইত: http://raise2020.indiaai.gov.in/
*****
(Release ID: 1662008)
Visitor Counter : 103


text:
শরুশীং অসি য়াম্নমক মরুওই মদুদি ঐখোয়গী পুন্সিদা ঐখোয়গী শরুশীং অসি মশা-মউ ফনা থম্বা হায়বসি য়াম্না তঙাইফদে। মশা-মউ ফবা শরুশীংনা মপাঙ্গল লৈবা ফাউন্দেসন অমা পী অমদি মসিনা অশোক-অপন্দগী ঙাকথোকপা ঙমহল্লি। মখোয় অসি ঐখোয়গী হকচাংদা য়াউরিবা মশীং য়াম্লবা ওর্গানশীংবু সপোর্ট তৌবদা মতেং পাংলিবা কেলসিয়মগুম্বা মরুওইবা মিনরেলশীং অসি থমজিনফম (bank) অমা ওইনসু মথৌ তৌই।
শরুশীং অসি অহিংবা ওই (alive) অমসুং লেপ্তনা হোংই, অমদি পুন্সিগী অরোইবা মতমফাউবা অনৌবা শরুশীং শেমগৎলি অমসুং অরিবা শরুশীংদি মাংখি। মপুং মরৈ ফারবা মীওইশীংদদি, শরু পোলাং অসি চহি 7–10 খুদিংগী মপুং ফানা শিন্দোকই।
নহাক্না নহা ওইরিঙৈ মতমদা মচি ওইবা চিঞ্জাক চাদুনা অমসুং এক্সরসাইজ তৌদুনা শরুগী চেক্সিন-থৌরাং লৌবনা নহাক্না পাম্লিবা পুন্সি মহিং অদু হিংনবা অফবা শরু লৈহনবদা মতেং পাংগনি। শরুবু চেক্সিন্না থম্বা হায়রিবা কাখল অসিদা নহাকনা শরুগী হকশেলগী মরমদা খংবা ঙমগনি। ঐখোয়না নহাকপু মপাঙ্গল হেন্না হাপ্নবগীদমক নঙোন্দা দাইএটরি মেনেজমেন্ট অমসুং এক্সরসাইজগুম্বা ওইবা য়াবা সেলফ-মেনেজমেন্ট ষ্টেপশীং অসি, নুপীশীংদা তোইনা থোক্কনবা শরুগী দিসওর্দর অমা ওইরিবা ওষ্টিওপোরোসিস (osteoporosis)বু ঙাকথোক্নবগীদমক্তা খংহনগনি।
শরুশীং অসি নহাক্কী শরু পোলাংগী অয়াম্বা শরুকশীংবু শেম্লিবা অহিংবা টিসুশীংনি। মপুং মরৈ ফারবা মীওই অমগী হকচাংদা শরু 206 লৈ অদুগা পিক্লিবা অঙাংশীংদনা চাউরাক্না শরু 300মুক লৈ। শরুশীংনা নহাকপু লেং-ওৎপদা অমসুং নহাক্কী ইন্টরনেল ওর্গানশীংবু ঙাক্তুনা থম্বদা মতেং পাংই।
শরু অসি প্রোটিন অমসুং অতৈ মিনরেলশীং হায়বদি, কেলসিয়ম, ফোসফেট অমসুং মেগ্নেসিয়মগুম্বা অতৈ মিনরেলশীংনা শাবনি। নপশিন্নবা পোৎশক (cementing substance) অমা ওইরিবা কোলাজেন (প্রোটিন মখল অমা) অসিনা শরুশীংগী ষ্ট্রকচর অমসুং ফ্রেমৱার্ক শেম্মী।
শরু অমগী বেসিক ষ্ট্রকচরেল কম্পোনেন্টশীং অদু মখাগীসিনি।
বোন1বোন2
শরুশীংনা বোন মেটাবোলিজম হায়না খংনবা রিজোর্পসন (অরিবা শরু লৌথোকখিবা) অমসুং দিপোজিসন (অনৌবা শরু শেম্বা)গী অকনবা প্রোসেস অমা লেপ্তনা চত্থদুনা লৈ।
নহাক্কী শরুশীংগী রিজোর্পসন অমসুং দিপোজিসনদা মরুওইবা সেল অনি চংই। মখোয় অদুদি মখাগীসিনি।
নহাক্কী হকচাংগী ফিজিওলোজিকেল ফঙ্কসনশীংগী মথৌ তাবা মিনরেলশীং নহাক্কী হকচাংনা খল মান্ননা থম্লিবসি সেলশীং অসিগী মতেংননি। রিজোর্পসন অমসুং দিপোজিসনগী প্রোসেস অসি পুন্সি চুপ্পা লেপ্তনা চত্থদুনা লৈ।
নহাক্কী হকচাংদা য়াউরিবা কেলসিয়মগী 99%দি নহাক্কী শরুদা য়াউবা মরম্না শরুবু ফনা থম্নবগীদমক্তা কেলসিয়ম মতিক চানা চাবা হায়বসি মথৌ তাই। অতৈ অতোপ্পা ন্যুত্রিএন্টশীংগী মনুংদা ফোসফোরস, মেগ্নেসিয়ম, ফ্লুওরাইদ অমসুং ভিটামিক K অসিসু য়াউই। কেলসিয়ম য়াম্না য়াউবা চিঞ্জাকশীংগী মনুংদা শঙ্গোম অমসুং শঙ্গোমগী পোত্থোকশীং অসি পনবা য়াই।
ভিটামিন D অসি চিঞ্জাক্তগী কেলসিয়ম ফজনা চুপশিন্নবগীদমক মথৌ তাই। নুমিৎকী মঙালনা নহাক্কী হকচাংদা ভিটামিন D মতিক চানা পী অমসুং মদু নহাক্কী উনশানা চুপশিল্লি।
মসি ফোর্টিফাইদ মিল্ক, ভিটামিন D-ফোর্টিফাইদ ফুদ অমসুং ফেত্তি ফিস (fatty fish)নচিংবা দাইএটরি সোর্সশীংগী খুত্থাংদসু ফংবা য়াই।
শরুগী হকশেলবু শোকহনবা ফেক্টর কয়ামুক লৈরি।
ওষ্টিওপোরোসিস হায়বসি মরুওইনা কেলসিয়মগী মওংদা শরুদগী মিনরেল মাংখিবা মতমদা থোকই। ওষ্টিওপোরোসিসনা মরুওইনা নুপীদা শোকহল্লি অমদি মসিনা নুপাশীংদসু শোকহনবা তারবসু মসিগী পার্সেন্টেজদি নেম্মী।
ওষ্টিওপোরোসিসনা লাইওং অমত্তা উত্তে অমসুং মসি মহৌসানা চহি অহল ওইশিল্লকপা থৌওংগী শরুক অমা ওইগল্লি। অদুম ওইনমক, নুপী খরদি লায়না অসি পুন্সিগী অঙনবা শরুকশীংদা অতৈ লায়নাগী ফেক্টরনা মরম ওইদুনা নারকপা য়াউই। নুপীশীংদা মসি মেনোপোজগী মতুংদা লাকপগী রিস্ক লৈ। মসিনা লাইওং অমত্তা উত্তবা মরম্না নহাক্কী শরু অদু ফ্রেকচর ওইরবা নত্ত্রগা ফ্রেকচর অদু হন্না হন্না তৌরক্লবদি, নহাক্কী দোক্টরদুনা ওষ্টিওপোরোসিসনি হায়না চিংনরগনি।
নহাক্কী দোক্টরনা নহাক্কী শরুশীংদগী মিনরেল মাংখিবদু, নহাক্কী বোন মিনরেল দেন্সিটি (BMD) লেপকদবা টেষ্টশীংগী খুত্থাংদা ইভাল্যুএট তৌরগনি।
মপাঙ্গল কনবা শরু শেম্বা হায়বসি পুন্সিগী অঙনবা শরুক্তা হৌই। পুন্সি চুপ্পা মশা-মউ ফনা লৈবা হায়বসি নহাক্কী শরুশীংবু ফনা থম্নবগী খ্বাইদগী ফবা লম্বীনি। অফবা শরু লৈহন্নবগী মরুওইবা ফেক্টরশীংদি মখাগীসিনি:
হোর্মোনশীং: এষ্ট্রোজেন হোর্মোন (Estrogen) পুথোকপা হায়বসি ইনখৎলক্লিবী নুপীশীং অমসুং নহা ওইরিবী নুপীশীংদা বোন মাস (bone mass) লেংদনা থম্নবগীদমক য়াম্না মরুওই। মখাদা পীরিবা কন্দিসনশীংসিদা এষ্ট্রোজেন ৱাৎপসি থোকই, অমদি মসিনা বোন মাস শোকহন্দুনা ওষ্টিওপোরোসিস ওইহল্লকপা য়াই:
পুন্সি মহিং (Lifestyle):
মৈখু শিজিন্নবনা শরুগী হকশেল শোকহল্লি অমসুং নুপীশীংদা বোন মাস (বোন মিনরেল দেন্সিটি)কী চাং য়াম্না মাংহল্লি। মসিগীসু মথক্তা, ওষ্টিওপোরোসিসনা নাবা অমদি ওষ্টিওপোরোসিকী হিদাক চারিবী অমসুং মৈখু শিজিন্নবা লেপ্তবী নুপীশীংদদি লাইয়েং অসি কান্নবশীং মপুংফানা ফংদে। য়ু কা হেন্না থকপী নুপীশীংদসু ওষ্টিওপোরোসিস নারকপগী রিস্ক লৈ।
ওষ্টিওপোরোসিস ওইহল্লকপগী পুন্সি মহিংগা কোন্নবা ফেক্টরশীং মখাদা পীরি:
কেলসিয়ম: শরুগী মপাঙ্গল অসি খ্বাইদগী ৱাংবা থাক্তা কলহনবদা চংবা মরুওইবা ন্যুত্রিএন্টশীংগী মনুংদা কেলসিয়ম হায়বসিসু অমনি। ওষ্টিওপোরোসিস থীংনবগীদমক্তা নহাক্না কেলসিয়ম মরাং কায়বা মরুওইবা চিঞ্জাক ওইরিবা শঙ্গোমগী পোত্থোকশীং চাং য়াম্না য়াউবা অফবা বেলেন্স দাইট অমা চাবা তাই।
ভিটামিন D: ভিটামিন Dনা কেলসিয়ম মেটাবোলিজমগা মরি লৈনবা মরুওইবা ফঙ্কসন কয়া পাংথোকই। মসিনা গেষ্ট্রোইন্টেষ্টাইনেল সিষ্টেম অমসুং কিদনিদগী কেলসিয়ম চুপশিনবা হেনগৎহনবদা মতেং পাংই অমসুং মসিবু নহাক্কী বোদি টিসুশীং অমসুং ঈদা ফংহনগনি। মসিনা নহাক্কী শরুশীংদা কেলসিয়ম পৈশিনবদা মতেং পাংগনি।
নোংমদা চাগদবা কেলসিয়মগী রিকমেন্দ তৌরিবা চাং (সোর্স : দাইএটরি গাইদলাইন্স ফোর ইন্দিয়ানস, NIN)
তোঙান-তোঙানবা চিঞ্জাকশীংদা য়াউরিবা কেলসিয়মগী চাংচৎ (সোর্স : দাইএটরি গাইদলাইন্স ফোর ইন্দিয়ানস, NIN)
শরুশীং অসি বোন লোস (bone loss) অমসুং রি-গ্রোথ (re-growth)কী লেপ্তবা থৌওং অমা চত্থদুনা লৈ। নহাক্না চহি য়ামশিল্লক্লিবমখৈ, বোন গ্রোথতগী বোন লোসনা হেল্লকপা য়াই অমসুং মসি নোর্মেলনি অমসুং মহৌশাগী প্রোসেসনি। নশা ফনা লৈনবগী তঞ্জা হেনগৎহন্নবগীদমক নুমিৎ খুদিংগী এক্সরসাইজ তৌ অমসুং কেলসিয়ম অমসুং ভিটামিন D মতিক চানা চাউ। ওষ্টিওপোরোসিস থীংনবগীদমক দোক্টরগী পাউতাক লৌ নত্ত্রগা লাইয়েংনবগী অফংবা ওপশনশীং লৌ।
চহি য়ামখৎলক্লিবমখৈ নহাক্কী হকচাংদা অহোংবা কয়ামুক লাকই। চহি য়ামশিল্লকপগা লোয়ননা নহাক্কী হকচাংদা লাক্কদবা অচৌবা অহোংবা খরা মখাদা পিরি:
মথক্তা পীরিবা হকচাংগী অহোংবশীং অসিনা নঙোন্দা ফ্রেকচর, অশোক-অপন, ওষ্টিওপোরোসিস অমসুং অরথ্রাইটিসকী রিস্ক হেনগৎহল্লি। নুমিৎ খুদিংগী এক্সরসাইজ তৌবনা মথক্কী কমপ্লিকেসনশীং অসি থীংবদা মতেং পাংগনি অমসুং ওষ্টিওঅরথ্রাইটিস অমসুং ওষ্টিওপোরোসিসকুম্বা ক্রোনিক দিজিজ খরদগী অচৌবা রিলিফ অমা ফংহনগনি। চাং নাইনা এক্সরসাইজ তৌবনা বোন লোস থীংবদসু মতেং পাংগনি অমসুং মসলগী মপাঙ্গল, কোওর্দিনেসন, অমসুং বেলেন্স থম্বা ঙমহল্লি, অমদি মসিনা তুবা-নান্থুবা অমসুং মসিগা মরি লৈনবা ফ্রেকচরশীং থীংবদা মতেং পাংগনি।
নহাক্না এক্সরসাইজ প্রোগ্রাম অমা হৌদ্রিঙৈদা, নহাক্কী দোক্টরগা তান্নৌ। নহাক্কী দোক্টরনা পাউতাক পীরকপা এক্সরসাইজদুখক্তমক পাংথোকউ। নশানা পাম্বা এক্সরসাইজ অমা হেক্তা তৌগনু, মরমদি নহাক্কী দোক্টরনা নহাক নশাগী ওইবা হকশেলগী ফিভম অদু য়েংলগা অকক্নবা রেষ্ট্রিক্সনশীং (restrictions) রিকমেন্দ তৌরকপা য়াই।
সোর্স: ইন্দিয়ানৱুমেনসহেলথ
অকোনবা শেমদোকখিবা : 6/13/2020